
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 85 


ΝΟΜΟΣ ΥΠ’ ΑΡΙΘ. 4071 

Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση Ενσωμάτωση Οδη¬ 
γίας 2009/50/ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΡΥΘΜΙΣΕΙΣ ΓΙΑ ΤΗΝ ΤΟΠΙΚΗ ΑΝΑΠΤΥΞΗ, 

ΤΗΝ ΑΥΤΟΔΙΟΙΚΗΣΗ, ΤΗΝ ΑΠΟΚΕΝΤΡΩΜΕΝΗ 
ΔΙΟΙΚΗΣΗ ΚΑΙ ΛΟΙΠΕΣ ΔΙΑΤΑΞΕΙΣ 
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ 

ΚΕΦΑΛΑΙΟ ΠΡΩΤΟ 
ΠΡΟΓΡΑΜΜΑ «ΑΥΤΟΔΙΟΙΚΗΣΗ - 
ΚΟΙΝΩΝΙΚΗ ΣΥΝΟΧΗ - ΙΣΟΡΡΟΠΗ ΑΝΑΠΤΥΞΗ» 

Άρθρο 1 

Πρόγραμμα «Αυτοδιοίκηση - Κοινωνική Συνοχή - 
Ισόρροπη Ανάπτυξη (ΑΚΣΙΑ)» 

Προστίθεται άρθρο 281Α στο ν. 3852/2010 (Α' 87) ως 
εξής: 

«Αρθρο 281Α 

Πρόγραμμα «Αυτοδιοίκηση - Κοινωνική Συνοχή - 
Ισόρροπη Ανάπτυξη (ΑΚΣΙΑ)» 

1. Για την υποστήριξη των δήμων που συνιστώνται με 
το ν. 3852/2010, την ενίσχυση της τοπικής και περιφε¬ 
ρειακής ανάπτυξης και την άμβλυνση των περιφερεια¬ 
κών και ενδοπεριφερειακών ανισοτήτων, καθώς και την 
προώθηση της διαδημοτικής συνεργασίας, καταρτίζεται 
το Πρόγραμμα «Αυτοδιοίκηση - Κοινωνική Συνοχή - Ισόρ¬ 
ροπη Ανάπτυξη (ΑΚΣΙΑ).» 

2. Το Πρόγραμμα «Αυτοδιοίκηση - Κοινωνική Συνοχή 
- Ισόρροπη Ανάπτυξη (ΑΚΣΙΑ)» έχει ως στόχους τη βελ¬ 
τίωση σε τοπικό επίπεδο των όρων για βιώσιμη ανάπτυ¬ 
ξη, τη βελτίωση των όρων για την τοπική οικονομία, την 
απασχόληση και την κοινωνική συνοχή και διαρθρώνεται 
στους παρακάτω θεματικούς άξονες: 


11 Απριλίου 2012 

α) Αξονας 1. Χρηματοδότηση έργων που έχουν ήδη 
ενταχθεί στο πρόγραμμα «ΘΗΣΕΑΣ» (άρθρο 6 επ. του 
ν. 3274/2004), καθώς και νέων έργων προς ένταξη στο 
ΕΣΠΑ μέσω του Ενδιάμεσου Φορέα Διαχείρισης της 
παρ.7 του άρθρου 40 του ν. 4024/2011. 

β) Αξονας 2. Χρηματοδότηση των δήμων για την εκτέ¬ 
λεση έργων τοπικής σημασίας μέσω των διαδικασιών 
αυτεπιστασίας. 

γ) Αξονας 3. Τα μέτρα οικονομικής εξυγίανσης των 
Ο.Τ.Α. πρώτου και δεύτερου βαθμού, με ειδικότερα αντι¬ 
κείμενα: 

ί. τη χρηματοδότηση δανείων για την ισοσκέλιση των 
προϋπολογισμών τους, 

ϋ. τη χρηματοδότηση παρεπόμενων συμφωνιών δα¬ 
νειακών συμβάσεων για την επιμήκυνση του χρόνου 
αποπληρωμής των δανείων τους, 

ίϋ. τη χρηματοδότηση χρηματοοικονομικών διευκο¬ 
λύνσεων των Ο.Τ.Α., οι οποίοι θα ενταχθούν στο Ειδικό 
Πρόγραμμα Εξυγίανσης. 

3. Η χρηματοδότηση των δράσεων του Προγράμματος 
«Αυτοδιοίκηση - Κοινωνική Συνοχή - Ισόρροπη Ανάπτυξη 
(ΑΚΣΙΑ)» διενεργείται ιδίως μέσω πόρων που προέρχο¬ 
νται από συγχρηματοδοτούμενα προγράμματα μέσω 
εθνικών πόρων, με τους οποίους το κράτος χρηματο¬ 
δοτεί δραστηριότητες αρμοδιότητας των δήμων και 
περιφερειών, καθώς και με θεσμοθετημένους υπέρ της 
τοπικής αυτοδιοίκησης πόρους. 

4. Το Πρόγραμμα «Αυτοδιοίκηση - Κοινωνική Συνοχή 
- Ισόρροπη Ανάπτυξης (ΑΚΣΙΑ)» χωρίς να θίγονται τυ¬ 
χόν ειδικότερες ρυθμίσεις που διέπουν τις επί μέρους 
δράσεις του, παρακολουθείται από Επιτροπή, η οποία 
συγκροτείται με απόφαση του Υπουργού Εσωτερικών 
και αποτελείται από τον Γ ενικό Γ ραμματέα του Υπουρ¬ 
γείου Εσωτερικών, ως Πρόεδρο, και από στελέχη των 
αρμόδιων υπηρεσιών του Υπουργείου αυτού, των συμ- 
μετεχόντων στη χρηματοδότηση του Προγράμματος 
Υπουργείων, καθώς και εκπροσώπους της ΚΕΔΕ και 
της ΕΝΠΕ. 

Με την ίδια απόφαση προσδιορίζεται το ειδικότερο 
έργο της Επιτροπής, ρυθμίζονται θέματα λειτουργίας 
και υποστήριξής της, καθώς και κάθε αναγκαία λεπτο¬ 
μέρεια. 

Με την ίδια απόφαση προσδιορίζεται το ειδικότερο έργο 
της Επιτροπής, ρυθμίζονται θέματα λειτουργίας και υπο¬ 
στήριξής της, καθώς και κάθε αναγκαία λεπτομέρεια. 

5. α) Με απόφαση του Υπουργού Εσωτερικών που εκ- 
δίδεται ύστερα από σύμφωνη γνώμη της ΚΕΔΕ, δύναται 
μέρος των εσόδων των δήμων που κατατίθενται στο Τα¬ 
μείο Παρακαταθηκών και Δανείων και προέρχονται από 
την επιβολή του φόρου ζύθου (άρθρο 9 του ν.δ. 703/1970, 
Α' 219 και άρθρο 12 του ν. 1080/1980, Α' 246), του τέλους 
διαφήμισης της Κατηγορίας Δ' (άρθρο 9, παρ. 6α του 
ν. 2880/2001, Α' 9) και του 15% του Τέλους Ακίνητης 
Περιουσίας (άρθρο 24, παρ.19 του ν. 2130/1993, Α'62), να 
αποδίδονται στους δήμους για τη χρηματοδότηση του 
προγράμματος αυτεπιστασίας. Με την απόφαση αυτή 
καθορίζεται το ύψος του συνολικά αποδιδόμενου ποσού, 
τα κριτήρια κατανομής του, τα ποσά που αποδίδονται 
σε καθένα από τους δικαιούχους δήμους, καθώς και 
κάθε άλλη αναγκαία λεπτομέρεια. 

β) Για την εξυπηρέτηση των αναγκών του προγράμματος, 
τα έσοδα των οικείων λογαριασμών που τηρούνται στο 
Ταμείο Παρακαταθηκών και Δανείων, συμπεριλαμβανομέ¬ 
νων των υφιστάμενων κατά την έναρξη ισχύος του παρό¬ 
ντος υπολοίπων, μεταφέρονται σε νέο λογαριασμό που 
συστήνεται στο Τ αμείο Παρακαταθηκών και Δανείων για 
τη χρηματοδότηση του προγράμματος και κατανέμονται 
με απόφαση και χρηματική εντολή του Υπουργού Εσω¬ 
τερικών στους δικαιούχους Ο.Τ.Α., μετά από πρόταση της 
Επιτροπής της παραγράφου 4 του παρόντος άρθρου. 

6. Τα ποσά με τα οποία επιχορηγούνται δήμοι και τα 
εποπτευόμενα από αυτούς νομικά πρόσωπα για την 
αποπληρωμή ληξιπρόθεσμων υποχρεώσεων που είχαν 
δημιουργηθεί έως την 31η Δεκεμβρίου 2011, σε βάρος 
ειδικών πιστώσεων του Κρατικού Προϋπολογισμού που 
είχαν προβλεφθεί για το σκοπό αυτόν, παρακρατούνται 
τμηματικά εντός τριών (3) ετών, αρχής γενομένης από 
το έτος 2012, από τα προβλεπόμενα στο άρθρο 27 του 
ν. 3756/2009 (Α' 53) έσοδα εκάστου, με δυνατότητα επέ¬ 
κτασης σε πέντε (5) έτη, εφόσον τα ανωτέρω έσοδα 
δεν επαρκούν. Τυχόν εναπομείναν ποσό παρακρατείται 
από τους πόρους του άρθρου 259 του ν. 3852/2010 του 
επιχορηγηθέντα φορέα σε ποσοστό έως 5% αυτών σε 
ετήσια βάση εντός του ίδιου χρονικού διαστήματος. 

7. Τα ποσά που παρακρατούνται από τις ανωτέρω 
πηγές κατατίθενται στο λογαριασμό του Προγράμματος 
«Αυτοδιοίκηση - Κοινωνική Συνοχή - Ισόρροπη Ανάπτυξη 
(ΑΚΣΙΑ)» της παραγράφου 5β του παρόντος. 

8. Με απόφαση του Υπουργού Εσωτερικών, μετά από 
αίτηση του δήμου και πρόταση της Ελεγκτικής Επιτρο¬ 
πής του άρθρου 262 παράγραφος 2 του ν. 3852/2010, 
μπορεί να επιμηκύνεται ο χρόνος παρακράτησης των 
ανωτέρω ποσών από τους πόρους του άρθρου 259 του 
ν. 3852/2010 του επιχορηγηθέντα φορέα με αντίστοιχη 
μείωση του ποσοστού παρακράτησης, εάν, με την εφαρ¬ 
μογή της παραγράφου 1 του παρόντος, διακυβεύεται η 
ομαλή λειτουργία αυτού. 

9. Με την ίδια ως άνω διαδικασία παρακρατούνται και 
τα ποσά που αναλογούν στους συνδέσμους Ο.Τ.Α. με 
παρακράτηση από τα μέλη αυτών κατ’ αντιστοιχία του 
ποσοστού της ετήσιας εισφοράς τους». 


Άρθρο 2 

Κοινωνικά Παντοπωλεία 

1. Τα κοινωνικά παντοπωλεία είναι υπηρεσία παροχής 
ειδών πρώτης ανάγκης για τη σίτιση και την ένδυση 
απόρων κατοίκων. Τα παρεχόμενα είδη προέρχονται 
από δωρεές και χορηγίες και, εφόσον διαπιστώνεται 
ανεπάρκεια ειδών, είναι δυνατή η προμήθειά τους 
σύμφωνα με τις διατάξεις του Ενιαίου Κανονισμού 
Προμηθειών Οργανισμών Τοπικής Αυτοδιοίκησης (υ.α. 
11389/1993, Β' 185). 

Στο πλαίσιο των παντοπωλείων οι Ο.Τ.Α. πρώτου και 
δεύτερου βαθμού μπορούν να διοργανώνουν και συσσί¬ 
τια για τη διανομή φαγητού σε απόρους και αστέγους. 
Μπορούν επίσης, να λαμβάνουν κάθε άλλο μέτρο υπο¬ 
στήριξης αστέγων και απόρων. 

2. Τα κοινωνικά παντοπωλεία ιδρύονται με απόφαση 
του δημοτικού ή περιφερειακού συμβουλίου που λαμ- 
βάνεται με την απόλυτη πλειοψηφία των μελών του. Η 
λειτουργία τους εποπτεύεται από επιτροπή διαχείρισης 
στην οποία εκπροσωπούνται αναλογικά με τη δύναμή 
τους, οι δημοτικές ή περιφερειακές παρατάξεις και στην 
οποία συμμετέχει επιπλέον και προεδρεύει ο δήμαρχος 
ή ο περιφερειάρχης αντίστοιχα ή οι οριζόμενοι από 
αυτούς αντιδήμαρχοι ή αντιπεριφερειάρχες. Η επιτρο¬ 
πή διαχείρισης υποχρεούται να παρουσιάζει ανά εξά¬ 
μηνο, στην οικονομική επιτροπή έκθεση πεπραγμένων 
και διαχειριστικό απολογισμό. Η οικονομική επιτροπή 
εγκρίνει με απόφασή της το διαχειριστικό απολογισμό. 
Η απόφαση αναρτάται στην ιστοσελίδα του δήμου ή 
της περιφέρειας. 

3. Με απόφαση του Υπουργού Εσωτερικών δύναται 
να ρυθμίζεται κάθε άλλη αναγκαία λεπτομέρεια για 
την οργάνωση και λειτουργία των κοινωνικών παντο¬ 
πωλείων. 

ΚΕΦΑΛΑΙΟ ΔΕΥΤΕΡΟ 

ΡΥΘΜΙΣΕΙΣ ΓΙΑ ΤΗΝ ΟΡΓΑΝΩΣΗ, ΛΕΙΤΟΥΡΓΙΑ 

ΤΑ ΟΙΚΟΝΟΜΙΚΑ ΚΑΙ ΤΟ ΠΡΟΣΩΠΙΚΟ ΤΩΝ Ο.Τ.Α. 

Άρθρο 3 

Νησιωτικές Δημοτικές Κοινότητες 

1. Το άρθρο 207 του ν. 3852/2010 αντικαθίσταται ως 
εξής: 

«Άρθρο 207 

Νησιωτικές Δημοτικές Κοινότητες 

1. Στη δημοτική κοινότητα που εκτείνεται στην εδαφική 
περιφέρεια ενός νησιού ο δήμαρχος ορίζει αντιδήμαρχο 
σύμβουλο της πλειοψηφίας, ο οποίος έχει εκλεγεί στην 
εκλογική περιφέρεια όπου ανήκει η νησιωτική δημοτι¬ 
κή κοινότητα και σε περίπτωση που δεν υπάρχει στην 
πλησιέστερη εκλογική περιφέρεια. Ο αντιδήμαρχος της 
παρούσας παραγράφου είναι αρμόδιος: 

α) για την υλοποίηση των προγραμμάτων τοπικής 
ανάπτυξης που αναφέρονται στη νησιώτικη δημοτική 
κοινότητα, 

β) για την υλοποίηση προγραμμάτων απασχόλησης 
και τουριστικής προβολής της δημοτικής κοινότητας, 

γ) για την παρακολούθηση της εκπόνησης μελετών, 
της εκτέλεσης έργων και προμηθειών που αναφέρονται 
στη δημοτική κοινότητα. 

δ) Ασκεί κάθε άλλη αρμοδιότητα που μπορεί να του 
μεταβιβάζει με απόφασή του ο δήμαρχος. 

2. Ο αντιδήμαρχος της παραγράφου 1 του παρόντος 
άρθρου καλείται υποχρεωτικά στις συνεδριάσεις του 
συμβουλίου της δημοτικής κοινότητας, αλλιώς η συνε¬ 
δρίαση είναι άκυρη. Ο πρόεδρος της δημοτικής κοινότη¬ 
τας εγγράφει υποχρεωτικά στην ημερήσια διάταξη των 
συνεδριάσεων του συμβουλίου τα θέματα που προτείνει 
ο αντιδήμαρχος. Ο αντιδήμαρχος λαμβάνει μέρος στη 
συνεδρίαση με δικαίωμα λόγου. 

3. Ο πρόεδρος της δημοτικής κοινότητας που εκτείνε¬ 
ται στην εδαφική περιφέρεια ενός νησιού ασκεί επιπλέ¬ 
ον των οριζομένων στο άρθρο 81 του παρόντος νόμου 
αρμοδιοτήτων και τις ακόλουθες: 

α)Έχει την ευθύνη της λειτουργίας των δημοτικών 
υπηρεσιών που είναι εγκατεστημένες στη δημοτική κοι¬ 
νότητα και των δημοτικών τεχνικών συνεργείων που 
λειτουργούν σε αυτή. 

β) Μεριμνά για την καλή κατάσταση και λειτουργία 
του εξοπλισμού που βρίσκεται στη δημοτική κοινότητα, 
καθώς και την εκτέλεση εργασιών συντήρησης δικτύων 
ύδρευσης, αποχέτευσης, οδοποιίας, καθώς και παροχής 
υπηρεσιών εξωράίσμού, καθαριότητας και προστασίας 
περιβάλλοντος. 

γ) Υπογράφει με εξουσιοδότηση του δημάρχου, βε¬ 
βαιώσεις, πιστοποιητικά και λοιπά διοικητικά έγγραφα 
που εκδίδονται από τις δημοτικές υπηρεσίες που λει¬ 
τουργούν στα όρια της δημοτικής κοινότητας. 

δ) Ασκεί τις αρμοδιότητες της χορήγησης των αδει¬ 
ών καταστημάτων και επιχειρήσεων αρμοδιότητας του 
δήμου, στο πλαίσιο των αποφάσεων του συμβουλίου 
δημοτικής κοινότητας και της έκδοσης πιστοποιητικών 
προσωπικής και οικογενειακής κατάστασης των δημο¬ 
τών και της έκδοσης βεβαιώσεων μόνιμης κατοικίας. 

ε) Ασκεί κάθε άλλη αρμοδιότητα που μπορεί να του 
μεταβιβάζει με απόφασή του ο δήμαρχος, που αφορά 
τη δημοτική κοινότητα.» 

2. Το τελευταίο εδάφιο της παρ. 2 του άρθρου 59 του 
ν. 3852/2010 αντικαθίσταται ως εξής: 

«Σε περίπτωση που στους νησιωτικούς δήμους ο αριθ¬ 
μός των αντιδημάρχων που ορίζεται βάσει του πληθυσμού 
είναι μικρότερος από τον αριθμό των δημοτικών ενοτήτων, 
τότε αυτός προσαυξάνεται ισάριθμα με την επιφύλαξη της 
παραγράφου 1 του άρθρου 207 του παρόντος.» 

Άρθρο 4 

Ορεινοί Δήμοι. Αρμοδιότητες 

Το άρθρο 209 του ν. 3852/2010 αντικαθίσταται ως 
εξής: 

«Άρθρο 209 

Αρμοδιότητες ορεινών δήμων 

1. Όπου στον παρόντα νόμο αναφέρονται οι ορεινοί- 
μειονεκτικοί δήμοι εννοούνται οι δήμοι στους οποίους 
περιλαμβάνονται ως δημοτικές ή τοπικές κοινότητες 
οι Ο.Τ.Α. που αναφέρονται στην Οδηγία 85/148/ΕΟΚ 
περί τροποποίησης της Οδηγίας 81/645/ΕΟΚ περί του 
κοινοτικού καταλόγου των μειονεκτικών γεωργικών 
περιοχών κατά την έννοια της Οδηγίας 75/268/ΕΟΚ 
συμπεριλαμβανομένων και των χαρακτηριζομένων ως 
ορεινών δήμων της παραγράφου 2 του άρθρου 1 του 
παρόντος νόμου 


2. Οι ορεινοί- μειονεκτικοί δήμοι ασκούν επιπλέον είτε 
αυτοτελώς είτε σε συνεργασία με την οικεία περιφέρεια 
τις ακόλουθες αρμοδιότητες: 

α) Υλοποίηση προγραμμάτων αξιοποίησης των ήπιων 
μορφών ενέργειας. 

β) Χορήγηση αδειών εγκατάστασης και λειτουργίας 
εφεδρικών σταθμών ηλεκτροπαραγωγής σε ιδιώτες. 

γ) Έλεγχος της διαχείρισης υπογείων και επιφανεια¬ 
κών αρδευτικών υδάτων. 

δ) Έλεγχος της εκτέλεσης εργασιών για την ανεύρε¬ 
ση υπογείων υδάτων και έργων αξιοποίησης υδάτινων 
πόρων. 

ε) Εξέταση αιτήσεων για τη χορήγηση αδειών χρή¬ 
σης νερού και εκτέλεσης έργων αξιοποίησης υδάτινων 
πόρων. 

στ) Γνωμοδότηση για το ετήσιο πρόγραμμα δασοπο¬ 
νίας στα όρια του δήμου που καταρτίζουν οι οικείες 
δασικές υπηρεσίες. 

ζ) Προώθηση της συγκρότησης ομάδων παραγωγών 
και στήριξή τους για την αντιμετώπιση οικονομικών και 
διαρθρωτικών θεμάτων σύμφωνα με την ευρωπαϊκή και 
εθνική νομοθεσία. 

η) Έκδοση απόφασης, όταν λόγω ειδικών κλιματολο¬ 
γιών συνθηκών καθυστερεί η έναρξη της τυροκομικής 
περιόδου με την οποία καθορίζεται η έναρξή της, ανά¬ 
λογα με τις τοπικές συνθήκες του δήμου, χωρίς αυτή 
να είναι δυνατόν να υπερβεί το πεντάμηνο. 

θ) Καθαρισμός και αστυνόμευση ρεμάτων. 

3. Τα αντισταθμιστικά οφέλη από τη λειτουργία εγκα¬ 
ταστάσεων παραγωγής ηλεκτρικής ενέργειας των οποί¬ 
ων οι άδειες ανήκαν στις καταργηθείσες νομαρχιακές 
αυτοδιοικήσεις και βρίσκονται στα όρια ορεινών ή νη¬ 
σιωτικών δήμων κατανέμονται αναλογικά μεταξύ των 
δήμων και των οικείων περιφερειών στις οποίες ανήκουν 
κατά νόμο οι άδειες παραγωγής ηλεκτρικής ενέργειας. 
Ο τρόπος και η διαδικασία κατανομής ρυθμίζονται με 
απόφαση των Υπουργών Εσωτερικών και Περιβάλλο¬ 
ντος, Ενέργειας και Κλιματικής Αλλαγής. 

Άρθρο 5 

Αρμοδιότητες οικονομικής επιτροπής περιφερειών 

Το άρθρο 176 του ν. 3852/2010 αντικαθίσταται ως 
εξής: 

«Άρθρο 176 

Αρμοδιότητες της οικονομικής επιτροπής 

1. Η οικονομική επιτροπή είναι αρμόδια για: 

α) Την κατάρτιση σχεδίου του προϋπολογισμού της 
περιφέρειας και την εισήγηση στο περιφερειακό συμ¬ 
βούλιο για ψήφιση. 

β) Την κατάρτιση, επεξεργασία, προέλεγχο του απο¬ 
λογισμού και υποβολή σχετικής έκθεσης στο περιφε¬ 
ρειακό συμβούλιο. 

γ) Για την έγκριση των δαπανών και τη διάθεση των 
πιστώσεων του προϋπολογισμού, εκτός από εκείνες 
που σύμφωνα με τις κείμενες διατάξεις αποφασίζει το 
περιφερειακό συμβούλιο, καθώς επίσης αποφασίζει αι¬ 
τιολογημένα και για τις περιπτώσεις απευθείας ανάθε¬ 
σης εκτέλεσης έργων, προμηθειών, παροχής υπηρεσιών, 
εκπόνησης μελετών που δεν υπάγονται στις διατάξεις 
του ν. 3316/2005 (Α' 42), σε εξαιρετικά επείγουσες πε¬ 
ριπτώσεις. 

δ) Την κατάρτιση των όρων, τη σύνταξη των διακη¬ 
ρύξεων, τη διεξαγωγή και κατακύρωση κάθε μορφής 
δημοπρασιών και διαγωνισμών, καθώς και τη συγκρότη¬ 
ση των ειδικών επιτροπών διεξαγωγής και αξιολόγησης 
από μέλη της ή ειδικούς επιστήμονες, υπαλλήλους της 
περιφέρειας ή δημόσιους υπαλλήλους. 

ε) Τη μελέτη της ανάγκης σύναψης δανείων, τον κα¬ 
θορισμό των όρων τους και την υποβολή της σχετικής 
εισήγησης στο περιφερειακό συμβούλιο. 

στ) Την εισήγηση προς το περιφερειακό συμβούλιο 
της επιβολής τελών, δικαιωμάτων και εισφορών. 

ζ) Την απόφαση για την αποδοχή κληρονομιών, κλη¬ 
ροδοσιών και δωρεών. 

η) Την απόφαση για την αγορά, παραχώρηση χρήσης, 
μίσθωση και εκμίσθωση κινητών και ακινήτων. 

θ) Την εισήγηση στο περιφερειακό συμβούλιο για το 
ετήσιο σχέδιο διαχείρισης και αξιοποίησης της περι¬ 
ουσίας της περιφέρειας. Παρακολουθεί την υλοποίηση 
του εν λόγω σχεδίου και ενημερώνει το περιφερειακό 
συμβούλιο. 

ι) Την απόφαση για την άσκηση όλων των ενδίκων 
βοηθημάτων και των ενδίκων μέσων, 
ια) Την υποβολή προσφυγών στις διοικητικές Αρχές, 
ιβ) Το συμβιβασμό ή την κατάργηση δίκης που έχει 
αντικείμενο μέχρι ποσού των σαράντα πέντε χιλιάδων 
(45.000) ευρώ. Δεν επιτρέπεται συμβιβασμός ή κατάρ¬ 
γηση δίκης για απαιτήσεις μισθών, επιδομάτων, απο¬ 
ζημιώσεων, εξόδων παράστασης, εξόδων κίνησης και 
γενικά μισθολογικών παροχών οποιοσδήποτε μορφής, 
εξαιρουμένων εκείνων για τις οποίες το νομικό ζήτημα 
έχει επιλυθεί με απόφαση ανωτάτου δικαστηρίου. 

ιγ) Την πρόσληψη πληρεξούσιου δικηγόρου και την 
ανάκληση της πληρεξουσιότητάς του, όταν δεν έχει 
προσληφθεί δικηγόρος με πάγια αντιμισθία ή ο προσλη- 
φθείς δεν έχει δικαίωμα παράστασης στο δικαστήριο 
που είναι διάδικος η περιφέρεια. Με απόφασή της είναι 
δυνατή, κατ’ εξαίρεση, η ανάθεση σε δικηγόρο, εξώδικου 
ή δικαστικού χειρισμού, ανά υπόθεση, ζητημάτων, τα 
οποία έχουν ιδιαίτερη σημασία για τα συμφέροντα του 
δήμου και απαιτούν εξειδικευμένη γνώση ή εμπειρία. 

2. Για τις περιπτώσεις ι' και ια' της προηγούμενης πα¬ 
ραγράφου, η απόφαση λαμβάνεται ύστερα από γνωμο¬ 
δότηση δικηγόρου, η ανυπαρξία της οποίας συνεπάγεται 
ακυρότητα της σχετικής απόφασης. Η παρούσα ρύθμιση 
ισχύει και όταν αποφασίζει σχετικά το περιφερειακό 
συμβούλιο, λόγω υπέρβασης του αντικειμένου των σα¬ 
ράντα πέντε χιλιάδων (45.000) ευρώ της περίπτωσης 
ια' της προηγούμενης παραγράφου. 

3. Το περιφερειακό συμβούλιο μπορεί, για θέματα ιδι¬ 
αίτερα σοβαρά, με ειδική αιτιολογία και με την απόλυτη 
πλειοψηφία του συνόλου των μελών του, να αποφασίζει 
ότι θα ασκήσει το ίδιο αρμοδιότητες των προηγούμε¬ 
νων παραγράφων. Επίσης το περιφερειακό συμβούλιο 
μπορεί με την ίδια πλειοψηφία να αποφασίζει τη μεταβί¬ 
βαση στην οικονομική επιτροπή επιπλέον αρμοδιοτήτων 
συναφών με τις αρμοδιότητες της παραγράφου 1 του 
παρόντος. 

4. Η οικονομική επιτροπή με ειδική απόφαση, που λαμ- 
βάνεται με την απόλυτη πλειοψηφία των μελών της, 
μπορεί να παραπέμπει συγκεκριμένο θέμα της αρμοδι- 
ότητάς της στο περιφερειακό συμβούλιο για τη λήψη 
απόφασης, εφόσον κρίνει ότι αυτό επιβάλλεται από την 
ιδιαίτερη σοβαρότητά του.» 


Άρθρο 6 

Ρυθμίσεις για το σύστημα διακυβέρνησης 
των δήμων και των περιφερειών 

Ια. Το πρώτο εδάφιο της παρ. 4 του άρθρου 59 του 
ν. 3852/2010 αντικαθίσταται ως εξής: 

«Στους αντιδημάρχους, εκτός των καθ’ ύλην αρμο¬ 
διοτήτων, ο δήμαρχος μπορεί να μεταβιβάζει και τις 
ακόλουθες κατά τόπον αρμοδιότητες.» 

β. Η παρ. 7 του άρθρου 59 του ν. 3852/2010 αντικαθί¬ 
σταται ως εξής: 

«Αν ο αντιδήμαρχος απουσιάζει ή κωλύεται, τις αρμο- 
διότητές του ασκεί άλλος αντιδήμαρχος που ορίζεται 
από τον δήμαρχο ή ο ίδιος ο δήμαρχος.» 

2. Μετά το πρώτο εδάφιο της παρ. 2 του άρθρου 62 
του ν. 3852/2010 προστίθεται εδάφιο το οποίο έχει ως 
εξής: 

«Σε περίπτωση απουσίας ή κωλύματος του δημάρχου 
στην Εκτελεστική Επιτροπή προεδρεύει ο αντιδήμαρχος 
που έχει οριστεί αναπληρωτής του και σε περίπτωση 
μη ορισμού ο αντιδήμαρχος που εγγράφεται πρώτος 
στην απόφαση διορισμού των αντιδημάρχων.» 

3. Το πρώτο εδάφιο της παρ. 4 του άρθρου 67 του 
ν. 3852/2010 τροποποιείται και αντικαθίσταται ως 
εξής: 

«4. Η πρόσκληση δημοσιεύεται αυθημερόν στην ιστο¬ 
σελίδα του δήμου.» 

4. Η παρ. 10 του άρθρου 75 του ν. 3852/2010 αντικα¬ 
θίσταται ως εξής: 

«Οι αποφάσεις των παραπάνω επιτροπών δημοσιεύονται 
σύμφωνα με τις διατάξεις για τη δημοσίευση των απο¬ 
φάσεων του δημοτικού συμβουλίου και αναρτώνται στην 
ιστοσελίδα του δήμου με ευθύνη του προέδρου τους.» 

5. Το εδάφιο ιδ' της παρ. 1 του άρθρου 72 του 
ν. 3852/2010 αντικαθίσταται ως εξής: 

«ιδ) αποφασίζει για το δικαστικό συμβιβασμό και τον 
εξώδικο συμβιβασμό ή κατάργηση δίκης που έχουν αντι¬ 
κείμενο μέχρι του ποσού των τριάντα χιλιάδων (30.000) 
ευρώ και εισηγείται στο δημοτικό συμβούλιο για τον 
εξώδικο συμβιβασμό ή την κατάργηση δίκης που έχουν 
αντικείμενο που υπερβαίνει το παραπάνω ποσό.» 

6. Στο άρθρο 164 του ν. 3852/2010 προστίθεται παρά¬ 
γραφος η οποία έχει ως εξής: 

«Το περιφερειακό συμβούλιο μπορεί, με απόφαση της 
απόλυτης πλειοψηφίας του συνόλου των μελών του, να 
συγκροτεί από τα μέλη του γνωμοδοτικές επιτροπές 
για την επεξεργασία προτάσεων και τη διατύπωση ει¬ 
σηγήσεων σε θέματα της αρμοδιότητάς του με σκοπό 
την καλύτερη οργάνωση των εργασιών του και την εκ¬ 
πλήρωση της αποστολής του.» 

7. Οι περιφέρειες, δύνανται να αναθέτουν απευθείας 
ή με συνοπτική διαδικασία (πρόχειρο διαγωνισμό), πα¬ 
ροχή υπηρεσιών, έργα και μελέτες που δεν υπάγονται 
στις διατάξεις του ν. 3316/2005 (Α' 42), σύμφωνα με τις 
προβλέψεις του άρθρου 83 του ν. 2362/1995 (Α' 247), ως 
προς τα επιτρεπτά χρηματικά όρια, όπως αυτά καθο¬ 
ρίζονται με τις εκάστοτε εκδιδόμενες αποφάσεις του 
Υπουργού Οικονομικών. Για την απευθείας ανάθεση 
απαιτείται απόφαση του περιφερειάρχη, χωρίς προ¬ 
ηγούμενη απόφαση του συμβουλίου. Στην περίπτωση 
αυτή τα συντασσόμενα τεύχη εγκρίνονται από τον πε¬ 
ριφερειάρχη. Για τη συνοπτική διαδικασία (πρόχειρο 
διαγωνισμό) απαιτείται απόφαση της οικονομικής επι¬ 
τροπής που εγκρίνει και τα συντασσόμενα τεύχη. 

8. Η παρ. 1 του άρθρου 162 του ν. 3852/2010 αντικαθί¬ 
σταται ως εξής: 

«1. Στις περιπτώσεις της παραγράφου 2 του άρθρου 
161, μέσα σε προθεσμία δεκαπέντε (15) ημερών αφότου 
κενώθηκε η θέση, οι σύμβουλοι του επιτυχόντος συν¬ 
δυασμού και οι άμεσα εκλεγμένοι αντιπεριφερειάρχες 
αποτελούντες για το σκοπό αυτόν ειδικό εκλεκτορικό 
σώμα συνέρχονται σε ειδική συνεδρίαση, ύστερα από 
πρόσκληση του συμβούλου του συνδυασμού αυτού, που 
έχει εκλεγεί με τους περισσότερους σταυρούς προτίμη¬ 
σης στην πολυπληθέστερη περιφερειακή ενότητα και, 
σε περίπτωση ισοψηφίας, εκείνου που είναι γραμμένος 
πρώτος, κατά σειρά, στην απόφαση του δικαστηρίου και 
εκλέγουν, με μυστική ψηφοφορία και με την απόλυτη 
πλειοψηφία του συνολικού αριθμού των μελών του εκλε- 
κτορικού σώματος, έναν από αυτούς, ως περιφερειάρχη. 
Στη συνεδρίαση προεδρεύει εκείνος που συγκάλεσε το 
συμβούλιο. Η πρόσκληση επιδίδεται με οποιοδήποτε 
δημόσιο όργανο ή όργανο της περιφέρειας, ακόμη και 
την παραμονή της συνεδρίασης.» 

9. Το τελευταίο εδάφιο της πρώτης παρ. του άρθρου 
167 του ν. 3852/2010 αντικαθίσταται ως εξής: «Στις νη¬ 
σιωτικές περιφέρειες το συμβούλιο μπορεί να συνεδρι¬ 
άζει και μέσω τηλεδιάσκεψης σύμφωνα με τις κείμενες 
διατάξεις. Το ίδιο ισχύει και για τις λοιπές περιφέρειες 
σε κατεπείγουσες μόνο περιπτώσεις.» 

10. Στο τέλος της παρ. 1 περίπτωση ιγ' του άρθρου 159 
του ν. 3852/2010 προστίθενται οι παρακάτω περιπτώσεις: 

«ιδ) Με απόφασή του μετά από γνώμη του Τεχνικού 
Συμβουλίου Δημοσίων'Εργων της έδρας της Περιφέρειας 
δύναται η μελέτη, εκτέλεση και συντήρηση τεχνικού έργου 
μίας περιφερειακής ενότητας να εκτελείται από τη Διεύ¬ 
θυνση Τεχνικών Έργων με χωρική αρμοδιότητα όλη την 
Περιφέρεια ή άλλη Τεχνική Διεύθυνση της Περιφέρειας. 

ιε) Με απόφασή του ύστερα από αιτιολογημένη πρότα¬ 
ση του Τεχνικού Συμβουλίου Δημοσίων'Εργων της έδρας 
της Περιφέρειας, δύνανται να συσταθούν πέραν του ανω¬ 
τέρω Συμβουλίου και άλλα Τεχνικά Συμβούλια Δημοσίων 
Έργων με τοπική αρμοδιότητα μία ή περισσότερες Πε¬ 
ριφερειακές Ενότητες. Η έδρα των εν λόγω Συμβουλίων 
ορίζεται με την απόφαση του Περιφερειάρχη σε μία από 
τις έδρες των Περιφερειακών Ενοτήτων, που εξυπηρετεί. 
Το εν λόγω Συμβούλιο γνωμοδοτεί για θέματα έργων, 
μελετών και υπηρεσιών του ν. 3316/2005 αρμοδιότητας 
των Διευθύνσεων Τεχνικών Έργων των Περιφερειακών 
Ενοτήτων που εξυπηρετεί, καθώς και των φορέων της 
πρωτοβάθμιας τοπικής αυτοδιοίκησης της τοπικής αρμο- 
διότητάς του. Η σύνθεση του εν λόγω Συμβουλίου γίνεται 
κατ’ αναλογία των ρυθμίσεων με τις οποίες συγκροτείται 
το Τεχνικό Συμβούλιο της Περιφέρειας. Σε κάθε περί¬ 
πτωση για έργα, μελέτες και υπηρεσίες του ν. 3316/2005 
αρμοδιότητας της Διεύθυνσης ΤεχνικώνΈργων, που έχει 
τοπική αρμοδιότητα σε όλη την Περιφέρεια, αρμόδιο 
Συμβούλιο είναι το Τεχνικό Συμβούλιο Δημοσίων'Εργων 
με έδρα την έδρα της Περιφέρειας.» 

11. Η παρ. 2 του άρθρου 160 του ν. 3852/2010 αντικα¬ 
θίσταται ως εξής: 

«Με όμοια απόφαση ο περιφερειάρχης αναθέτει σε 
όλους τους αντιπεριφερειάρχες την άσκηση τομέων αρ¬ 
μοδιοτήτων της περιφέρειας και μπορεί, επίσης, να τους 
μεταβιβάζει την άσκηση συγκεκριμένων αρμοδιοτήτων 
του. Οι αντιπεριφερειάρχες μπορούν για την άσκηση 
των αρμοδιοτήτων τους οι οποίες μεταβιβάζονται σε 


αυτούς από τον περιφερειάρχη να παρέχουν εξουσιο¬ 
δότηση υπογραφής με εντολή τους σε προϊσταμένους 
υπηρεσιών της περιφέρειας με εξαίρεση χρηματικά 
εντάλματα πληρωμών.» 

12. Το πρώτο εδάφιο της παρ. 3 του άρθρου 225 του 
ν. 3852/2010 αντικαθίσταται ως εξής: 

«Ο Ελεγκτής Νομιμότητας ελέγχει τη νομιμότητα της 
απόφασης μέσα σε αποκλειστική προθεσμία τριάντα 
(30) ημερών από την περιέλευσή της στην Αυτοτελή 
Υπηρεσία Εποπτείας Ο.Τ.Α. και εκδίδει υποχρεωτικά 
ειδική πράξη.» 

13. Το τρίτο εδάφιο της παρ. 2 του άρθρου 283 του 
ν. 3852/2010 αντικαθίσταται ως εξής: 

«Οι εκκρεμείς δίκες των πρώην Νομαρχιακών Αυτο¬ 
διοικήσεων, εκτός από αυτές που αφορούν πράξεις ή 
παραλείψεις των πολεοδομικών γραφείων που συνεχί¬ 
ζονται από τις αρμόδιες υπηρεσίες για τα θέματα αυτά, 
συνεχίζονται, αυτοδικαίως, από τις ιδρυόμενες περιφέ¬ 
ρειες, χωρίς να διακόπτονται και χωρίς να απαιτείται 
ειδική διαδικαστική πράξη συνέχισης για την καθεμία 
από αυτές.» 

14. Όμοιες ή ομοειδείς δαπάνες, δύνανται να εγγρα- 
φούν σε ξεχωριστές πιστώσεις, κατά Ειδικό Φορέα και 
ΚΑΕ, στον εγκεκριμένο προϋπολογισμό της Περιφέρειας 
ή του Δήμου και να εκτελεστούν αυτοτελώς, εφόσον 
αφορούν σε διαφορετικές περιφερειακές ή δημοτικές 
ενότητες, αντιστοίχως. 

15. Στους διαγωνισμούς για την προμήθεια καυσίμων 
για την κίνηση των υπηρεσιακών αυτοκινήτων οι κρα¬ 
τήσεις υπέρ ασφαλιστικών ταμείων επιβαρύνουν την 
αναθέτουσα αρχή. 

16. Οι παράγραφοι 1 και 2 του άρθρου 79 του ν. 3852/2010 
τροποποιούνται και αντικαθίστανται ως εξής: 

«1. Πρόεδρος του συμβουλίου δημοτικής κοινότητας εί¬ 
ναι ο υποψήφιος του συνδυασμού της πλειοψηφίας που 
έχει λάβει τους περισσότερους σταυρούς προτίμησης 
και σε περίπτωση ισοψηφίας αυτός που είναι γραμμένος 
πρώτος στην απόφαση της ανακήρυξης. 

2. Αν η θέση του προέδρου του συμβουλίου της δημο¬ 
τικής κοινότητας κενωθεί λόγω θανάτου ή παραίτησης 
ή έκπτωσης από το αξίωμα ή εξαιτίας οποιουδήποτε 
άλλου λόγου ή εκείνος που έλαβε τους περισσότερους 
σταυρούς προτίμησης δεν αποδεχθεί εγγράφως τη θέση, 
το αξίωμα καταλαμβάνει ο επόμενος σε σταυρούς προτί¬ 
μησης σύμβουλος του συνδυασμού της πλειοψηφίας.» 

Οι ρυθμίσεις της παρούσας παραγράφου ισχύουν από 
1.1. 2013. 


Άρθρο 7 

Καταστατική θέση των αιρετών 

1. Στην αρχή της παρ. 5 του άρθρου 93 του ν. 3852/2010 
προστίθεται εδάφιο το οποίο έχει ως εξής: 

«Στους προέδρους των δημοτικών συμβουλίων που δεν 
εμπίπτουν στην περίπτωση της πρώτης παραγράφου 
του παρόντος άρθρου, στους προέδρους των δημοτικών 
νομικών προσώπων και στους προέδρους των συνδέσμων 
δήμων που είναι δημόσιοι υπάλληλοι ή υπάλληλοι Ν.Π.Δ.Δ. 
ή υπάλληλοι κρατικών Ν.Π.Ι.Δ. και δημοσίων επιχειρήσεων 
ή άλλων επιχειρήσεων τη διοίκηση των οποίων ορίζει 
άμεσα ή έμμεσα το Δημόσιο με διοικητική πράξη ή ως 
μέτοχος, καθώς και σε εκείνους που είναι υπάλληλοι λοι¬ 
πών Ν.Π.Ι.Δ. χορηγείται από την υπηρεσία της οργανικής 
τους θέσης ειδική άδεια 60 ημερών.» 

Η ρύθμιση της παρούσας εφαρμόζεται από 1.1.2013. 

2. Η παρ. 7 του άρθρου 93 του ν. 3852/2010 αντικαθί¬ 
σταται ως εξής: 

«7. Δημόσιοι υπάλληλοι ή υπάλληλοι Ν.Π.Δ.Δ. ή υπάλ¬ 
ληλοι κρατικών Ν.Π.Ι.Δ. και δημοσίων επιχειρήσεων ή άλ¬ 
λων επιχειρήσεων τη διοίκηση των οποίων ορίζει άμεσα 
ή έμμεσα το Δημόσιο με διοικητική πράξη ή ως μέτοχος, 
με οποιαδήποτε σχέση εργασίας και εάν υπηρετούν, 
εκλεγόμενοι δήμαρχοι, δημοτικοί σύμβουλοι, καθώς και 
πρόεδροι και τα μέλη των δημοτικών και τοπικών κοι¬ 
νοτήτων δημοτικών και τοπικών κοινοτήτων ή εκπρό¬ 
σωποι τοπικών κοινοτήτων, διαρκούσης της θητείας 
τους, δεν μετατίθενται ούτε αποσπώνται εκτός των 
διοικητικών ορίων του δήμου στον οποίο έχουν εκλεγεί. 
Οι υπάλληλοι αυτοί, εφόσον υπηρετούν στα διοικητικά 
όρια άλλου δήμου μετά από αίτησή τους μετατίθενται 
ή αποσπώνται εκεί όπου έχουν εκλεγεί. Σε περίπτωση 
που δεν υπάρχει αντίστοιχη υπηρεσία ή θέση, μετατί¬ 
θενται ή αποσπώνται στην πλησιέστερη υπηρεσία προς 
το δήμο όπου εξελέγησαν. Για τους υπηρετούντες σε 
παραμεθόριες περιοχές η παρούσα διάταξη έχει ισχύ 
μόνο για μετάθεση ή απόσπαση αποκλειστικά σε άλλη 
παραμεθόρια περιοχή.» 

3. Στο άρθρο 93 του ν. 3852/2010 προστίθεται παρά¬ 
γραφος 8 ως εξής: 

«8. Οι δημοτικοί σύμβουλοι οι οποίοι είναι υπάλληλοι 
του δημόσιου ή του ιδιωτικού τομέα έχουν δικαίωμα 
να απουσιάσουν από την εργασία τους την ημέρα της 
συνεδρίασης του δημοτικού συμβουλίου ή των επιτρο¬ 
πών του δήμου στις οποίες είναι μέλη, εφόσον διεξά¬ 
γονται σε εργάσιμες ώρες και ημέρες. Ο πρόεδρος του 
δημοτικού συμβουλίου ή της αντίστοιχης επιτροπής 
χορηγεί στους δημοτικούς συμβούλους, που εμπίπτουν 
στις ανωτέρω κατηγορίες, βεβαίωση συμμετοχής στη 
συνεδρίαση, για την υπηρεσία ή τον εργοδότη. Τα ίδια 
ισχύουν και για τα μέλη της εκτελεστικής επιτροπής 
και του εποπτικού συμβουλίου της ΚΕΔΕ, του διοικητι¬ 
κού συμβουλίου, των εκτελεστικών επιτροπών και των 
εποπτικών συμβουλίων των ΠΕΔ, καθώς επίσης της 
Εκτελεστικής Επιτροπής Συνδέσμων με πληθυσμό άνω 
των 200.000 κατοίκων.» 

4. α) Στην παρ. 1 του άρθρου 181 του ν. 3852/2010 
προστίθεται εδάφιο ως εξής: 

«Ο περιφερειακός σύμβουλος των νησιωτικών περι¬ 
φερειακών ενοτήτων, εξαιρουμένων εκείνων που ήταν 
έδρες τέως νομαρχιακών αυτοδιοικήσεων και της πε¬ 
ριφερειακής ενότητας νήσων της περιφέρειας Αττικής, 
στον οποίο ο Περιφερειάρχης έχει μεταβιβάσει αρμο- 
διότητές του δικαιούται αντιμισθίας. Η εφαρμογή του 
προηγουμένου εδαφίου περιορίζεται σε έναν μόνο πε¬ 
ριφερειακό σύμβουλο ανά περιφερειακή ενότητα. 

β) Στο τέλος της παρ. 3 του άρθρου 181 του ν. 3852/2010 
προστίθεται εδάφιο ως εξής: 

«Στον περιφερειακό σύμβουλο της νησιωτικής περι¬ 
φερειακής ενότητας της παραγράφου 1 του παρόντος 
καταβάλλεται αντιμισθία ίση με το τριάντα τοις εκατό 
(30%) της αντιμισθίας του αντιπεριφερειάρχη.» 

5. Οι ρυθμίσεις του άρθρου 183, παρ.1 του ν. 3852/2010, 
εφαρμόζονται και για τους δημοτικούς και περιφερεια¬ 
κούς συμβούλους που συμμετέχουν στην Επιτροπή των 
Περιφερειών της Ευρωπαϊκής Ένωσης και το Κογκρέσο 


των Τοπικών και Περιφερειακών Αρχών του Συμβουλί¬ 
ου της Ευρώπης. Η άδεια απουσίας από την εργασία 
περιλαμβάνει τις ημέρες συνεδρίασης των ανωτέρω 
οργάνων, καθώς και τις ημέρες μετάβασης και επιστρο¬ 
φής τους. 

6. Η παρ. 1 περίπτωση γ' του άρθρου 236 του 
ν. 3852/2010 αντικαθίσταται ως εξής: 

«1γ. Αν καταδικαστούν με αμετάκλητη δικαστική από¬ 
φαση, ως αυτουργοί ή συμμέτοχοι σε κακούργημα ή σε 
οποιαδήποτε ποινή για παραχάραξη, κιβδηλεία, πλαστο¬ 
γραφία, ψευδή βεβαίωση, δωροδοκία, εκβίαση, κλοπή, 
υπεξαίρεση, απιστία, απάτη, καταπίεση, αιμομιξία, μα¬ 
στροπεία, σωματεμπορία, παράνομη διακίνηση αλλοδα¬ 
πών, παράβαση της νομοθεσίας για την καταπολέμηση 
των ναρκωτικών, τη λαθρεμπορία. Το ίδιο ισχύει και για 
την αμετάκλητη καταδίκη για παράβαση καθήκοντος, 
εφόσον κατά τη διάπραξη του αδικήματος αυτού προ- 
ξενείται οικονομική βλάβη στο δήμο, στην περιφέρεια ή 
στα νομικά τους πρόσωπα. Για την έκπτωση εκδίδεται 
διαπιστωτική πράξη του Ελεγκτή Νομιμότητας.» 

7. Στο τέλος κάθε μίας των παραγράφων 2α και 2β 
του άρθρου 236 του ν. 3852/2010 προστίθεται εδάφιο 
το οποίο έχει ως εξής: 

«Στην περίπτωση αυτή καταβάλλεται αναδρομικά η 
αντιμισθία του αποκατασταθέντος από του χρόνου εκ- 
δόσεως της διαπιστωτικής σε βάρος του πράξης.» 

8. Η παρ. 1 του άρθρου 93 του ν. 3852/2010 αντικαθί¬ 
σταται ως εξής: 

«Στους δημάρχους, αντιδημάρχους όλων των δήμων, 
στους προέδρους δημοτικών συμβουλίων των δήμων 
με πληθυσμό άνω των εκατό χιλιάδων (100.000) κα¬ 
τοίκων, καθώς και στους προέδρους συνδέσμων, των 
οποίων ο πληθυσμός των μελών του συνολικά είναι άνω 
των διακοσίων χιλιάδων (200.000) κατοίκων που είναι 
δημόσιοι υπάλληλοι ή υπάλληλοι Ν.Π.Δ.Δ. ή υπάλληλοι 
κρατικών Ν.Π.Ι.Δ. και δημοσίων επιχειρήσεων ή άλλων 
επιχειρήσεων τη διοίκηση των οποίων ορίζει άμεσα ή 
έμμεσα το Δημόσιο με διοικητική πράξη ή ως μέτο¬ 
χος, καθώς και σε εκείνους που είναι υπάλληλοι λοι¬ 
πών Ν.Π.Ι.Δ., χορηγείται άδεια άνευ αποδοχών για όλο 
το διάστημα της θητείας τους. Οι ανωτέρω ρυθμίσεις 
εφαρμόζονται και στον συμπαραστάτη του δημότη και 
της επιχείρησης.» 

9. Η παρ. 5 του άρθρου 181 του ν. 3852/2010 αντικαθί¬ 
σταται ως εξής: 

«Σε περίπτωση που η αντιμισθία των αντιπεριφειαρ- 
χών είναι μικρότερη των πόσης φύσεως αποδοχών της 
θέσης τους η αντιμισθία προσαυξάνεται κατά το ποσόν 
της διαφοράς και μέχρι το ύψος της αντιμισθίας του 
περιφερειάρχη.» 

10. Στο άρθρο 93 του ν. 3852/2010 προστίθεται παρά¬ 
γραφος 8 ως εξής: 

«8. Επιτρέπεται να συμμετέχουν στο πρόγραμμα 
εφημεριών του νοσοκομείου, πλην Αττικής και Θεσσα¬ 
λονίκης, ή του κέντρου υγείας στο οποίο υπηρετούν 
δήμαρχοι, αντιδήμαρχοι και πρόεδροι δημοτικών συμ¬ 
βουλίων σε περίπτωση που υπάρχει σχετική ανάγκη 
που βεβαιώνεται απ’ το αρμόδιο όργανο διοίκησης. Οι 
λεπτομέρειες για την εφαρμογή της ρύθμισης καθο¬ 
ρίζονται με απόφαση των Υπουργών Εσωτερικών και 
Υγείας και Κοινωνικής Αλληλεγγύης.» 

Άρθρο 8 

Αρμοδιότητες δήμων και περιφερειών 

1. Η περίπτωση 24 της παρ. 5 του άρθρου 94 του 
ν. 3852/2010 διαγράφεται. 

2. α) Στην παράγραφο II Β «Τομέας Γεωργίας-Κτηνο- 
τροφίας-Αλιείας», υποπαράγραφο γ' «Υποτομέας Κτηνο¬ 
τροφίας» του άρθρου 186 του ν. 3852/2010 προστίθεται 
περίπτωση 44α ως εξής: 

«44α. Η άδεια για την ίδρυση και λειτουργία ζωολο¬ 
γικών κήπων, η σύσταση των γνωμοδοτικών επιτροπών 
του π.δ. 98/2004 (Α' 69), η διενέργεια επιθεωρήσεων 
και ο έλεγχος εφαρμογής των διατάξεων του άρθρου 
4 του π.δ. 98/2004.» 

β) Στο τέλος της παρ. III του άρθρου 280 του 
ν. 3852/2010 προστίθεται εδάφιο ως εξής: 

«Η αρμοδιότητα της περίπτωσης 44 της παραγράφου 
II Β «Τομέας Γεωργίας-Κτηνοτροφίας-Αλιείας», υποπα- 
ράγραφος γ' «Υποτομέας Κτηνοτροφίας», του άρθρου 
186 του ν. 3852/2010 εξακολουθεί να ασκείται από τις 
αποκεντρωμένες διοικήσεις μέχρι 31.12.2012.» 

3. Η παρ. 1 του Κεφαλαίου Δ' του άρθρου 186 του 
ν. 3852/2010 αντικαθίσταται ως εξής: 

«Η συμμετοχή και η υλοποίηση σε προγράμματα δρά¬ 
σεων και πρωτοβουλιών προώθησης της απασχόλησης 
και της κοινωνικής ενσωμάτωσης διαφόρων κατηγοριών 
ανέργων στο πλαίσιο των περιφερειακών, εθνικών και 
ευρωπαϊκών πολιτικών.» 

4. Η περίπτωση 10 της παραγράφου Ι.Α. του άρθρου 
210 του ν. 3852/2010 αντικαθίσταται ως εξής: 

«10. Η εποπτεία του οργανισμού Λαϊκών Αγορών Αθή¬ 
νας - Πειραιά, κατά το άρθρο 7στ του ν. 2323/1995, όπως 
συμπληρώθηκε με το άρθρο 6 παρ. 3 του ν. 3190/2003 
και τροποποιήθηκε με το άρθρο 6 του ν. 3377/2005, και 
η εποπτεία του Οργανισμού Λαϊκών Αγορών Θεσσαλο¬ 
νίκης, κατά το άρθρο 8α του ν. 2323/1995, όπως προστέ¬ 
θηκε με το άρθρο 8 του ν. 3190/2003, αντίστοιχα.» 

5. Το εδάφιο α' της παρ. 3 του άρθρου 6 του 
ν. 3190/2003 (Α' 249) αντικαθίσταται ως εξής: 

«Ο Οργανισμός «Λαϊκών Αγορών Αθηνών - Πειραιώς» 
μετονομάζεται σε «Οργανισμό Λαϊκών Αγορών Αττικής» 
και οι προβλεπόμενες από τις κείμενες διατάξεις αρμο- 
διότητές του ασκούνται σε όλες τις λαϊκές αγορές εντός 
των διοικητικών ορίων της Περιφέρειας Αττικής.» 

6. Στο τέλος της παρ. 1 του άρθρου 37 του ν. 3918/2011 
προστίθεται εδάφιο ως εξής: 

«Η ίδια δυνατότητα παρέχεται και για υπηρεσίες δή¬ 
μων, ιδρύματα και νομικά πρόσωπα δημοσίου δικαίου 
αυτών, που δραστηριοποιούνται στους ανωτέρω το¬ 
μείς.» 

7. Οι παράγραφοι 1 και 2 του άρθρου 101 του ν. 3852/2010 
αντικαθίσταται ως εξής: 

«1. Δύο ή περισσότεροι δήμοι ή δήμοι και περιφέρειες, 
με κοινά χαρακτηριστικά, μπορούν να συνιστούν δίκτυα, 
σύμφωνα με τις διατάξεις των άρθρων 219 και 220 του 
Κ.Δ.Κ., με τη μορφή αστικής εταιρείας μη κερδοσκοπι¬ 
κού χαρακτήρα του άρθρου 741 του Α.Κ.. Σκοπός του 
δικτύου είναι η ανάδειξη των κοινών χαρακτηριστικών, η 
διαμόρφωση, η άσκηση και η υποστήριξη των πολιτικών 
που συνδέονται με τα ιδιαίτερα χαρακτηριστικά των 
μελών του δικτύου. 


2. Τα ανωτέρω δίκτυα συνιστώνται με αποφάσεις των 
οικείων συμβουλίων των συμμετεχόντων Ο.Τ.Α. και λει¬ 
τουργούν σύμφωνα με τις διατάξεις του άρθρου 267 
του Κ.Δ.Κ., όπως ισχύει και το άρθρο 741 του Α.Κ.. Στα 
δίκτυα αυτά μπορούν να συμμετέχουν και αναπτυξιακές 
ανώνυμες εταιρείες Ο.Τ.Α..» 

8. Οι Περιφέρειες είναι αρμόδιες για τη σύναψη νέων 
συμβάσεων μεταφοράς μαθητών πρωτοβάθμιας και δευ¬ 
τεροβάθμιας εκπαίδευσης για το χρονικό διάστημα από 
1.1.2012 μέχρι 30.6.2012, στις περιπτώσεις που προέκυψαν 
κενά δρομολόγια λόγω αδυναμίας των μεταφορέων που 
είχαν συμβληθεί με αυτές ως προς την εκτέλεση του 
έργου της μεταφοράς. Οι νέες συμβάσεις συνάπτονται 
με τη διαδικασία της απευθείας ανάθεσης. 

Συμβάσεις μεταφοράς μαθητών που συνάφθηκαν μετά 
από την 1.9.2011, χωρίς να αποτελούν παρατάσεις των 
συμβάσεων που είχαν συναφθεί κατά το σχολικό έτος 
2010-2011 από τις νομαρχιακές αυτοδιοικήσεις, παρα- 
τείνονται μέχρι την 30.6.2012. 

Έργο μεταφοράς μαθητών που εκτελέστηκε μετά την 
1.9.2011 και μέχρι την ολοκλήρωση και την υπογραφή 
των σχετικών συμβάσεων από τους δήμους, αποτελεί 
αντικείμενο των συμβάσεων αυτών, οι οποίες θεωρού¬ 
νται νόμιμες και δύναται να αποζημιωθούν από τους 
ανωτέρω δήμους. 

Δαπάνες μεταφοράς μαθητών που πραγματοποιή¬ 
θηκαν καθ’ υπέρβαση των εγγεγραμμένων πιστώσεων, 
κατά το οικονομικό έτος 2011, δύνανται να εκκαθαρι¬ 
στούν σε βάρος των πιστώσεων του προϋπολογισμού 
των οικείων Περιφερειών τρέχοντος οικονομικού έτους, 
κατά παρέκκλιση κάθε γενικής ή ειδικής διάταξης. 

9. Η παρ. Ια του άρθρου 100 του ν. 3852/2010 αντικα¬ 
θίσταται ως εξής: 

«Ια. Για τη μελέτη και εκτέλεση έργων και προγραμ¬ 
μάτων ανάπτυξης μιας περιοχής, καθώς και για την 
παροχή υπηρεσιών κάθε είδους, οι δήμοι, οι περιφέρειες, 
οι σύνδεσμοι δήμων, οι Περιφερειακές Ενώσεις Δήμων, 
η Κεντρική Ένωση Δήμων Ελλάδας και η'Ενωση Περιφε¬ 
ρειών, τα νομικά πρόσωπα δημοσίου δικαίου, τα οποία 
συνιστούν ή στα οποία συμμετέχουν οι προαναφερόμε- 
νοι φορείς, καθώς και Ν.Π.Ι.Δ. στα οποία συμμετέχουν 
ή συνιστούν η Κεντρική Ένωση Δήμων Ελλάδας και η 
Ένωση Περιφερειών, οι δημοτικές επιχειρήσεις ύδρευ¬ 
σης και αποχέτευσης, οι επιχειρήσεις Ο.Τ.Α., σύμφωνα 
με την κείμενη νομοθεσία, τα δημοτικά και περιφερειακά 
ιδρύματα, καθώς και κοινωφελή ιδρύματα και κληρο¬ 
δοτήματα και τα ιδρύματα τριτοβάθμιας εκπαίδευσης, 
στα οποία περιλαμβάνονται και τα τεχνολογικά εκπαι¬ 
δευτικά ιδρύματα, μπορούν να συνάπτουν προγραμμα¬ 
τικές συμβάσεις με το Δημόσιο, μεταξύ τους ή και με 
φορείς του δημόσιου τομέα της παρ. 6 του άρθρου 1 
του ν. 1256/1982, μεμονωμένα ή από κοινού. Στις προ¬ 
γραμματικές συμβάσεις, που μετέχει το Δημόσιο, μπορεί 
να εκπροσωπείται και από τον Γ ενικό Γ ραμματέα της 
Αποκεντρωμένης Διοίκησης στην οποία εκτελείται η 
προγραμματική σύμβαση. Οι ανωτέρω συμβάσεις υπό- 
κεινται στον προσυμβατικό έλεγχο νομιμότητας του 
Ελεγκτικού Συνεδρίου σύμφωνα με τη σχετική νομο¬ 
θεσία.» 

10. Η παρ. 5 του άρθρου 100 του ν. 3852/2010 αντικα¬ 
θίσταται ως εξής: 

«5. Εφόσον τα προβλεπόμενα στην προγραμματική 
σύμβαση έργα, προγράμματα και υπηρεσίες είναι πο¬ 
λιτιστικού χαρακτήρα, όπως η ανάδειξη, προστασία και 
συντήρηση μνημείων, οι παρεμβάσεις σε διατηρητέα 
ή παραδοσιακά κτίρια και οικισμούς, η διάσωση και 
διάδοση στοιχείων του πολιτισμού, η ανέγερση και λει¬ 
τουργία χώρων πολιτισμικών λειτουργιών, η υποστήρι¬ 
ξη δραστηριοτήτων και εκδηλώσεων που αφορούν την 
επιστήμη, τα γράμματα και τις τέχνες, συμμετέχει, ως 
συμβαλλόμενος η οικεία Περιφέρεια και το Υπουργείο 
Πολιτισμού και Τουρισμού. Η προγραμματική σύμβαση 
καλείται «προγραμματική σύμβαση πολιτισμικής ανάπτυ¬ 
ξης». Το τέλος ανταποδοτικού χαρακτήρα που μπορεί 
να επιβληθεί, σύμφωνα με τις κείμενες διατάξεις, για 
τη χρηματοδότηση έργων, εργασιών, προγραμμάτων 
και υπηρεσιών της προγραμματικής σύμβασης, καλείται 
«Πολιτιστικό Τέλος.» 

11. Υφιστάμενα σχολεία, δημοτικά κτίρια και δημοτι¬ 
κές υποδομές, περιλαμβανομένων των αθλητικών που 
στερούνται οικοδομικής αδείας και έχουν κατασκευα¬ 
στεί μετά από δημόσιο διαγωνισμό, υπάγονται με τον 
παρόντα νόμο στις διατάξεις του ν. 4014/2011, χωρίς 
να απαιτείται καμία διαδικασία ή πρόστιμο. Στις περι¬ 
πτώσεις κατά τις οποίες τα κτίρια και οι υποδομές του 
προηγουμένου εδαφίου προέκυψαν από αλλαγή χρήσης 
ή από δωρεά, για την υπαγωγή τους στις διατάξεις του 
ν. 4014/2011 απαιτείται βεβαίωση στατικής επάρκειας. 

12. Η παρ. 4 περίπτωση 14 του άρθρου 94 του ν. 3852 
αντικαθίσταται ως εξής: 

«14. Η συγκρότηση επιτροπής καταλληλότητας και 
επιλογής οικοπέδου για την ανέγερση διδακτηρίου, κα¬ 
θώς και επιλογής οικοπέδου μετά κτιρίου κατάλληλου 
να χαρακτηρισθεί ως διδακτήριο. Η εκτίμηση της αξίας 
του οικοπέδου γίνεται από την επιτροπή του άρθρου 
186 του ν. 3463/2006.» 

13. Στο άρθρο 34 του ν. 4053/2012 (Α' 44) προστίθεται 
εδάφιο ως εξής: 

«Η ρύθμιση δεν αφορά τα δρομολόγια για τα οποία 
έχει υπάρξει αποτέλεσμα στους διαγωνισμούς των 
Ο.Τ.Α.» 

Άρθρο 9 

Οικονομικά ζητήματα των δήμων 

1. Νομίμως καταβλήθηκαν δαπάνες μισθοδοσίας και 
ασφάλισης στο Ι.Κ.Α. του προσωπικού καθαριότητας των 
σχολείων, που διενεργήθηκαν μέχρι και τον Ιούνιο 2007 
από τις Σχολικές Επιτροπές και τα σχετικά παραστα¬ 
τικά στοιχεία αποτελούν δικαιολογητικά του ετήσιου 
απολογισμού τους. 

2. Η παρ. 1 του άρθρου 278 του ν. 3852/2010 αντικα¬ 
θίσταται ως εξής: 

«1. Για τις συμβάσεις προμήθειας αγαθών, εκτέλεσης 
έργων και παροχής υπηρεσιών, συμπεριλαμβανομένων 
των προγραμματικών συμβάσεων που συνάπτουν οι 
Ο.Τ.Α. και τα νομικά τους πρόσωπα, προϋπολογιζόμε- 
νης δαπάνης, χωρίς Φόρο Προστιθέμενης Αξίας (Φ.Π.Α.), 
ποσού άνω των διακοσίων χιλιάδων (200.000) ευρώ, 
διενεργείται υποχρεωτικά προληπτικός έλεγχος νο¬ 
μιμότητας αυτών, πριν από τη σύναψή τους, από τον 
Επίτροπο του Ελεγκτικού Συνεδρίου, που είναι αρμόδιος 
για τον προληπτικό έλεγχο των δαπανών τους.» 

3. Στο άρθρο 97 του ν. 3463/2006 προστίθεται παρά¬ 
γραφος 9 η οποία έχει ως εξής: 


«9. Οι εργασίες μαγνητοφώνησης, μαγνητοσκόπησης, 
απομαγνητοφώνησης, βιβλιοδεσίας και αναπαραγωγής 
των πρακτικών των συνεδριάσεων του δημοτικού συμ¬ 
βουλίου, της οικονομικής επιτροπής και της επιτροπής 
ποιότητας ζωής του δήμου μπορεί να ανατίθενται σε 
φυσικά ή νομικά πρόσωπα με τις ισχύουσες κάθε φορά 
διατάξεις περί ανάθεσης δημοσίων συμβάσεων υπηρε¬ 
σιών. Η παρούσα ισχύει από 1.1.2011.» 

4. Με ειδικά αιτιολογημένη απόφαση του δημοτικού 
συμβουλίου που λαμβάνεται με την απόλυτη πλειοψη- 
φία του συνολικού αριθμού των μελών του, επιτρέπεται 
η μείωση του ύψους των μισθωμάτων ακινήτων που 
εκμισθώνουν οι δήμοι με συμβάσεις που έχουν συνα- 
φθεί έως την 1η Ιουνίου 2010, κατόπιν σχετικής αίτησης 
του μισθωτή, στην οποία θα προβάλλονται ειδικοί και 
ορισμένοι λόγοι και εφόσον το μίσθωμα δεν είναι ήδη 
χαμηλό σύμφωνα με τις τιμές αγοράς. Το ποσοστό της 
μείωσης καθορίζεται βάσει αντικειμενικών στοιχείων και 
οικονομικών συνθηκών της αγοράς και δεν μπορεί να 
υπερβαίνει το 20% του μισθώματος που καταβάλλεται. 
Η διάρκεια της μείωσης δεν μπορεί να υπερβεί το ένα 
έτος και δύναται να ανανεώνεται με όμοια απόφαση του 
δημοτικού συμβουλίου ανά έτος, εφόσον συνεκτιμηθούν 
οι επικρατούσες οικονομικές συνθήκες. Τα προηγούμενα 
εδάφια της παρούσας παραγράφου ισχύουν αναλόγως 
και για τα νομικά πρόσωπα δημοσίου δικαίου των δή¬ 
μων. 

5. Στα έργα των δήμων, όταν γίνεται ρητή μνεία στα 
συμβατικά τεύχη δημοπράτησης σύμφωνα με την παρ. 
7 του άρθρου 17 του ν. 3669/2008, μπορεί να διαχωρί¬ 
ζονται οι τιμές και για τα γενικά έξοδα και το όφελος 
του εργολάβου να προστίθεται στο τέλος σε ποσοστό 
που ορίζεται σε 18% ανεξαρτήτως της πηγής χρημα¬ 
τοδότησης. 

6. Οι διατάξεις της παρ. 8 του άρθρου 3 του ν. 4038/2012 
(Α' 14), όπως ισχύει, εφαρμόζονται αναλόγως και για 
τις ληξιπρόθεσμες οφειλές προς Ο.Τ.Α., που έχουν βε¬ 
βαιωθεί στις ταμειακές υπηρεσίες των Ο.Τ.Α. ή στις 
Δ.Ο.Υ.. Με κοινή απόφαση του Υπουργού Οικονομικών 
και Εσωτερικών ρυθμίζεται κάθε αναγκαίο θέμα για την 
αναλογική εφαρμογή των διατάξεων αυτών. 

7. Προστίθεται άρθρο 43Α στο π.δ. 75/2011 (Α' 182) «Πε¬ 
ριφερειακές Ενώσεις Δήμων και Κεντρική Ένωση Δήμων 
Ελλάδας» ως εξής: 

«Άρθρο 43Α 

Οικονομικό έτος - προϋπολογισμός - απολογισμός 

1. Το οικονομικό έτος των Περιφερειακών Ενώσεων 
αρχίζει την 1η Ιανουάριου και λήγει την 31η Δεκεμβρίου 
του ίδιου ημερολογιακού έτους. 

2. Η Εκτελεστική Επιτροπή οφείλει, ένα μήνα τουλά¬ 
χιστον πριν την έναρξη εσόδων και εξόδων της οικείας 
Π.Ε.Δ. και τρεις μήνες μετά τη λήξη του οικονομικού 
έτους, να συντάσσει τον ετήσιο απολογισμό διαχειρί- 
σεως της Π.Ε.Δ.. 

3. Ο προϋπολογισμός και ο απολογισμός των Π.Ε.Δ. 
εγκρίνονται από το οικείο Διοικητικό Συμβούλιο. 

4. Ο προϋπολογισμός συνοδεύεται απαραιτήτως από 
αιτιολογική έκθεση στην οποία αιτιολογούνται πλήρως 
τα έσοδα και οι πηγές τους, καθώς και οι εγγεγραμ¬ 
μένες δαπάνες. 

5. Ο προϋπολογισμός αποστέλλεται, μαζί με την αιτι- 
ολογική έκθεση, στον Γενικό Γραμματέα της αρμόδιας 
Αποκεντρωμένης Διοίκησης, ο οποίος ασκεί έλεγχο 
νομιμότητας σε αυτόν. Αν διαπιστώσει οποιαδήποτε 
παράλειψη ή αν δεν είναι ισοσκελισμένος ο προϋπολο¬ 
γισμός, καλεί το Διοικητικό Συμβούλιο να τον αναμορ¬ 
φώσει αναλόγως. 

6. Ο απολογισμός κάθε Π.Ε.Δ., μετά την έγκρισή του 
από το Διοικητικό Συμβούλιο, τίθεται υπόψη του Επο¬ 
πτικού Συμβουλίου, το οποίο εκφέρει τις απόψεις του 
σε ειδική έκθεση επί του απολογισμού. Ο απολογισμός 
αποστέλλεται στον Γενικό Γραμματέα της αρμόδιας 
Αποκεντρωμένης Διοίκησης, μαζί με την εγκριτική από¬ 
φαση του Διοικητικού Συμβουλίου και την ειδική έκθεση 
του Εποπτικού Συμβουλίου επ’ αυτού. Ο Γ ενικός Γ ραμ- 
ματέας της αρμόδιας Αποκεντρωμένης Διοίκησης ασκεί 
τον τελικό έλεγχο και αποφαίνεται επ’ αυτού.» 

8. Στην παρ. 2 α του άρθρου 169 του ν. 3463/2006 
προστίθενται τα εξής: 

«, καθώς και δαπάνες πληρωμής κάθε είδους αποζη¬ 
μίωσης ή αντιμισθίας αιρετών, πλην της πρώτης κατα¬ 
βολής ή τυχόν μεταβολής αυτών.» 

9. Οι προμήθειες των υλικών που ενσωματώνονται στα 
έργα αυτεπιστασίας των Ο.Τ.Α. Α' Βαθμού δεν εντάσ¬ 
σονται στο πεδίο εφαρμογής του ν. 2286/1995 και μπο¬ 
ρούν να ανατίθενται με τις διαδικασίες των δημοσίων 
συμβάσεων προμηθειών ανά κωδικό είδους του Ενιαίου 
Προγράμματος Προμηθειών για το σύνολο των έργων 
που εκτελούνται από το δήμο με αυτεπιστασία εντός 
του οικονομικού έτους. 

10. Η παράγραφος 1(α) του άρθρου 11 του π.δ. 171/1987 
αντικαθίσταται ως εξής: 

«Αν ο εργοδότης διαθέτει ή μπορεί να μισθώσει από 
το Δημόσιο ή από νομικά πρόσωπα δημοσίου δικαίου 
ή από κατασκευαστικές επιχειρήσεις των Ο.Τ.Α. τεχνι¬ 
κό εξοπλισμό και σε περίπτωση που δεν είναι δυνατή 
η μίσθωσή του από τους ανωτέρω φορείς, μετά από 
αιτιολογημένη απόφαση του Δημοτικού Συμβουλίου, 
να μπορεί να εξασφαλισθεί από τον ιδιωτικό τομέα με 
τη σύναψη δημόσιας σύμβασης, καθώς και αν μπορεί 
να διασφαλίσει το απαιτούμενο εργατοτεχνικό προ¬ 
σωπικό.» 

11. Στον προϋπολογισμό των δήμων και των δημο¬ 
τικών ή διαδημοτικών Ν.Π.Δ.Δ., οι πιστώσεις για την 
πληρωμή οφειλών που προέρχονται από παρελθόντα 
οικονομικά έτη, εγγράφονται στους κωδικούς αριθμούς 
της κατηγορίας εξόδων 81 «Πληρωμές που αφορούν 
υποχρεώσεις από παρελθόντα οικονομικά έτη» του τύ¬ 
που του προϋπολογισμού (κ.υ.α. 7028/2004, Β' 253) όπως 
ισχύει, όπως ειδικότερα ορίζεται κάθε φορά στην κοινή 
υπουργική απόφαση της παραγράφου 4 του άρθρου 175 
του Κώδικα Δήμων και Κοινοτήτων (ν. 3463/2006, Α' 114). 
Διαφορετικές ρυθμίσεις της ισχύουσας νομοθεσίας δεν 
έχουν εφαρμογή στους προϋπολογισμούς των ανωτέρω 
φορέων. 

12. Οι παράγραφοι 3 και 4 του άρθρου 259 του 
ν. 3852/2010 (Α' 87) αντικαθίστανται ως εξής: 

«3. Τα έσοδα της παραγράφου 1 του παρόντος εγ- 
γράφονται στον Τακτικό Προϋπολογισμό και κατατί¬ 
θενται στο Ταμείο Παρακαταθηκών και Δανείων, σε 
λογαριασμό με τίτλο «Κεντρικοί Αυτοτελείς Πόροι των 
Δήμων». Ποσοστό μέχρι ένα τρίτο (1/3) των εσόδων της 


περίπτωσης α’ αυτής, διατίθεται για την κάλυψη επεν¬ 
δυτικών δαπανών των δήμων, ενώ τα λοιπά έσοδα της 
παραγράφου 1, διατίθενται προς κάλυψη λειτουργικών 
και λοιπών γενικών δαπανών των δήμων. 

Με απόφαση του Υπουργού Οικονομικών, μεταφέρο- 
νται στον Τακτικό Προϋπολογισμό του Υπουργείου Εσω¬ 
τερικών οι πιστώσεις που έχουν προβλεφθεί στον προ¬ 
ϋπολογισμό Δημοσίων Επενδύσεων οικονομικού έτους 
2012 για την απόδοση του ενός τρίτου (1/3) των εσόδων 
της περίπτωσης α’ της ανωτέρω παραγράφου. 

4. Με κοινή απόφαση των Υπουργών Εσωτερικών και 
Οικονομικών, η οποία εκδίδεται κατ’ έτος ύστερα από 
γνώμη της Κεντρικής Ένωσης Δήμων Ελλάδας (ΚΕΔΕ), 
καθορίζονται το ύψος των εσόδων που προορίζονται 
για την κάλυψη επενδυτικών, καθώς και λειτουργικών 
και λοιπών γενικών δαπανών των δήμων, όπως επίσης 
τα κριτήρια και η διαδικασία κατανομής τους, επί τη 
βάσει ιδίως των δημογραφικών γεωμορφολογικών, δι¬ 
οικητικών, οικονομικών, κοινωνικών, περιβαλλοντικών 
και πολιτιστικών χαρακτηριστικών εκάστου. Στα χα¬ 
ρακτηριστικά αυτά συνεκτιμάται το στοιχείο της δι¬ 
οικητικής υποστήριξης που παρέχεται από δήμο προς 
εξυπηρέτηση λειτουργικών αναγκών άλλων δήμων και 
σταθμίζονται ιδιαίτερα οι πάγιες ανάγκες εξυπηρέτησης 
των νησιωτικών και ορεινών δήμων.» 

13. Η υποπερίπτωση 1 της περίπτωσης ι' της παρ. 1 του 
άρθρου 2 του ν. 4051/2012 αντικαθίσταται ως εξής: 

«1. Οι πιστώσεις του προϋπολογισμού του Υπουρ¬ 
γείου Εσωτερικών μειώνονται κατά εκατόν σαράντα 
εκατομμύρια (140.000.000) ευρώ, εκ των οποίων ενενή¬ 
ντα εκατομμύρια (90.000.000) ευρώ από τη Συλλογική 
Απόφαση Τοπικής Αυτοδιοίκησης (ΣΑΤΑ) και πενήντα 
εκατομμύρια (50.000.000) ευρώ από τους Κεντρικούς 
Αυτοτελείς Πόρους των περιφερειών που προορίζονται 
για επενδυτικούς σκοπούς.» 

14. Απαιτητές υποχρεώσεις φορέων της τοπικής αυτο¬ 
διοίκησης α’ βαθμού που αφορούν έργα και επενδυτικές 
δραστηριότητες συγχρηματοδοτούμενες από εθνικά/ 
ευρωπαϊκά προγράμματα δύναται να αντιμετωπίζονται 
είτε από τα τακτικά ή έκτακτα ανειδίκευτα έσοδα είτε 
από άλλους θεσμοθετημένους πόρους για επενδυτικές 
δαπάνες (λ.χ. ΣΑΤΑ) είτε από δάνεια που αφορούν την 
κάλυψη των συγκεκριμένων δαπανών των φορέων με 
την κίνηση των αντίστοιχων κωδικών αριθμών εσόδων 
- εξόδων των προϋπολογισμών τους. Όταν περιέλθει η 
σχετική έκτακτη οικονομική ενίσχυση στον φορέα για 
το έργο ή την επενδυτική δραστηριότητα, υπό την προ¬ 
ϋπόθεση ότι έχουν καλύψει τη σχετική απαίτηση με μία 
εκ των ανωτέρω αναφερόμενων χρηματοδοτικών πη¬ 
γών, αναπληρώνουν τα έσοδα αυτά κατά το μέρος της 
διενεργηθείσας δαπάνης, τηρώντας τις κείμενες περί 
αναμορφώσεων του προϋπολογισμού τους διατάξεις. 

15. Η δυνατότητα, που παρέχεται στο Διοικητικό Συμ¬ 
βούλιο του Ταμείου Παρακαταθηκών και Δανείων να 
ρυθμίζει, κατόπιν αιτήσεως των ενδιαφερομένων Ο.Τ.Α. 
α' βαθμού, εν γένει οφειλές από χορηγηθέντα από αυτό 
δάνεια, σύμφωνα με το άρθρο 49 1 α του ν. 3943/2011, 
επεκτείνεται και στους Δήμους, οι οποίοι εγγράφουν 
στον προϋπολογισμό τους δάνειο για ισοσκέλιση, κατό¬ 
πιν έγκρισης του προγράμματος οικονομικής υποστήρι¬ 
ξης από την επιτροπή του άρθρου 262 του ν. 3852/2010, 
σύμφωνα με το άρθρο 2 του ν. 4038/2012. 

16. Η περίπτωση ί του άρθρου 49 1 β του ν. 3943/2011 
(Α' 66) αντικαθίσταται ως εξής: 

«ί. των εν γένει οφειλών των Ν.Π.Δ.Δ. και των Ν.Π.ΙΔ των 
Ο.Τ.Α. και των Περιφερειών, των Συνδέσμων Ο.Τ.Α. των Δημο¬ 
τικών εν γένει Επιχειρήσεων, με οικονομική αδυναμία ομαλής 
εξυπηρέτησης των οφειλών τους από τους ίδιους.» 

17. Χρήση κλινών δωματίων ξενοδοχείων για τις ανά¬ 
γκες ιδρυμάτων - νομικών προσώπων δημοσίου δικαίου 
ΟΤΑ με αντικείμενο τη φιλοξενία αστέγων που πραγμα¬ 
τοποιήθηκε από 1.10.2011 έως την ολοκλήρωση και την 
υπογραφή των σχετικών συμβάσεων από τους ΟΤΑ ή/και 
ιδρύματα-νομικά τους πρόσωπα δημοσίου δικαίου και σε 
κάθε περίπτωση το αργότερο έως 31.12.2011, αποτελεί 
αντικείμενο των συμβάσεων αυτών και αποζημιώνεται 
από τους ανωτέρω ΟΤΑ ή τα νομικά τους πρόσωπα. 

Άρθρο 10 

Ρυθμίσεις για τις Επιχειρήσεις των ΟΤΑ 

1. Οι οφειλές προς το ελληνικό δημόσιο και το ΙΚΑ των 
αμιγών δημοτικών επιχειρήσεων, του π.δ. 410/1995 ή των 
κοινωφελών επιχειρήσεων, των αστικών μη κερδοσκοπι¬ 
κών επιχειρήσεων των ΟΤΑ, καθώς και των επιχειρήσεων 
των τέως νομαρχιακών αυτοδιοικήσεων που περιήλθαν 
στις περιφέρειες, οι οποίες λύθηκαν και τελούν υπό 
το καθεστώς εκκαθάρισης, βεβαιωμένες ταμειακά ή μη 
έως και τις 31.12.2010 απαλλάσσονται από πρόσθετους 
φόρους, πρόστιμα, προσαυξήσεις εκπρόθεσμης κατα¬ 
βολής και κάθε μορφής επιβαρύνσεις και η εξόφλησή 
τους γίνεται υποχρεωτικά από τους ΟΤΑ που τις έχουν 
συστήσει. Από τους ίδιους ως άνω ΟΤΑ γίνεται και η 
εξόφληση οφειλών προς εργαζόμενους. Στις ανωτέρω 
οφειλές περιλαμβάνονται και όσες προκύπτουν έπειτα 
από έλεγχο των αρμόδιων ελεγκτικών οργάνων. 

2. Για όσες επιχειρήσεις του π.δ. 410/1995 είχαν ληφθεί 
νόμιμα και έως 31.12.2010 οι αποφάσεις των οικείων δη¬ 
μοτικών συμβουλίων περί μετατροπής τους σε ανώνυμες 
εταιρείες ΟΤΑ ή λύσης αυτών, σύμφωνα με τις διατάξεις 
του ν. 3463/2006, ισχύουν τα εξής: α) εάν έχει ολοκληρωθεί 
η διαδικασία μετατροπής, σύμφωνα και με τις διατάξεις 
του κ.ν. 2190/1920, όπως ισχύει, μέχρι τη δημοσίευση του 
παρόντος, οι εν λόγω ανώνυμες εταιρείες ΟΤΑ λειτουρ¬ 
γούν νόμιμα, ενώ, β) εάν δεν έχει ολοκληρωθεί μέχρι τη 
δημοσίευση του παρόντος η διαδικασία μετατροπής κατά 
τις διατάξεις του κ.ν. 2190/1920, όπως ισχύει, δύναται να 
συνεχιστεί η σχετική διαδικασία και οι εν λόγω επιχειρή¬ 
σεις λειτουργούν νόμιμα έως την ολοκλήρωση αυτής. Στην 
περίπτωση αυτή, η μετατροπή θα πρέπει να έχει ολοκλη¬ 
ρωθεί το αργότερο έως 30.9.2012, άλλως οι επιχειρήσεις 
αυτές λύονται και τίθενται υπό εκκαθάριση. 

3. Αποφάσεις που αφορούν στη σύσταση, τροποποί¬ 
ηση, λύση δημοτικών κοινωφελών επιχειρήσεων λαμ- 
βάνονται στο εξής από το οικείο δημοτικό συμβούλιο 
και μετά την ολοκλήρωση της διαδικασίας ελέγχου 
νομιμότητας δημοσιεύονται στην Εφημερίδα της Κυ- 
βερνήσεως από τον οικείο δήμο. Νομίμως έχουν εκδοθεί 
αποφάσεις περί σύστασης, τροποποίησης και λύσης 
δημοτικών κοινωφελών επιχειρήσεων που έχουν ληφθεί 
από το οικείο δημοτικό συμβούλιο και έχουν δημοσιευ- 
θεί στην Εφημερίδα της Κυβερνήσεως από τον οικείο 
δήμο ή με σχετική πράξη του Γ ενικού Γ ραμματέα της 
οικείας Αποκεντρωμένης Διοίκησης κατ’ εφαρμογή των 
διατάξεων των άρθρων 254 και 262 του ν. 3463/2006 
(Α' 114) πριν από τη δημοσίευση του παρόντος. 


4. Αποφάσεις που αφορούν στη σύσταση, τροποποί¬ 
ηση, συγχώνευση, κατάργηση δημοτικών νομικών προ¬ 
σώπων δημοσίου δικαίου λαμβάνονται στο εξής από το 
οικείο δημοτικό συμβούλιο και μετά την ολοκλήρωση 
της διαδικασίας ελέγχου νομιμότητας δημοσιεύονται 
στην Εφημερίδα της Κυβερνήσεως από τον οικείο 
δήμο. Νομίμως έχουν εκδοθεί αποφάσεις περί σύστα¬ 
σης, τροποποίησης και κατάργησης δημοτικών νομικών 
προσώπων δημοσίου δικαίου που έχουν ληφθεί από το 
οικείο δημοτικό συμβούλιο και έχουν δημοσιευθεί στην 
Εφημερίδα της Κυβερνήσεως από τον οικείο δήμο ή με 
σχετική πράξη του Γ ενικού Γ ραμματέα της οικείας Απο¬ 
κεντρωμένης Διοίκησης κατ’ εφαρμογή των διατάξεων 
των άρθρων 254 και 262 του ν. 3463/2006 (Α' 114) πριν 
από τη δημοσίευση του παρόντος. 

5. Στο τέλος της παρ. 1 του άρθρου 225 του ν. 3852/2010 
προστίθεται εδάφιο ως εξής: 

«Ειδικά, σε ό,τι αφορά τις ΔΕΥΑ, εκτός από τις παρα¬ 
πάνω αποφάσεις, αποστέλλονται επιπλέον προς έλεγχο 
νομιμότητας οι αποφάσεις εκείνες που αφορούν: α) την 
ψήφιση του προϋπολογισμού της επιχείρησης και του 
τεχνικού προγράμματος έργων, καθώς και κάθε τρο¬ 
ποποίησή τους, β) την αγορά και εκποίηση ακινήτων 
κτημάτων, γ) την επιβάρυνση των ακινήτων της επιχεί¬ 
ρησης με εμπράγματα δικαιώματα και δ) τις μελέτες, 
τα έργα και τις προμήθειες.» 

6. Η παρ. 6 του άρθρου 109 του ν. 3852/2010 αντικα¬ 
θίσταται ως εξής: 

«Οι διατάξεις των ανωτέρω παραγράφων εφαρμό¬ 
ζονται αναλόγως και στη συγχώνευση των Δημοτικών 
Επιχειρήσεων Ύδρευσης και Αποχέτευσης (Δ.Ε.Υ.Α.). Η 
αρμοδιότητα της νέας μετά τη συγχώνευση Δημοτικής 
Επιχείρησης Ύδρευσης και Αποχέτευσης ή της προϋ- 
πάρχουσας Δ.Ε.Υ.Α. εκτείνεται υποχρεωτικά στο σύνολο 
της εδαφικής περιοχής του δήμου.» 

7. Με απόφαση των Υπουργών Εσωτερικών και Δι¬ 
καιοσύνης, Διαφάνειας και Ανθρωπίνων Δικαιωμάτων 
καθορίζεται η διαδικασία και τα απαραίτητα δικαιολο- 
γητικά για τον προληπτικό έλεγχο των δαπανών των 
κοινωφελών επιχειρήσεων, των επιχειρήσεων ύδρευσης 
αποχέτευσης και των δημοτικών ανωνύμων εταιρειών 
του άρθρου 266 του ν. 3463/2006 (Α' 114), από το Ελε¬ 
γκτικό Συνέδριο. Οι φορείς της παρούσας παραγράφου 
υποβάλλουν για προληπτικό έλεγχο χρηματικά εντάλμα¬ 
τα για ποσά ύψους 5.000 ευρώ και άνω, εφαρμοζομένου 
του π.δ.136/2011. 

8. Η παρ. 16 του άρθρου 283 του ν. 3852/2010, όπως 
ισχύει, αντικαθίσταται ως εξής: 

«Τα ΔΗΠΕΘΕ που λειτουργούσαν με τη μορφή επι¬ 
χείρησης ΟΤΑ του π.δ. 410/1995 και δεν προσαρμόστη¬ 
καν σύμφωνα με τις διατάξεις του άρθρου 269 του 
ν. 3463/2006, όπως ισχύει, οφείλουν να προσαρμοστούν 
το αργότερο έως την 31.12.2012. Μέχρι την ολοκλήρωση 
της προσαρμογής τους, τα ανωτέρω ΔΗΠΕΘΕ εξακο¬ 
λουθούν να λειτουργούν σύμφωνα με τη νομοθεσία που 
τα διέπει.» 

9. Τα πρόσωπα που ορίζονται εκκαθαριστές των δη¬ 
μοτικών επιχειρήσεων ή και επιχειρήσεων των τέως 
νομαρχιακών αυτοδιοικήσεων που περιήλθαν στις πε¬ 
ριφέρειες δεν διώκονται ποινικώς, δεν υπόκεινται σε 
προσωπική κράτηση, ούτε υπέχουν οποιαδήποτε αστική 

ή άλλη ατομική ευθύνη για χρέη των φορέων αυτών 
προς το Δημόσιο ή τους φορείς κοινωνικής ασφάλι¬ 
σης, ανεξαρτήτως του χρόνου βεβαίωσής τους. Δεν 
μπορούν να οριστούν ως εκκαθαριστές πρόσωπα που 
έχουν ασκήσει διοίκηση ή έχουν υπάρξει υπάλληλοι στις 
υπό εκκαθάριση δημοτικές επιχειρήσεις. 

Το ύψος της αποζημίωσης των εκκαθαριστών προσ¬ 
διορίζεται με την ίδια απόφαση του ορισμού τους από 
το δημοτικό συμβούλιο και βαρύνει τον προϋπολογισμό 
του οικείου ΟΤΑ. Το ίδιο ισχύει και για τις επιχειρήσεις 
του επόμενου άρθρου του παρόντος νόμου. 

10. Στο τέλος της παρ. 2 του άρθρου 111 του ν. 3852/2010 
προστίθεται νέο εδάφιο ως εξής: 

«Για τις λοιπές διαδημοτικές επιχειρήσεις, εξακολουθεί 
να ισχύει η παρ. 9 του άρθρου 269 του ν. 3463/2006.» 

11. Γ ια την κάλυψη μέρους του ελάχιστου κόστους 
λειτουργίας του δικτύου ύδρευσης και αποχέτευσης 
μπορεί να χρεώνεται από τις Δ.Ε.Υ.Α. και τους δήμους 
που παρέχουν τις υπηρεσίες αυτές, μηνιαίο πάγιο τέλος, 
μετά από απόφαση του Διοικητικού Συμβουλίου η οποία 
εγκρίνεται από το Δημοτικό Συμβούλιο. 

12. Το διοικητικό συμβούλιο της Δ.Ε.Υ.Α. μπορεί να 
θεσπίζει ειδικό τιμολόγιο για τις ευπαθείς ομάδες των 
καταναλωτών με βάση ενιαία και αντικειμενικά κριτήρια. 
Η απόφαση αυτή εγκρίνεται από το οικείο δημοτικό 
συμβούλιο. 

13. Οι πιστώσεις που αποδίδονται ετησίως στις Δη¬ 
μοτικές Επιχειρήσεις Ύδρευσης Αποχέτευσης (Δ.Ε.Υ.Α.) 
από το Υπουργείο Εσωτερικών, από 1.1.2011 βαρύνουν 
αποκλειστικά τους Κεντρικούς Αυτοτελείς Πόρους των 
δήμων. Το ύψος των πιστώσεων, η διαδικασία κατανομής 
τους και κάθε αναγκαία λεπτομέρεια καθορίζονται κάθε 
έτος με απόφαση του Υπουργού Εσωτερικών, ύστερα 
από γνώμη της Κεντρικής Ένωσης Δήμων Ελλάδας. 

14. Η παρ. 1 του άρθρου 259 του ν. 3463/2006 αντικα¬ 
θίσταται ως εξής: 

«Η κοινωφελής επιχείρηση είναι δυνατόν να χρηματο¬ 
δοτείται από τον οικείο δήμο για τις δραστηριότητές 
της, μετά από σχετική απόφαση του δημοτικού συμβου¬ 
λίου, η οποία λαμβάνεται με την απόλυτη πλειοψηφία 
του συνόλου των μελών του. Η χρηματοδότηση του 
δήμου καλύπτει τη διαφορά μεταξύ εσόδων και εξόδων 
του ετήσιου προϋπολογισμού της επιχείρησης, ο οποίος 
συνοδεύεται από εισηγητική έκθεση του Διοικητικού 
Συμβουλίου της επιχείρησης που τεκμηριώνει τα έσοδα 
και τα έξοδα αυτής, σύμφωνα με το ετήσιο πρόγραμμα 
δράσης της παραγράφου 3 του άρθρου 206 του παρό¬ 
ντος νόμου.» 

Οι παράγραφοι 2 και 4 του άρθρου 259 του ν. 3463/2006 
καταργούνται και οι παράγραφοι 3 5, 6, 7 αναριθμούνται 
σε 2, 3, 4 και 5, αντίστοιχα. 

Με τροποποίηση του προγράμματος δράσης εντός 
τριμήνου από τη δημοσίευση του παρόντος, η κάλυψη 
των δαπανών δραστηριοτήτων της επιχείρησης του 
προηγούμενου έτους 2011 μπορεί να χρηματοδοτηθεί 
από το δήμο με πρόσθετη χρηματοδότηση προς την 
κοινωφελή που θα αφορά αποκλειστικά και μόνο την 
εξόφληση των δαπανών, αφού ενταχθεί στο πρόγραμμα 
δράσης αυτής του τρέχοντος έτους. Για την τροποποίη¬ 
ση αυτή απαιτείται απόφαση του διοικητικού συμβουλί¬ 
ου της κοινωφελούς επιχείρησης και έγκριση αυτής από 
το δημοτικό συμβούλιο του οικείου δήμου και δεν τυγ¬ 
χάνουν εφαρμογής οι διατάξεις οι οποίες προβλέπουν 


τροποποίηση προγράμματος δράσης κοινωφελούς μετά 
την παρέλευση εξαμήνου από την αρχική έγκρισή του. 
Γ ια την κάλυψη δαπανών του 2011 δεν απαιτείται σύναψη 
σύμβασης δήμου και κοινωφελούς επιχείρησης. 

15. Το τελευταίο εδάφιο της παρ. 7 του άρθρου 109 
του ν. 3852/2010 αντικαθίσταται ως εξής: 

«Οι ρυθμίσεις του προηγούμενου εδαφίου εφαρμόζο¬ 
νται αναλογικά και για οφειλές αμιγών επιχειρήσεων 
του π.δ. 410/1995 που λύθηκαν, καθώς και για οφειλές 
ανωνύμων και αναπτυξιακών εταιριών των οποίων οι 
εταίροι είναι αποκλειστικά ΟΤΑ ή και νομικά τους πρό¬ 
σωπα, εφόσον τελούν υπό εκκαθάριση ή λυθούν και 
τεθούν υπό εκκαθάριση μέχρι τις 31.12.2012.» 

16. Γ ια τις ανώνυμες εταιρείες ΟΤΑ που συμμετέχουν 
σε κοινοπραξίες εκμεταλλεύσεως Καζίνο η εφαρμογή 
των διατάξεων του δευτέρου εδαφίου της παραγράφου 
8 του άρθρου 265 του ν. 3463/2006 αναστέλλεται για 
τρία έτη. 

17. Στο άρθρο 199 του ν. 3852/2010 προστίθεται πα¬ 
ράγραφος 7 ως εξής: 

«7. Η «Αμιγής Επιχείρηση Περιφέρειας Δυτικής Μακε¬ 
δονίας» με την επωνυμία «Κέντρο Περιβάλλοντος (ΚΕ. 
ΠΕ.)» (ΦΕΚ ίδρυσης 179/1998 και ΦΕΚ τροποποίησης 
1947/2011) συνεχίζει να λειτουργεί σύμφωνα με τις δια¬ 
τάξεις της κείμενης νομοθεσίας μέχρι την προσαρμογή 
και αλλαγή της νομικής της μορφής, στο πλαίσιο υλο¬ 
ποίησης των καταστατικών της σκοπών, με βάση το 
ισχύον νομοθετικό πλαίσιο περί ίδρυσης και λειτουργίας 
των επιχειρήσεων των ΟΤΑ.» 

18. Η παρ. 7 του άρθρου 206 του ν. 3852/2010 αντικα¬ 
θίσταται ως εξής: 

«7. Σε νησιά που εκτελείται συγκοινωνιακό έργο από 
κοινωφελείς δημοτικές επιχειρήσεις είναι δυνατή, με 
απόφαση του δημοτικού συμβουλίου, η σύσταση ανώ¬ 
νυμων εταιρειών για την εκτέλεση του συγκοινωνιακού 
έργου με τη συμμετοχή δήμου και/ή κοινωφελών δημο¬ 
τικών επιχειρήσεων και Ν.Π.Ι.Δ. ή ΚΤΕΛ Α.Ε..» 

Άρθρο 11 

Δημοτικές επιχειρήσεις με ειδικό σκοπό 
τη λειτουργία ραδιοφωνικού ή τηλεοπτικού σταθμού 

1. Σε περίπτωση λύσης υφιστάμενων δημοτικών επι¬ 
χειρήσεων με ειδικό σκοπό τη λειτουργία ραδιοφωνι¬ 
κού ή τηλεοπτικού σταθμού, η δραστηριότητά τους δεν 
μεταφέρεται. 

2. Οφειλές των ανωτέρω επιχειρήσεων προς το Ελλη¬ 
νικό Δημόσιο, τα ασφαλιστικά ταμεία και προς τρίτους, 
περιλαμβανομένων και των δεδουλευμένων αποδοχών 
του προσωπικού τους, ανεξαρτήτως εάν αυτό μεταφέ- 
ρεται ή όχι, μπορούν να καταβάλλονται από τον οικείο 
ΟΤΑ, σε οποιαδήποτε χρονική στιγμή κατά το στάδιο 
της εκκαθάρισής τους, ή μετά το πέρας αυτής, έπειτα 
από σχετική εισήγηση των εκκαθαριστών και αιτιολο¬ 
γημένη απόφαση του οικείου δημοτικού συμβουλίου, 
η οποία λαμβάνεται με την απόλυτη πλειοψηφία του 
συνόλου των μελών του. 

3. Οσον αφορά το προσωπικό των ως άνω επιχειρή¬ 
σεων εφαρμόζονται οι κείμενες διατάξεις. 

4. Οι ρυθμίσεις των ως άνω παραγράφων εφαρμόζο¬ 
νται και στην περίπτωση αστικών μη κερδοσκοπικών 
εταιρειών των Ο.Τ.Α., εφόσον δεν έχει ολοκληρωθεί η 
διαδικασία λύσης τους. 

Άρθρο 12 

Θέματα προσωπικού ΟΤΑ 

1. Οι διατάξεις του άρθρου 21 του ν. 2946/2001, όπως 
ισχύει, εφαρμόζονται ανάλογα και για το ειδικό ένστολο 
προσωπικό δημοτικής αστυνομίας. 

2. Στις διατάξεις του άρθρου 1 παρ. 2 του ν. 3812/2009, 
όπως ισχύει, προστίθεται περίπτωση κ' ως εξής: 

«κ. το εργατικό και τεχνικό προσωπικό που απασχο¬ 
λείται στους Δήμους μέχρι και πέντε ημερομίσθια κατ’ 
άτομο το μήνα, εφόσον η σχετική δαπάνη προβλέπεται 
στους προϋπολογισμούς τους. 

Ο συνολικός αριθμός δεν μπορεί να είναι μεγαλύτερος 
των δέκα (10) ατόμων σε δήμους με πληθυσμό μέχρι 
δέκα χιλιάδες (10.000) κατοίκους και μεγαλύτερος των 
είκοσι (20) ατόμων στους υπόλοιπους δήμους. 

Η πρόσληψη γίνεται με απόφαση του αρμόδιου προς 
διορισμό οργάνου και δεν υπάγεται στη διαδικασία 
έγκρισης της ΠΥΣ 33/2006 όπως ισχύει, βάσει πίνακα 
προσληπτέων που αποστέλλεται στο ΑΣΕΠ και ο οποίος 
συντάσσεται κατόπιν δημόσιας πρόσκλησης του οικείου 
φορέα. Ο φορέας που διενεργεί την πρόσληψη απο¬ 
στέλλει τον πίνακα των προσληπτέων στο ΑΣΕΠ, καθώς 
και όλους τους πίνακες προσληπτέων κάθε έτους, το 
αργότερο μέχρι την 31η Ιανουάριου του επόμενου έτους. 
Το ΑΣΕΠ διενεργεί έλεγχο για τη συνδρομή των όρων 
πρόσληψης των ως άνω περιπτώσεων. Εάν κατά τον 
έλεγχο διαπιστωθεί ότι απασχολείται ή απασχολήθηκε 
προσωπικό κατά παράβαση των πιο πάνω διατάξεων, 
εφαρμόζεται η παρ. 15 του άρθρου 21 του ν. 2190/1994, 
όπως συμπληρώθηκε με την παρ. 7 του άρθρου 5 του 
ν. 2527/1997. Το προσωπικό που προσλαμβάνεται πε¬ 
ριλαμβάνεται σε πίνακα που κοινοποιείται στη Διεύ¬ 
θυνση Οργάνωσης Λειτουργίας ΟΤΑ του Υπουργείου 
Εσωτερικών, καθώς και στη Διεύθυνση Προσλήψεων 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. Η μη τήρηση της ως άνω 
διαδικασίας συνεπάγεται την ακυρότητα οποιοσδήποτε 
διενεργηθείσης πράξης.» 

3. Το εδάφιο α' της παρ. 2 του άρθρου 249 του 
ν. 3852/2010 (Α' 87) αντικαθίσταται ως εξής: 

«Το υπηρεσιακό συμβούλιο είναι αρμόδιο για την επι¬ 
λογή προϊσταμένων τμημάτων και αυτοτελών γραφείων 
ή αντίστοιχου επιπέδου οργανικών μονάδων και για 
την εν γένει υπηρεσιακή κατάσταση των υπαλλήλων 
τόσο της περιφέρειας όσο και των νομικών προσώ¬ 
πων δημοσίου δικαίου αυτής, με εξαίρεση την επιλογή 
προϊσταμένων.» 

4. Γενικοί Γραμματείς δήμων, ιδιαίτεροι γραμματείς 
δημάρχων, ειδικοί σύμβουλοι και ειδικοί συνεργάτες 
δημάρχων, περιφερειαρχών και αντιπεριφερειαρχών οι 
οποίοι διορίστηκαν στις θέσεις αυτές κατά την τρέ¬ 
χουσα δημοτική και περιφερειακή περίοδο θεωρείται 
ότι έχουν διοριστεί για κάθε συνέπεια από την ημε¬ 
ρομηνία της έκδοσης της απόφασης διορισμού τους 
από το αρμόδιο προς διορισμό όργανο και όχι από την 
ημερομηνία της δημοσίευσής της στην Εφημερίδα της 
Κυβερνήσεως. 

5. Οι ειδικοί σύμβουλοι ή ειδικοί συνεργάτες δημάρχων 
που έχουν διατηρηθεί στις θέσεις τους μετά την 1.1.2011 
από τους δημάρχους που ανέλαβαν καθήκοντα κατά 
την ημερομηνία αυτή εξακολουθούν να παραμένουν 
στις θέσεις αυτές, εφόσον εντός είκοσι (20) ημερών οι 
δήμαρχοι εκδήλωσαν με πράξη τους τη συγκατάθεσή 


τους για τη διατήρηση των ως άνω ειδικών συμβούλων 
ή ειδικών συνεργατών στις θέσεις αυτές. Η σχετική 
πράξη διατήρησης δεν απαιτείται να έχει δημοσιευθεί 
στην Εφημερίδα της Κυβερνήσεως. 

6. Στο τελευταίο εδάφιο του άρθρου 183 του 
ν. 3584/2007 μετά τις λέξεις «των παραγράφων 1 και 2» 
προστίθενται οι λέξεις «3, 4 και 5». 

7. Στο τέλος του τρίτου εδαφίου της περίπτωσης 
στ' της παρ. 5 του άρθρου 244 του ν. 3852/2010 μετά 
από τη φράση «ύστερα από απόφαση της οικονομικής 
επιτροπής» προστίθεται η φράση «και θετική εισήγηση 
της Νομικής Υπηρεσίας». 

8. Η παρ. 5 του άρθρου 248 του ν. 3852/2010 (Α' 87) 
αντικαθίσταται ως εξής: 

«Χρέη Γραμματέα ασκεί υπάλληλος κατηγορίας ΠΕ με 
βαθμό τουλάχιστον Δ', που ορίζεται με τον αναπληρωτή 
του, με την απόφαση ορισμού των μελών.» 

9. Η παρ. 7 του άρθρου 249 του ν. 3852/2010 (Α' 87) 
αντικαθίσταται ως εξής: 

«Χρέη Γ ραμματέα ασκεί υπάλληλος κατηγορίας ΠΕ με 
βαθμό τουλάχιστον Δ', που ορίζεται με τον αναπληρωτή 
του, με την απόφαση ορισμού των μελών.» 

10. Για την προαγωγή της υγείας και της ασφάλει¬ 
ας των εργαζομένων κατά την εργασία, σύμφωνα με 
τα οριζόμενα από τις διατάξεις του ν. 3850/2010, είναι 
δυνατή η σύναψη συμβάσεων μίσθωσης έργου ή παρο¬ 
χής υπηρεσιών από τους ΟΤΑ με ιατρό εργασίας και 
τεχνικό ασφαλείας, κατά τις διατάξεις του άρθρου 6 
του ν. 2527/1997 όπως ισχύουν, και εφόσον ο φορέας 
δεν διαθέτει τακτικό προσωπικό για την αντιμετώπιση 
της ανάγκης αυτής. 

Νομίμως έχουν καταρτισθεί συμβάσεις μίσθωσης έρ¬ 
γου ή παροχής υπηρεσιών μεταξύ ΟΤΑ και ιδιωτών για 
τη διασφάλιση της υγιεινής και ασφάλειας των εργα¬ 
ζομένων βάσει των διατάξεων του ν. 3850/2010, καθώς 
και του προϊσχύσαντος ν. 1568/1985. 

11. Το τελευταίο εδάφιο της παρ. 7 του άρθρου 4 του 
ν. 3584/2007 «Κώδικας Κατάστασης Δημοτικών και Κοι¬ 
νοτικών Υπαλλήλων» αντικαθίσταται ως εξής: 

«Καθήκοντα Γ ραμματέα εκτελεί διοικητικός υπάλλη¬ 
λος κατηγορίας ΠΕ με βαθμό τουλάχιστον Δ' του Τμή¬ 
ματος Προσωπικού ΟΤΑ της Διεύθυνσης Οργάνωσης 
και Λειτουργίας ΟΤΑ του Υπουργείου Εσωτερικών, που 
ορίζεται με τον αναπληρωτή του, με την απόφαση ορι¬ 
σμού των μελών του Συμβουλίου.» 

12. Στο τέλος του εδαφίου β' της παρ. 2 του άρθρου 
1 του ν. 2190/1994, όπως ισχύει, προστίθεται εδάφιο ως 
εξής: 

«Για τις προσλήψεις του ως άνω προσωπικού που 
πραγματοποιούνται από τους φορείς του εδαφίου γ' 
της παρ. 1 του άρθρου 1 του ν. 2190/1994 όπως ισχύει, 
το ΑΣΕΠ δύναται να ελέγχει, είτε δειγματοληπτικά είτε 
ύστερα από ένσταση ή καταγγελία, τη νομιμότητα των 
προσλήψεων.» 

13. Η περίπτωση δ' της παρ. 1 του άρθρου 241 του 
ν. 3852/2010 (Α' 87 ) αντικαθίσταται ως εξής: 

«Οι οργανικές θέσεις κατά κατηγορίες, κλάδους, ειδι¬ 
κότητες και βαθμούς, του μόνιμου προσωπικού.» 

14. Για την έγκριση πρόσληψης προσωπικού ιδιωτικού 
δικαίου ορισμένου χρόνου σε υπηρεσίες ανταποδοτικού 
χαρακτήρα του άρθρου 205 του ν. 3584/2007 (Α' 143), 
καθώς και την έγκριση πρόσληψης προσωπικού ιδιω¬ 
τικού δικαίου ορισμένου χρόνου και τη σύναψη συμ- 

βάσεων έργου στους ΟΤΑ σ' βαθμού συμβασιούχων 
αμιγώς αμειβομένων από την καταβολή αντιτίμου υπό 
τη μορφή διδάκτρων εκδίδεται κοινή απόφαση των 
Υπουργών Διοικητικής Μεταρρύθμισης και Ηλεκτρονικής 
Διακυβέρνησης, Εσωτερικών και Οικονομικών, με την 
οποία κατανέμονται οι εγκρινόμενες θέσεις ανά φορέα. 
Οι ως άνω συμβάσεις δεν υπόκεινται στον περιορισμό 
της παρ. 3 του άρθρου 37 του ν. 3986/2011, όπως ισχύει 
κάθε φορά. 

Το πρώτο εδάφιο της παρ. 8γ του άρθρου 49 του 
ν. 3943/2011 καταργείται. 

15. α) Στην παρ. 11 του άρθρου 103 του ν. 3852/2010 
(Α' 87) στο τέλος της φράσης «είτε σε υπηρεσία του 
δήμου» προστίθεται η φράση «είτε σε ίδρυμα αυτού». 

β) Στο τέλος της παρ. 12 του άρθρου 103 του 
ν. 3852/2010 (Α' 87) προστίθεται η φράση «εκτός της 
ανωτέρω παραγράφου». 

16. Στο τέλος της παρ. 11α του άρθρου 247 του 
ν. 3852/2010 (Α' 87), όπως αντικαταστάθηκε από την παρ. 
2α του άρθρου 45 του ν. 3979/2011 (Α' 138), προστίθεται 
παράγραφος 11β, ως εξής: 

«11β. Επιτρέπεται η απόσπαση υπαλλήλων ή με¬ 
λών ειδικού επιστημονικού προσωπικού (άρθρο 2 του 
π.δ. 116/2006), από νομικά πρόσωπα και φορείς που 
ανήκουν στο δημόσιο τομέα, όπως εκάστοτε ισχύει, 
στην Ένωση Περιφερειών Ελλάδας (ΕΝ.Π.Ε.), με κοινή 
απόφαση του Υπουργού Εσωτερικών και του εποπτεύ- 
οντος Υπουργού του νομικού προσώπου ή φορέα στον 
οποίο ανήκει ο υπάλληλος ή το ειδικό επιστημονικό 
προσωπικό.» 

17. Κατά την πρώτη εφαρμογή των διατάξεων των 
άρθρων 248 και 249 του ν. 3852/2010 (Α' 87), η συγκρό¬ 
τηση των Συμβουλίων Επιλογής Προϊσταμένων (ΣΕΠ) 
και των υπηρεσιακών συμβούλιων των Περιφερειών, με 
τη συμμετοχή σε αυτά των αιρετών εκπροσώπων που 
αναδείχτηκαν κατά τις εκλογές που διεξήχθησαν το 
έτος 2011, είναι νόμιμη, ανεξαρτήτως του βαθμού που 
οι τελευταίοι κατατάσσονται βάσει των διατάξεων του 
ν. 4024/2011. 

18. Το άρθρο 5 του ν. 3584/2007 (Α' 143) αντικαθίσταται 
ως εξής: 

«1. Σε κάθε Νομό και Νομαρχία συνιστάται Υπηρεσι¬ 
ακό Συμβούλιο για το προσωπικό του άρθρου 3 του 
παρόντος συγκροτούμενο με απόφαση του οικείου Γε¬ 
νικού Γραμματέα Αποκεντρωμένης Διοίκησης το οποίο 
αποτελείται από: 

α. Τρεις (3) υπαλλήλους των Ο.Τ.Α. κατηγορίας ΠΕ 
τουλάχιστον με Γ' βαθμό που ορίζονται από τον Γ ενι¬ 
κό Γραμματέα Αποκεντρωμένης Διοίκησης, μετά από 
γνώμη της Εκτελεστικής Επιτροπής της Περιφερειακής 
Ένωσης Δήμων. Σε περίπτωση που δεν υπάρχουν υπάλ¬ 
ληλοι της ανωτέρω κατηγορίας ορίζονται υπάλληλοι 
κατηγορίας ΤΕ τουλάχιστον με Γ' βαθμό. Σε περίπτωση 
που δεν υπάρχουν υπάλληλοι των ανωτέρω κατηγοριών 
ορίζονται υπάλληλοι κατηγορίας ΔΕ με Β' βαθμό. 

β. Δύο (2) αιρετούς εκπροσώπους των υπαλλήλων 
κατηγοριών ΠΕ, ΤΕ, ΔΕ τουλάχιστον με βαθμό Δ', που 
εκλέγονται με άμεση, καθολική και μυστική ψηφοφορία. 
Ο τρόπος, η διαδικασία και οι λοιπές προϋποθέσεις της 
εκλογής καθορίζονται με απόφαση του Υπουργού Εσω¬ 
τερικών που εκδίδεται μετά από γνώμη των Π.Ο.Ε. - Ο.Τ.Α. 
και Π.Ο.Π.- Ο.Τ.Α.. Οι γνώμες της Π.Ο.Ε.-Ο.Τ.Α. και της 
Π.Ο.Π.- Ο.Τ.Α. παρέχονται μέσα σε εύλογη προθεσμία που 


τάσσεται από τον Υπουργό Εσωτερικών και δεν μπορεί 
να είναι μικρότερη από δέκα πέντε (15 ) ημέρες. Μετά 
την πάροδο της προθεσμίας αυτής η απόφαση εκδίδεται 
χωρίς τη γνώμη των ανωτέρω Ομοσπονδιών. 

Καθήκοντα γραμματέα του συμβουλίου εκτελεί υπάλ¬ 
ληλος κλάδου ΠΕ Διοικητικού-Οικονομικού ή ΤΕ Διοι- 
κητικού-Λογιστικού ή ΔΕ Διοικητικών Γραμματέων με 
βαθμό τουλάχιστον Δ' του δήμου της έδρας του νομού, 
με εξαίρεση τα συμβούλια των Νομαρχιών του Νομού 
Αττικής, του Νομού Θεσσαλονίκης και των Δήμων Αθη¬ 
ναίων Πειραιώς και Θεσσαλονίκης. 

Καθήκοντα γραμματέα για τα συμβούλια των Νομαρ¬ 
χιών του Νομού Αττικής και του Νομού Θεσσαλονίκης 
εκτελεί υπάλληλος κλάδου ΠΕ Διοικητικού- Οικονομικού 
ή ΤΕ Διοικητικού-Λογιστικού ή ΔΕ Διοικητικών Γραμμα- 
τέων με βαθμό τουλάχιστον Δ' του πολυπληθέστερου 
δήμου που ορίζεται από τον Γ ενικό Γ ραμματέα της οι¬ 
κείας Αποκεντρωμένης Διοίκησης. 

Ως τόπος συνεδρίασης του συμβουλίου ορίζεται το 
κατάστημα του δήμου της έδρας του νομού με εξαίρεση 
τα συμβούλια των Νομαρχιών του Νομού Αττικής, του 
Νομού Θεσσαλονίκης και των Δήμων Αθηναίων, Πειραι¬ 
ώς και Θεσσαλονίκης. 

Ως τόπος συνεδρίασης των συμβουλίων των Νομαρ¬ 
χιών του Νομού Αττικής και του Νομού Θεσσαλονίκης 
ορίζεται το κατάστημα του πολυπληθέστερου δήμου. 

2. Στη διοικητική περιφέρεια της Νομαρχίας Αθηνών 
συνιστώνται τέσσερα (4) υπηρεσιακά συμβούλια με αρ¬ 
μοδιότητα τους κατωτέρω Ο.Τ.Α.: 

Α'. Υπηρεσιακό Συμβούλιο: 

Αλίμου, Γλυφάδας, Ελληνικού- Αργυρούπολης, Καλλι¬ 
θέας, Μοσχάτου- Ταύρου, Ν. Σμύρνης και Π. Φαλήρου. 

Β'. Υπηρεσιακό Συμβούλιο: 

Αγ. Βαρβάρας, Αγ. Αναργύρων - Καματερού, Αιγάλεω, 
Ιλίου, Περιστεριού, Πετρούπολης και Χαϊδαρίου. 

Γ'. Υπηρεσιακό Συμβούλιο: 

Αγ. Παρασκευής, Αγ. Δημητρίου, Βύρωνα, Δάφνης - 
Υμηττού, Ζωγράφου, Ηλιούπολης, Καισαριανής και Πα- 
πάγου - Χολαργού. 

Δ'. Υπηρεσιακό Συμβούλιο: 

Αμαρουσίου, Βριλησσίων, Γαλατσίου, Ηρακλείου, Κη¬ 
φισιάς, Λυκόβρυσης - Πεύκης, Μεταμόρφωσης, Ν. Ιωνίας, 
Φιλαδέλφειας - Χαλκηδόνας, Πεντέλης, Φιλοθέης - Ψυ¬ 
χικού και Χαλανδρίου. 

Το προσωπικό των συνδέσμων υπάγεται στο αντίστοι¬ 
χο υπηρεσιακό συμβούλιο της έδρας του. 

Ειδικά το προσωπικό των Συνδέσμων που έχουν την 
έδρα τους στους Δήμους Θεσσαλονίκης και Πειραιά 
υπάγονται στο υπηρεσιακό συμβούλιο της παραγράφου 
1 του παρόντος άρθρου, το δε προσωπικό των Συνδέ¬ 
σμων που έχουν την έδρα τους στο Δήμο Αθηναίων, 
υπάγεται στο υπηρεσιακό συμβούλιο που θα καθορίσει 
με απόφασή του ο Γ ενικός Γ ραμματέας της Αποκεντρω¬ 
μένης Διοίκησης. 

Τα ανωτέρω Υπηρεσιακά Συμβούλια της Νομαρχίας 
Αθηνών συγκροτούνται με απόφαση του Γ ενικού Γ ραμ¬ 
ματέα Αποκεντρωμένης Διοίκησης κατά την ειδικότερη 
πρόβλεψη της παραγράφου 1 του παρόντος. 

Καθήκοντα Γ ραμματέα εκτελεί υπάλληλος του πολυ¬ 
πληθέστερου δήμου, κλάδου ΠΕ Διοικητικού- Οικονο¬ 
μικού ή ΤΕ Διοικητικού - Λογιστικού ή ΔΕ Διοικητικών 
Γραμματέων με βαθμό τουλάχιστον Δ' που ορίζεται από 
τον Γ ενικό Γ ραμματέα Αποκεντρωμένης Διοίκησης. 

Ως τόπος συνεδρίασης των ανωτέρω συμβουλίων ορί¬ 
ζεται το κατάστημα του πολυπληθέστερου δήμου. 

3. Σε καθέναν από τους Δήμους Αθηναίων, Πειραιώς 
και Θεσσαλονίκης συνιστάται Υπηρεσιακό Συμβούλιο 
που συγκροτείται με απόφαση του Γενικού Γραμματέα 
Αποκεντρωμένης Διοίκησης και αποτελείται από: 

α. Τρεις (3) δημοτικούς υπαλλήλους που ορίζονται από 
το Δημοτικό Συμβούλιο σύμφωνα με τους όρους και τις 
προϋποθέσεις της περίπτωσης α' της παραγράφου 1 
αυτού του άρθρου. 

Εάν τα Δημοτικά Συμβούλια δεν ορίσουν τα μέλη τους 
μέχρι τις 20 Δεκεμβρίου, αυτά ορίζονται από τον Γ ενικό 
Γ ραμματέα της Αποκεντρωμένης Διοίκησης. 

β. Δύο (2) αιρετούς εκπροσώπους των υπαλλήλων του 
οικείου δήμου που εκλέγονται σύμφωνα με τα οριζό¬ 
μενα στην περίπτωση β' της παραγράφου 1 αυτού του 
άρθρου. 

γ. Ως τόπος συνεδρίασης ορίζεται το κατάστημα του 
οικείου δήμου. 

Καθήκοντα Γ ραμματέα εκτελεί υπάλληλος κλάδου ΠΕ 
Διοικητικού- Οικονομικού ή ΤΕ Διοικητικού - Λογιστι¬ 
κού ή ΔΕ Διοικητικών Γραμματέων του οικείου δήμου, 
με βαθμό τουλάχιστον Δ', που προτείνεται από τον 
Δήμαρχο. 

4. Για τα Υπηρεσιακά Συμβούλια των παραγράφων 1, 
2 και 3 του άρθρου αυτού ισχύουν τα ακόλουθα: 

α. Τα μέλη του Υπηρεσιακού Συμβουλίου ορίζονται 
ή εκλέγονται με ισάριθμους αναπληρωτές. Αν λυθεί η 
υπαλληλική σχέση αιρετού μέλους του Συμβουλίου, τα¬ 
κτικό μέλος ορίζεται ο επόμενος στη σειρά εκλογής για 
το υπόλοιπο χρονικό διάστημα της θητείας. 

β. Με την απόφαση συγκρότησης του Υπηρεσιακού 
Συμβουλίου ορίζεται ο Πρόεδρος και ο αναπληρωτής 
του μεταξύ των τακτικών μελών του Υπηρεσιακού Συμ¬ 
βουλίου. 

γ. Αν μέλος του Υπηρεσιακού Συμβουλίου κρίνεται για 
κατάληψη θέσης προϊσταμένου οργανικής μονάδας, η 
κρίση για αυτόν διενεργείται στην αρχή της συνεδρί¬ 
ασης και δεν μπορεί να συμμετέχει στην κρίση που 
τον αφορά. Στη συνέχεια επανέρχεται στην αίθουσα 
και συνεχίζεται η κρίση και η συζήτηση των λοιπών 
θεμάτων. 

Αν και το αναπληρωματικό μέλος έχει το ίδιο κώλυμα, 
το Υπηρεσιακό Συμβούλιο συνεδριάζει με τα υπόλοιπα 
μέλη. 

δ. Μέχρι τη συγκρότηση των Πειθαρχικών Συμβουλίων, 
κατά τα οριζόμενα στο ν. 4057/2012 (Α' 54 ), τα Υπηρε¬ 
σιακά Συμβούλια του παρόντος άρθρου λειτουργούν 
και ως Πειθαρχικά. 

ε. Η αποζημίωση των μελών των ανωτέρω Συμβουλίων, 
καθώς και του Γραμματέως καθορίζεται σύμφωνα με 
τις ρυθμίσεις του άρθρου 21 του ν. 4024/2011 (Α' 226), 
όπως ισχύει.» 

19. Στην παρ. 10 του άρθρου 45 του ν. 3979/2011 (Α'138) 
προστίθεται δεύτερο εδάφιο ως εξής: 

«10. Με απόφαση του ίδιου οργάνου επιτρέπεται να 
μετακινούνται υπάλληλοι Κ.Ε.Π., κλάδου Διεκπεραίωσης 
Υποθέσεων Πολιτών, σε άλλο Κ.Ε.Π. του ίδιου δήμου.» 

20. Αντικαθίσταται η παρ. 4 του άρθρου 19 του 
ν. 2503/1997 ως εξής: 


«4. Επιτρέπεται η κατ’ εξαίρεση οδήγηση αυτοκινήτων 
δημόσιων υπηρεσιών Ν.Π.Δ.Δ., Περιφερειακών Αυτοδιοι¬ 
κήσεων και δήμων σε ειδικές περιπτώσεις, από μόνιμους 
ή με σύμβαση εργασίας ιδιωτικού δικαίου υπαλλήλους 
και εφόσον τούτο δεν αντίκειται στις οικείες διατάξεις 
που διέπουν τους οργανισμούς τους, έχουν την απαιτού- 
μενη κατά περίπτωση άδεια οδήγησης, ανεξάρτητα από 
την κατηγορία, κλάδο ή ειδικότητα στην οποία ανήκουν, 
μετά από έγκριση, η οποία παρέχεται από τη Διεύθυνση 
Κρατικών Αυτοκινήτων και Επικοινωνιών του Υπουργεί¬ 
ου Διοικητικής Μεταρρύθμισης και Ηλεκτρονικής Δια¬ 
κυβέρνησης. Ειδικότερα για οχήματα που ανήκουν σε 
Ο.Τ.Α. Α' και Β' βαθμού επιτρέπεται η οδήγηση αυτών 
από τους δημάρχους, αντιδημάρχους, περιφερειάρχες, 
αντιπεριφερειάρχες εφόσον έχουν την απαιτούμενη 
κατά περίπτωση άδεια οδήγησης και τα χρησιμοποι¬ 
ούν για αποκλειστικά και μόνο υπηρεσιακούς λόγους 
εντός και εκτός της διοικητικής τους περιφέρειας. Με 
απόφαση του οικείου δημάρχου ή περιφερειάρχη, επι¬ 
τρέπεται σε ειδικές περιπτώσεις η παροχή έγκρισης για 
κατ’ εξαίρεση οδήγηση οχημάτων που ανήκουν στους 
παραπάνω φορείς αυτοδιοίκησης και σε μέλη δημοτικών 
και περιφερειακών συμβουλίων ή και από ιδιώτες, σε 
εξαιρετικές περιπτώσεις, για την αντιμετώπιση φυσικών, 
τεχνολογικών ή άλλων καταστροφών, εφόσον έχουν 
την απαιτούμενη κατά περίπτωση άδεια οδήγησης και 
προσφέρουν τις υπηρεσίες τους, χωρίς την καταβολή 
οποιοσδήποτε αμοιβής ή αποζημίωσης.» 

21. Η παράγραφος 1 του άρθρου 11 του ν. 4018/2011 
(Α' 215) αντικαθίσταται ως εξής: 

«Με απόφαση του αρμόδιου για διορισμό οργάνου 
μπορεί να ανατίθενται στους φύλακες σχολικών κτιρίων 
γενικά καθήκοντα, καθώς και καθήκοντα φύλαξης κτι¬ 
ρίων, λοιπών εγκαταστάσεων και κοινόχρηστων χώρων 
των δήμων και των νομικών τους προσώπων. 

22. Στην παράγραφο 20α του άρθρου 9 του ν. 4057/2012, 
μετά τη φράση «προηγούμενη έγκριση της ΠΥΣ 33/2006 
(Α' 280)» τίθεται κόμμα και προστίθεται φράση ως 
εξής: 

«εξαιρουμένης της πρόσληψης εκτάκτου προσωπικού 
για την εκτέλεση έργων με αυτεπιστασία και των υδρο- 
νομέων άδρευσης, καθώς και της πρόσληψης προσωπι¬ 
κού για την αντιμετώπιση κατεπειγουσών ή εποχικών ή 
πρόσκαιρων αναγκών με σύμβαση εργασίας ορισμένου 
χρόνου της οποίας η διάρκεια δεν υπερβαίνει τους δύο 
μήνες μέσα σε συνολικό διάστημα δώδεκα μηνών στους 
φορείς της αυτοδιοίκησης. Γ ια τις πιο πάνω κατηγορίες 
προσωπικού εφαρμόζονται οι διατάξεις των άρθρων 209 
και 211 του ν. 3584/2007, όπως ισχύουν.» 

ΚΕΦΑΛΑΙΟ ΤΡΙΤΟ 

ΠΕΡΙΦΕΡΕΙΑΚΟΙ ΦΟΡΕΙΣ ΔΙΑΧΕΙΡΙΣΗΣ ΣΤΕΡΕΩΝ 
ΑΠΟΒΛΗΤΩΝ 

Άρθρο 13 

Σύσταση Περιφερειακών Συνδέσμων 
Φορέων Διαχείρισης Στερεών Αποβλήτων 

1. Εντός των διοικητικών ορίων κάθε περιφέρειας πλην 
της Αττικής και υπό την επιφύλαξη της παραγράφου 2 
του παρόντος και του επόμενου άρθρου, με απόφαση 
του Γενικού Γραμματέα της Αποκεντρωμένης Διοίκη¬ 
σης, συνιστάται περιφερειακός σύνδεσμος ΦΟΔΣΑ, ως 
Ν.Π.Δ.Δ., στον οποίο μετέχουν υποχρεωτικά όλοι οι δή¬ 
μοι των διαχειριστικών ενοτήτων της περιφέρειας. Στο 

σύνδεσμο που δημιουργείται συγχωνεύονται υποχρε¬ 
ωτικά, κατά τη διαδικασία των διατάξεων του άρθρου 
16 του παρόντος, οι σύνδεσμοι που έχουν συσταθεί 
ως ΦΟΔΣΑ ή ανώνυμες εταιρείες ή άλλες επιχειρήσεις 
και νομικά πρόσωπα δημοσίου δικαίου των Ο.Τ.Α. κατά 
κλάδο ή τομέα που ασκούν αρμοδιότητες ΦΟΔΣΑ. Με 
την ίδια διαδικασία, του άρθρου 16 του παρόντος στον 
ανωτέρω σύνδεσμο περιέρχεται υποχρεωτικά η διαχεί¬ 
ριση των εγκαταστάσεων προσωρινής αποθήκευσης, 
μεταφόρτωσης, επεξεργασίας και διάθεσης στερεών 
αποβλήτων δήμων που ασκούν αρμοδιότητες ΦΟΔΣΑ. 

Σκοπός του περιφερειακού συνδέσμου ΦΟΔΣΑ είναι 
η ολοκληρωμένη διαχείριση των στερεών αποβλήτων, 
σύμφωνα με το Περιφερειακό Σχέδιο Διαχείρισης Απο¬ 
βλήτων (ΠΕΣΔΑ), και ειδικότερα η εξειδίκευση και η 
υλοποίηση των στόχων και των δράσεων αυτού για 
την προσωρινή αποθήκευση, μεταφόρτωση, θαλάσσια 
μεταφορά ΑΣΑ, επεξεργασία, ανάκτηση και διάθεση των 
στερεών αποβλήτων της χωρικής τους αρμοδιότητας, 
σύμφωνα και με την κ.υ.α. 2527/2009 (Α' 83). 

Έδρα του περιφερειακού ΦΟΔΣΑ ορίζεται η έδρα της 
οικείας περιφέρειας. Με απόφαση του διοικητικού συμ¬ 
βουλίου που λαμβάνεται με την απόλυτη πλειοψηφία 
των μελών του, μπορεί να ορίζεται διαφορετική έδρα 
εντός των διοικητικών ορίων της οικείας περιφέρειας. 

Η χρονική διάρκεια λειτουργίας του ορίζεται σε τρι¬ 
άντα έτη και μπορεί να παρατείνεται με απόφαση του 
Γενικού Γραμματέα της Αποκεντρωμένης Διοίκησης 
μετά από γνώμη του διοικητικού συμβουλίου του συν¬ 
δέσμου. 

2. Στις περιφέρειες που λειτουργούν ΦΟΔΣΑ με τη 
μορφή Ανώνυμης Εταιρείας και οι αρμοδιότητές τους 
βάσει του καταστατικού τους ασκούνται στα διοικητικά 
όρια ολόκληρης της περιφέρειας, η λειτουργία τους 
συνεχίζεται με την ίδια νομική μορφή, ως περιφερειακοί 
ΦΟΔΣΑ, με τις αρμοδιότητες των περιφερειακών συν¬ 
δέσμων. Σε διαφορετική περίπτωση με απόφαση των 
2/3 των δήμων της οικείας περιφέρειας, που λαμβάνεται 
μέσα σε ένα (1) μήνα από τη δημοσίευση του παρόντος, 
αντί της ανώνυμης εταιρείας, δημιουργείται περιφερει¬ 
ακός σύνδεσμος ΦΟΔΣΑ, κατ’ εφαρμογή των διατάξεων 
της παραγράφου 1 του παρόντος άρθρου. 

3. Εντός ενός (1) μηνάς από τη δημοσίευση του παρό¬ 
ντος, εκδίδεται η απόφαση σύστασης του περιφερει¬ 
ακού συνδέσμου ΦΟΔΣΑ, από τον Γενικό Γραμματέα 
της Αποκεντρωμένης Διοίκησης, η οποία δημοσιεύεται 
στην Εφημερίδα της Κυβερνήσεως. Στην απόφαση πε¬ 
ριλαμβάνεται, η επωνυμία του συνδέσμου, ο σκοπός, ο 
αριθμός των αιρετών αντιπροσώπων του κάθε δήμου 
που συμμετέχει στο διοικητικό συμβούλιο, σύμφωνα με 
τις διατάξεις του άρθρου 246 του ν. 3463/2006 (Α' 114), 
η έδρα, η διάρκεια και οι πόροι αυτού. 

Μέσα σε προθεσμία δεκαπέντε (15) ημερών από τη 
δημοσίευση της ανωτέρω απόφασης, τα δημοτικά συμ¬ 
βούλια των δήμων που συμμετέχουν στον περιφερει¬ 
ακό ΦΟΔΣΑ, εκλέγουν τους αντιπροσώπους τους στο 
διοικητικό συμβούλιο, σύμφωνα με τις διατάξεις του 
άρθρου 246 του ν. 3463/2006. Το διοικητικό συμβούλιο 
του ΦΟΔΣΑ νομίμως συγκροτείται μετά την πάροδο 
της ανωτέρω προθεσμίας του προηγούμενου εδαφίου, 
με ανάλογη εφαρμογή των διατάξεων του τελευταίου 
εδαφίου της παρ. 6 του άρθρου 246 του ν. 3463/2006. 


Άρθρο 14 

Φορείς Διαχείρισης Στερεών Αποβλήτων Νήσων 

1. Στις περιφέρειες Ιονίων Νήσων και Βορείου και Νοτί¬ 
ου Αιγαίου, εντός ενός (1) μηνός από τη δημοσίευση του 
παρόντος, με απόφαση του Γενικού Γραμματέα της Απο¬ 
κεντρωμένης Διοίκησης, η οποία δημοσιεύεται στην Εφημε¬ 
ρίδα της Κυβερνήσεως, συνιστάται, σε κάθε μια από αυτές, 
σύνδεσμος, ως Φορέας Διαχείρισης Στερεών Αποβλήτων, 
στον οποίο μετέχουν υποχρεωτικά οι δήμοι όλων των δι¬ 
αχειριστικών ενοτήτων της περιφέρειας, με την επωνυμία 
που περιέχει τις λέξεις «ΦΟΔΣΑ Νήσων» ακολουθούμενες 
από το όνομα της οικείας περιφέρειας.Έδρα τους ορίζεται 
η έδρα της οικείας περιφέρειας. Ο ΦΟΔΣΑ νήσων διοικεί- 
ται από το διοικητικό συμβούλιο και τον πρόεδρό του. Το 
διοικητικό συμβούλιο αποτελείται από ένδεκα (11) μέλη, τα 
οποία ορίζονται, μεταξύ των δημάρχων και των δημοτικών 
συμβούλων των δήμων της οικείας περιφέρειας, από την 
οικεία περιφερειακή ένωση δήμων. Η θητεία των μελών του 
διοικητικού συμβουλίου ακολουθεί τη δημοτική περίοδο. 

Η χρονική διάρκεια λειτουργίας του ΦΟΔΣΑ νήσων 
ορίζεται σε (30) τριάντα έτη και μπορεί να παρατείνεται 
με απόφαση του Γ ενικού Γ ραμματέα της Αποκεντρω¬ 
μένης Διοίκησης μετά από γνώμη του διοικητικού του 
συμβουλίου. 

Ο ΦΟΔΣΑ νήσων είναι αρμόδιος για την ολοκληρω¬ 
μένη διαχείριση των στερεών αποβλήτων του συνόλου 
των δήμων της περιφέρειας, σύμφωνα με τις προβλέψεις 
του ΠΕΣΔΑ. Ειδικότερα εξειδικεύει και υλοποιεί τους 
στόχους και τις δράσεις αυτού για τα εν γένει θέματα 
διανησιωτικής πολιτικής διαχείρισης στερεών αποβλή¬ 
των και θαλάσσιας μεταφοράς ΑΣΑ, εκπονεί το επι¬ 
χειρησιακό σχέδιο δράσης, καθορίζει την τιμολογιακή 
πολιτική των υπηρεσιών που παρέχονται σε διαδημοτικό 
επίπεδο και λαμβάνει όλα τα αναγκαία μέτρα για τη 
σωστή λειτουργία όλων των εγκαταστάσεων διαχείρι¬ 
σης στερεών αποβλήτων της περιφέρειάς του. 

Η ανωτέρω απόφαση του Γ ενικού Γ ραμματέα της Απο¬ 
κεντρωμένης Διοίκησης, εκδίδεται κατά τις διατάξεις 
της παρ. 3 του άρθρου 13. 

2. Οι δήμοι των περιφερειών Ιονίων Νήσων και Βο¬ 
ρείου και Νοτίου Αιγαίου, ή οι υφιστάμενοι σύνδεσμοι, 
επιχειρήσεις και άλλα νομικά πρόσωπα των Ο.Τ.Α. που 
ασκούν αρμοδιότητες ΦΟΔΣΑ, είναι πλέον αρμόδιοι 
μόνο για τη διαχείριση των εγκαταστάσεων στερεών 
αποβλήτων που λειτουργούν στα διοικητικά τους όρια, 
σύμφωνα με το ΠΕΣΔΑ της περιφέρειάς τους και για 
όσα θέματα, σύμφωνα με την ισχύουσα νομοθεσία περί 
φορέων διαχείρισης στερεών αποβλήτων δεν ανήκουν 
στην αρμοδιότητα του ΦΟΔΣΑ νήσων. 

Άρθρο 15 

Όργανα διοίκησης και αρμοδιότητες των οργάνων 
των περιφερειακών συνδέσμων ΦΟΔΣΑ 

1. Όργανα διοίκησης του περιφερειακού συνδέσμου 
ΦΟΔΣΑ, είναι το διοικητικό συμβούλιο, η εκτελεστική 
επιτροπή και ο πρόεδρός του. Ο πρόεδρος του διοικη¬ 
τικού συμβουλίου εκλέγεται από τα μέλη αυτού με την 
απόλυτη πλειοψηφία του συνόλου των μελών του και έχει 
τις αρμοδιότητες του δημάρχου και του προέδρου του 
δημοτικού συμβουλίου. Αν δεν καταστεί δυνατή η εκλογή 
του προέδρου κατά την πρώτη ψηφοφορία, διενεργείται 
δεύτερη ψηφοφορία και εκλέγεται εκείνος που συγκέ¬ 
ντρωσε τη σχετική πλειοψηφία των μελών του. 



2286 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Η εκτελεστική επιτροπή αποτελείται από τον πρόε¬ 
δρο του διοικητικού συμβουλίου ως πρόεδρο και έξι (6) 
μέλη που εκλέγονται μαζί με τέσσερα (4) αναπληρω¬ 
ματικά, μεταξύ των μελών του διοικητικού συμβουλίου 
με απόλυτη πλειοψηφία του συνόλου των μελών του 
για όλη τη δημοτική περίοδο. Αν δεν καταστεί δυνατή 
η εκλογή μελών της εκτελεστικής επιτροπής κατά την 
πρώτη ψηφοφορία διενεργείται δεύτερη ψηφοφορία και 
εκλέγονται αυτοί που θα συγκεντρώσουν την σχετική 
πλειοψηφία των μελών του. Κατά την πρώτη συνεδρίαση 
της εκτελεστικής επιτροπής εκλέγεται ως αντιπρόεδρος 
αυτής ένα από τα μέλη της. 

Ο πρόεδρος του συνδέσμου με απόφασή του μπορεί 
να μεταβιβάζει αρμοδιότητές του στον αντιπρόεδρο και 
τα μέλη της εκτελεστικής επιτροπής. 

3. Το διοικητικό συμβούλιο του περιφερειακού συνδέ¬ 
σμου ασκεί τις ακόλουθες αρμοδιότητες: 

1) εγκρίνει το επιχειρησιακό σχέδιο μετά από εισήγηση 
της εκτελεστικής επιτροπής, 

2) καθορίζει τις ετήσιες εισφορές των δήμων μελών 
του, 

3) εγκρίνει τις οικονομικές καταστάσεις του συνδέ¬ 
σμου, 

4) καταρτίζει τον κανονισμό λειτουργίας του, 

5) ψηφίζει τον οργανισμό εσωτερικής υπηρεσίας και 

6) γνωμοδοτεί σε δημόσιες αρχές ή αρμόδια όργανα 
όταν ζητούν τη γνώμη του. 

4. Η εκτελεστική επιτροπή ασκεί κάθε αρμοδιότητα 
σχετική με τη λειτουργία του συνδέσμου εκτός από 
εκείνες που ανήκουν στο διοικητικό συμβούλιο και τον 
πρόεδρο. Με απόφασή της, η οποία λαμβάνεται με την 
απόλυτη πλειοψηφία των μελών της, μπορεί ένα θέμα 
που κρίνεται ιδιαίτερα σοβαρό να το παραπέμψει στο 
διοικητικό συμβούλιο για λήψη απόφασης. Για τα λοι¬ 
πά θέματα που αφορούν τη διοίκηση και λειτουργία 
του περιφερειακού συνδέσμου ΦΟΔΣΑ εφαρμόζονται 
αναλόγως, οι σχετικές περί συνδέσμων διατάξεις του 
ν. 3463/2006. 

Άρθρο 16 

Διαδικασία συγχώνευσης φορέων διαχείρισης 
στερεών αποβλήτων 

Ι.α Σε διάστημα έξι (6) μηνών από τη δημοσίευση της 
απόφασης σύστασης του περιφερειακού συνδέσμου 
ΦΟΔΣΑ, οι σύνδεσμοι, που έχουν συσταθεί ως ΦΟΔΣΑ 
ή ανώνυμες εταιρείες ή άλλες επιχειρήσεις και νομικά 
πρόσωπα δημοσίου δικαίου των Ο.Τ.Α. κατά κλάδο ή το¬ 
μέα που ασκούν αρμοδιότητες ΦΟΔΣΑ, συγχωνεύονται 
υποχρεωτικά στον περιφερειακό σύνδεσμο. Στο ίδιο 
χρονικό διάστημα, οι δήμοι που ασκούν αρμοδιότητες 
ΦΟΔΣΑ παραχωρούν, υποχρεωτικά, στον περιφερεια¬ 
κό σύνδεσμο ΦΟΔΣΑ κατά χρήση, τις εγκαταστάσεις 
στερεών αποβλήτων που διαχειρίζονται και όλα τα 
περιουσιακά στοιχεία, που εξυπηρετούν τις εν λόγω 
εγκαταστάσεις. 

β. Οι ανωτέρω φορείς μέχρι τη συγχώνευσή τους στον 
περιφερειακό σύνδεσμο ΦΟΔΣΑ, ή την παραχώρηση 
της διαχείρισης των εγκαταστάσεών τους σε αυτόν, 
συνεχίζουν να λειτουργούν και να ασκούν τα καθήκοντά 
τους ως προς τη διαχείριση των στερεών αποβλήτων 
αρμοδιότητάς τους. Επιπροσθέτως λαμβάνουν όλα τα 
αναγκαία μέτρα και μεριμνούν για την ομαλή μετάβαση 
των λειτουργιών τους στον περιφερειακό σύνδεσμο. 


2. Η συγχώνευση των ανωτέρω φορέων ή η παραχώ¬ 
ρηση της διαχείρισης των εγκαταστάσεων στερεών 
αποβλήτων, σύμφωνα με τις ρυθμίσεις του παρόντος 
άρθρου, διαπιστώνεται με πράξη του Γενικού Γραμματέα 
της Αποκεντρωμένης Διοίκησης, η οποία δημοσιεύεται 
στην Εφημερίδα της Κυβερνήσεως, μετά από την απο¬ 
τίμηση των περιουσιακών τους στοιχείων, σύμφωνα με 
την κατωτέρω διαδικασία: 

Εντός ενός μηνός από τη δημοσίευση του παρόντος, 
οι αρχές διοίκησης των φορέων της προηγούμενης 
παραγράφου Ια, ορίζουν ορκωτούς ελεγκτές για την 
αποτίμηση των περιουσιακών τους στοιχείων. 

Σε περίπτωση που κατά το ανωτέρω χρονικό διάστημα 
δεν προβούν στον ορισμό ορκωτών ελεγκτών, τότε τους 
ορίζει ο Γ ενικός Γ ραμματέας της Αποκεντρωμένης Διοί¬ 
κησης με απόφασή του, στην οποία ορίζεται και το ύψος 
της αμοιβής τους, η οποία βαρύνει τον οικείο φορέα. 

Η έκθεση των ορκωτών ελεγκτών διαβιβάζεται με ευθύ¬ 
νη των ιδίων στον Γ ενικό Γ ραμματέα της Αποκεντρωμέ¬ 
νης Διοίκησης για την έκδοση της πράξης συγχώνευσης 
και στον οικείο περιφερειακό σύνδεσμο ΦΟΔΣΑ. 

3. Από τη δημοσίευση της ανωτέρω απόφασης, ο πε¬ 
ριφερειακός σύνδεσμος ΦΟΔΣΑ θεωρείται καθολικός 
διάδοχος σε όλη την κινητή και ακίνητη περιουσία των 
φορέων της παραγράφου 1 του παρόντος άρθρου και 
υπεισέρχεται, αυτοδικαίως, υπό την ανωτέρω ιδιότητα 
σε όλα τα δικαιώματα και υποχρεώσεις αυτών, στα 
οποία περιλαμβάνονται και όσα προκύπτουν από συμ¬ 
βάσεις έργου. Οι εκκρεμείς δίκες συνεχίζονται από τον 
περιφερειακό σύνδεσμο, χωρίς να διακόπτονται και χω¬ 
ρίς να απαιτείται ειδική διαδικαστική πράξη συνέχισης 
για καθεμία από αυτές. 

4. Η συγχώνευση ανωνύμων εταιρειών στον περιφερει¬ 
ακό σύνδεσμο, που ασκούν αποκλειστικά αρμοδιότητες 
ΦΟΔΣΑ, με την επιφύλαξη της παρ. 2 του άρθρου 13, 
συντελείται με την πράξη του Γ ενικού Γ ραμματέα της 
Αποκεντρωμένης Διοίκησης που εκδίδεται κατά τις δι¬ 
ατάξεις της παραγράφου 2 του παρόντος άρθρου. Οι 
εταιρείες λύονται αυτοδικαίως χωρίς να επακολουθήσει 
εκκαθάριση. Με απόφαση του διοικητικού συμβουλίου 
της εταιρείας, που λαμβάνεται εντός δέκα (10) ημερών 
από τη δημοσίευση της ανωτέρω πράξης, διαπιστώνεται 
η επελθούσα λύση της εταιρείας. Η απόφαση αυτή κα¬ 
ταχωρίζεται στο Μητρώο Ανωνύμων εταιρειών (ΜΑΕ). 

5. Οι δήμοι που ασκούσαν και αρμοδιότητες ΦΟΔΣΑ, 
εντός δέκα (10) ημερών από τη δημοσίευση της πράξης 
του Γ ενικού Γ ραμματέα της Αποκεντρωμένης Διοίκησης, 
κατά τις διατάξεις της παραγράφου 2 του παρόντος άρ¬ 
θρου, παραχωρούν στον οικείο περιφερειακό σύνδεσμο 
ΦΟΔΣΑ και χωρίς κανένα αντάλλαγμα, τη χρήση των 
πάγιων εγκαταστάσεων προσωρινής αποθήκευσης, επε¬ 
ξεργασίας και διάθεσης στερεών αποβλήτων, καθώς και 
κινητά πράγματα, λειτουργικά συστήματα, μηχανήματα 
και εν γένει τεχνολογικό εξοπλισμό που έχουν διατεθεί 
για τον ίδιο σκοπό. Η παραχώρηση γίνεται για χρονικό 
διάστημα ίσο με τη χρονική διάρκεια λειτουργίας του 
νέου ΦΟΔΣΑ, με την επιφύλαξη των διατάξεων της πα¬ 
ραγράφου 6 του παρόντος. Σε κάθε περίπτωση, περι¬ 
ουσιακά στοιχεία που έχουν παραχωρηθεί και παύουν 
να εξυπηρετούν το σκοπό του περιφερειακού ΦΟΔΣΑ, 
αποδίδονται στον οικείο δήμο. Για την παραχώρηση ή 
την απόδοση των ανωτέρω περιουσιακών στοιχείων 
συντάσσεται σχετικό πρωτόκολλο. 

6. Ο περιφερειακός σύνδεσμος ΦΟΔΣΑ, δύναται να 
μετατραπεί σε ανώνυμη εταιρεία του άρθρου 265 του 
ν. 3463/2006 εφόσον τούτο αποφασισθεί από τα δημο¬ 
τικά συμβούλια των δήμων μελών του συνδέσμου, που 
παράγουν τουλάχιστον άνω του 60% των απορριμμά¬ 
των της οικείας περιφέρειας, βάσει των στοιχείων του 
ΠΕΣΔΑ. Η σχετική απόφαση του δημοτικού συμβουλίου 
λαμβάνεται με την απόλυτη πλειοψηφία του συνόλου 
των μελών του. Η εταιρεία που συστήνεται καθίσταται 
από το χρόνο σύστασής της καθολικός διάδοχος σε 
όλη την κινητή και ακίνητη περιουσία του συνδέσμου 
και υπεισέρχεται, αυτοδικαίως, σε όλα τα δικαιώματα 
και υποχρεώσεις αυτών, στα οποία περιλαμβάνονται και 
όσα προκύπτουν από συμβάσεις έργου. Οι εκκρεμείς 
δίκες συνεχίζονται από τη νέα εταιρεία, χωρίς να δια¬ 
κόπτονται και χωρίς να απαιτείται ειδική διαδικαστική 
πράξη συνέχισης για καθεμία από αυτές. 

Το προσωπικό με σχέση εργασίας ιδιωτικού δικαί¬ 
ου αορίστου χρόνου των περιφερειακών συνδέσμων 
ΦΟΔΣΑ που μετατρέπονται σε Α.Ε., καθίσταται αυτο¬ 
δικαίως, με την ίδια σχέση εργασίας προσωπικό της 
νέας εταιρείας. Συμβάσεις εργασίας ιδιωτικού δικαίου 
ορισμένου χρόνου που βρίσκονται σε ισχύ, συνεχίζονται 
από τη νέα εταιρεία μέχρι τη λήξη τους. Για το μόνιμο 
προσωπικό εφαρμόζονται αναλόγως οι διατάξεις της 
παρ.4 του άρθρου 250 του ν. 3463/2006. 

Με απόφαση του Υπουργού Εσωτερικών μετά από 
γνώμη της ΚΕΔΕ, είναι δυνατόν να καθορίζονται ειδικό¬ 
τερα ζητήματα που αφορούν τη διαδικασία μετατροπής 
του συνδέσμου σε ανώνυμη εταιρεία. 

Άρθρο 17 

Λειτουργικά ζητήματα ΦΟΔΣΑ- Θέματα προσωπικού 

Ι.α. Οι ετήσιες εισφορές των δήμων που συμμετέχουν 
στον περιφερειακό σύνδεσμο ΦΟΔΣΑ καθορίζονται με 
απόφαση του διοικητικού συμβουλίου, μετά από εισήγηση 
της εκτελεστικής επιτροπής, ανάλογα με τις ποσότητες 
των στερεών αποβλήτων που αντιστοιχούν στους δήμους 
αυτούς και διακινούνται κάθε έτος μέσω του συστήματος 
διαχείρισης. Γ ια τον υπολογισμό ισχύουν οι διατάξεις του 
άρθρου 9 του ν. 3854/2010 και της κ.υ.α. 2527/2009. Οι ανω¬ 
τέρω ρυθμίσεις εφαρμόζονται αναλόγως και για τα τέλη 
παροχής υπηρεσιών διαχείρισης στερεών αποβλήτων από 
τους ΦΟΔΣΑ που λειτουργούν με τη μορφή Α.Ε.. 

β. Οι ετήσιες εισφορές επανακαθορίζονται με την ίδια 
διαδικασία, λαμβάνοντας υπόψη ως πρόσθετο κριτήριο την 
αποτίμηση των περιουσιακών στοιχείων κάθε ΦΟΔΣΑ που 
έχει συγχωνευθεί και τα περιουσιακά στοιχεία των δήμων ή 
άλλων νομικών προσώπων, που ασκούσαν αρμοδιότητες δια¬ 
χείρισης εγκαταστάσεων προσωρινής αποθήκευσης, επεξερ¬ 
γασίας και διάθεσης στερεών αποβλήτων και περιέρχονται 
κατά χρήση ή κυριότητα στον περιφερειακό σύνδεσμο. 

γ. Ειδικά για το πρώτο έτος από την έναρξη ισχύος 
του παρόντος, οι ετήσιες εισφορές των δήμων προς 
το ΦΟΔΣΑ νήσων, καθορίζονται με την απόφαση της 
παραγράφου 1 του άρθρου 14 του παρόντος, μετά από 
πρόταση της οικείας περιφερειακής ένωσης δήμων. 

2. Η παρ. 2 του άρθρου 9 του ν. 3854/2010 (Α' 94) 
αντικαθίσταται ως εξής: 

«α. Το ποσό της αντίστοιχης εισφοράς ή του τέλους 
των δήμων προς τους ΦΟΔΣΑ, καλύπτεται από τα έσο¬ 
δα των δήμων που προέρχονται από το ανταποδοτικό 
τέλος καθαριότητας. 


β. Το ποσό της ετήσιας εισφοράς ή του τέλους των 
δήμων προς τον οικείο ΦΟΔΣΑ, παρακρατείται υποχρε¬ 
ωτικά από τη ΔΕΗ Α.Ε. ή τον εναλλακτικό προμηθευτή 
από τα έσοδα του ενιαίου ανταποδοτικού τέλους καθα¬ 
ριότητας και φωτισμού του οικείου δήμου και αποδίδο¬ 
νται στο δικαιούχο ΦΟΔΣΑ με τη διαδικασία του άρθρου 
43 του ν. 3979/2011 (Α' 138), εφόσον λάβει σχετική από¬ 
φαση το οικείο δημοτικό συμβούλιο, περί παρακράτησης 
και απόδοσης από τους ανωτέρω φορείς των ποσών 
της αντίστοιχης εισφοράς στο ΦΟΔΣΑ. Σε διαφορετι¬ 
κή περίπτωση, ο οικείος δήμος οφείλει να αποδίδει ο 
ίδιος το ποσό της εισφοράς ή του τέλους στον οικείο 
ΦΟΔΣΑ. Σε περίπτωση καθυστέρησης καταβολής από 
δήμο τριμηνιαίας δόσης της ετήσιας εισφοράς ή του 
τέλους των παρεχόμενων υπηρεσιών προς τον οικείο 
ΦΟΔΣΑ πέραν του ενός μηνάς, το οφειλόμενο ποσό 
παρακρατείται υποχρεωτικά από τους ανωτέρω φορείς, 
μετά από αίτημα του οικείου ΦΟΔΣΑ που υποβάλλεται 
σε αυτούς με απόφαση της εκτελεστικής επιτροπής ή 
του διοικητικού συμβουλίου όταν πρόκειται για ΑΕ ή 
ΦΟΔΣΑ νήσων, που λαμβάνεται με την απόλυτη πλειο¬ 
ψηφία του συνόλου των μελών τους και αποδίδεται σε 
αυτόν. Στην περίπτωση αυτή αν το οφειλόμενο ποσό 
του οικείου δήμου είναι μεγαλύτερο των αντίστοιχων 
εσόδων αυτού από το ενιαίο ανταποδοτικό τέλος κα¬ 
θαριότητας και φωτισμού, τότε το αίτημα του οικείου 
ΦΟΔΣΑ υποβάλλεται στον Υπουργό Εσωτερικών και το 
οφειλόμενο ποσό παρακρατείται από τους κεντρικούς 
αυτοτελείς πόρους του υπόχρεου δήμου και αποδίδεται 
σε αυτόν με απόφαση του Υπουργού Εσωτερικών. 

γ. Στις περιπτώσεις που οι ΦΟΔΣΑ συνάπτουν συμβά¬ 
σεις σύμπραξης βάσει του άρθρου 17 του ν. 3389/2005, 
για την ασφάλεια των συμβάσεων αυτών, επιτρέπεται 
να εκχωρούν έσοδά τους, που προέρχονται από τις 
εισφορές των μελών τους ή τα τέλη παροχής των υπη¬ 
ρεσιών τους.» 

3. Μέχρι την ολοκλήρωση της διαδικασίας συγχώνευ¬ 
σης των φορέων ΦΟΔΣΑ στον περιφερειακό σύνδεσμο, 
οι περιφερειακοί σύνδεσμοι ΦΟΔΣΑ χρηματοδοτούνται 
για την κάλυψη των λειτουργικών τους αναγκών από 
τους ΚΑΠ των δήμων, με απόφαση του Υπουργού Εσω¬ 
τερικών μετά από γνώμη της ΚΕΔΕ. 

4. α. Με απόφαση της εκτελεστικής επιτροπής του 
περιφερειακού συνδέσμου ΦΟΔΣΑ ή του διοικητικού 
συμβουλίου του ΦΟΔΣΑ νήσων, οι αρμοδιότητες της 
Πρόίσταμένης αρχής ή και της Διευθύνουσας Υπηρεσίας 
για τις μελέτες, τις υπηρεσίες και τα έργα της παρ. 3 
του άρθρου 1 της κ.υ.α. 2527/2009, δύναται να ανατί¬ 
θενται στην οικεία περιφέρεια ύστερα από σύμφωνη 
γνώμη του περιφερειάρχη. 

β. Με την ίδια ως άνω διαδικασία, μπορεί η οικεία πε¬ 
ριφέρεια να παρέχει διοικητική και τεχνική υποστήριξη 
στον ΦΟΔΣΑ, όταν αυτός ενεργεί ως Αναθέτουσα αρχή 
κατά τις διατάξεις του ν. 3389/2005 (Α' 232), όπως ισχύει. 
Στη σχετική απόφαση που λαμβάνεται κατά τα ανωτέρω, 
αναφέρονται οι αρμόδιες υπηρεσίες, επιτροπές ή άλλα 
γνωμοδοτικά όργανα της περιφέρειας που παρέχουν τη 
διοικητική και τεχνική υποστήριξη, τα οποία ενεργούν για 
λογαριασμό του ΦΟΔΣΑ ως Αναθέτουσας αρχής. 

γ. Οι ανωτέρω διατάξεις εφαρμόζονται αναλόγως στον 
διαβαθμιδικό σύνδεσμο του άρθρου 211 του ν. 3852/2010, 
όπως ισχύει και στους φορείς της παρ. 2 του άρθρου 
14 του παρόντος. 

5. α Στο δεύτερο εδάφιο της παρ. 1 του άρθρου 211 του 
ν. 3852/2010 μετά τη λέξη «επεξεργασία» προστίθενται 
οι λέξεις «η μεταφόρτωση» και οι παράγραφοι 2 και 3 
αντικαθίστανται ως εξής: 

«2. Όργανα διοίκησης του συνδέσμου είναι το διοικητικό 
συμβούλιο, η εκτελεστική επιτροπή και ο πρόεδρος. Πρό¬ 
εδρος του συνδέσμου είναι ο περιφερειάρχης Αττικής ή 
αντιπεριφερειάρχης που ορίζεται από αυτόν. Το διοικητικό 
συμβούλιο αποτελείται από εξήντα (60) μέλη, εκ των οποίων 
τα είκοσι τέσσερα (24) εκλέγονται μεταξύ των αντιπερι- 
φερειαρχών και των περιφερειακών συμβούλων από το 
περιφερειακό συμβούλιο και εκπροσωπούν την περιφέρεια 
και τα υπόλοιπα τριάντα έξι (36) ορίζονται από την περι¬ 
φερειακή ένωση δήμων Αττικής μεταξύ των δημάρχων και 
δημοτικών συμβούλων των δήμων που είναι μέλη του εν 
λόγω συνδέσμου και εκπροσωπούν τους δήμους. 

Η εκτελεστική επιτροπή αποτελείται από τον πρόεδρο 
του διοικητικού συμβουλίου ως πρόεδρο και έξι (6) μέλη, τα 
οποία, μαζί με τέσσερα (4) αναπληρωματικά, εκλέγονται 
με την απόλυτη πλειοψηφία του συνόλου των μελών του 
διοικητικού συμβουλίου. Δύο (2) τακτικά μέλη και δύο (2) 
αναπληρωματικά, εκλέγονται μεταξύ όσων υποδεικνύονται 
από τους εκπροσώπους της περιφέρειας και τα άλλα 
τέσσερα (4) και δύο (2) αντιστοίχως, εκλέγονται μεταξύ 
όσων υποδεικνύονται από τους εκπροσώπους των δήμων. 
Αν δεν καταστεί δυνατή η εκλογή μελών της εκτελεστι¬ 
κής επιτροπής κατά την πρώτη ψηφοφορία διενεργείται 
δεύτερη ψηφοφορία και εκλέγονται αυτοί που θα συ¬ 
γκεντρώσουν κατά σειρά τους περισσότερους σταυρούς 
προτίμησης από κάθε κατηγορία εκπροσώπων. Κατά την 
πρώτη συνεδρίαση της εκτελεστικής επιτροπής εκλέγεται 
ως αντιπρόεδρος αυτής ένα από τα μέλη της. 

Ο πρόεδρος του συνδέσμου με απόφασή του μπορεί 
να μεταβιβάζει αρμοδιότητές του στον αντιπρόεδρο και 
τα μέλη της εκτελεστικής επιτροπής. 

3. Με την υπουργική απόφαση της παραγράφου 1 
καθορίζονται οι ετήσιες εισφορές που καταβάλλουν 
τα μέλη του συνδέσμου, η διαδικασία αποτίμησης των 
περιουσιακών στοιχείων του Ε.Σ.Δ.Κ.Ν.Α., οι υπηρεσίες 
για τις οποίες επιβάλλονται τέλη, η χρονική διάρκεια 
και ο χρόνος έναρξης λειτουργίας του, καθώς και κάθε 
αναγκαία για τη λειτουργία του λεπτομέρεια.» 

β. Οι διατάξεις των άρθρων του παρόντος που αφο¬ 
ρούν τη διοίκηση, τη λειτουργία και τις αρμοδιότητες 
των οργάνων των περιφερειακών συνδέσμων ΦΟΔΣΑ, 
καθώς και ειδικές διατάξεις νόμων και κανονιστικών 
πράξεων περί ΦΟΔΣΑ, εφαρμόζονται αναλόγως και στο 
σύνδεσμο του άρθρου 211 του ν. 3852/2010. Για τα λοιπά 
θέματα διοίκησης και λειτουργίας του, εφαρμόζονται οι 
σχετικές περί συνδέσμων διατάξεις του ΚΔΚ. 

γ. Η θητεία των μελών του διοικητικού συμβουλίου 
του συνδέσμου του άρθρου 211 του ν. 3852/2010 που 
συγκροτήθηκε πριν την ισχύ του παρόντος, ισχύει για 
όλη τη διανυόμενη δημοτική και περιφερειακή περίοδο. 
Η εκτελεστική επιτροπή εκλέγεται για όλη την τρέχου¬ 
σα δημοτική και περιφερειακή περίοδο στην πρώτη από 
τη δημοσίευση του παρόντος νόμου, συνεδρίαση του 
διοικητικού συμβουλίου. 

6. Στο πρώτο εδάφιο του άρθρου 42 του ν. 3979/2011 
μετά τη λέξη «ΑΣΑ» προστίθενται οι λέξεις «σύμφωνα 
με τις προβλέψεις του περιφερειακού σχεδίου στερεών 
αποβλήτων» και το δεύτερο εδάφιο του ιδίου άρθρου 
αντικαθίσταται ως εξής: 


«Με απόφαση των υπουργών Εσωτερικών, Περιβάλλο¬ 
ντος, Ενέργειας και Κλιματικής Αλλαγής και Ανάπτυξης, 
Ανταγωνιστικότητας και Ναυτιλίας καθορίζονται οι όροι 
και οι προϋποθέσεις για την ασφαλή συλλογή και με¬ 
ταφορά των αποβλήτων, η οργάνωση των συστημάτων 
μεταφοράς, οι τεχνικές προδιαγραφές των μέσων απο¬ 
θήκευσης και μεταφοράς, θέματα σχετικά με τη διαμόρ¬ 
φωση των απαιτούμενων χώρων φορτοεκφόρτωσης στα 
σημεία υποδοχής, η διαδικασία αδειοδότησης, η χάραξη 
χερσαίων και ναυτιλιακών γραμμών και δρομολογίων, 
καθώς και κάθε αναγκαία λεπτομέρεια.» 

7. Οι ΦΟΔΣΑ που λειτουργούν με τη μορφή της Α.Ε. 
κατά τις διατάξεις της παρ. 2 του άρθρου 13 του πα¬ 
ρόντος, κατ’ εξαίρεση και για την αποτελεσματικότερη 
εκπλήρωση των σκοπών τους μπορούν να συμμετέχουν, 
ως κύρια συμβαλλόμενα μέρη, στις προγραμματικές 
συμβάσεις που συνάπτονται κατά τις διατάξεις του άρ¬ 
θρου 100 του ν. 3852/2010. 

8. Το μόνιμο προσωπικό, καθώς και εκείνο με σχέ¬ 
ση εργασίας ιδιωτικού δικαίου αορίστου χρόνου που 
υπηρετεί στους ΦΟΔΣΑ που συγχωνεύονται, συμπε¬ 
ριλαμβανομένων των δικηγόρων με σχέση έμμισθης 
εντολής και του προσωπικού των δήμων που ασκούν 
αρμοδιότητες ΦΟΔΣΑ και απασχολείται στις οικείες 
υπηρεσίες, καθίσταται, αυτοδικαίως, από το χρόνο 
δημοσίευσης της πράξης του Γ ενικού Γ ραμματέα της 
Αποκεντρωμένης Διοίκησης περί συγχώνευσης, με την 
ίδια σχέση εργασίας, προσωπικό του περιφερειακού 
συνδέσμου. Συμβάσεις εργασίας ιδιωτικού δικαίου ορι¬ 
σμένου χρόνου που βρίσκονται σε ισχύ, συνεχίζονται 
από τον περιφερειακό σύνδεσμο μέχρι τη λήξη τους. Το 
ανωτέρω προσωπικό εξακολουθεί να διέπεται από το 
ασφαλιστικό και συνταξιοδοτικό καθεστώς στο οποίο 
υπαγόταν πριν την κατάταξή του στον περιφερειακό 
σύνδεσμο. 

9. Με απόφαση του διοικητικού συμβουλίου, η οποία 
λαμβάνεται εντός πέντε (5) μηνών από τη δημοσίευση 
της απόφασης σύστασης του συνδέσμου, ψηφίζεται ο 
οργανισμός εσωτερικής υπηρεσίας του συνδέσμου, σύμ¬ 
φωνα με τις διατάξεις του άρθρου 10 του ν. 3584/2007, 
όπως ισχύει. Με τον οργανισμό εσωτερικής υπηρεσίας, 
μπορούν να προβλέπονται αποκεντρωμένες υπηρεσια¬ 
κές μονάδες του συνδέσμου που λειτουργούν σε άλλο 
οικισμό εκτός της έδρας του. 

10. Το μόνιμο και με σχέση εργασίας ιδιωτικού δικαίου 
αορίστου χρόνου προσωπικό των φορέων της παραγρά¬ 
φου 1 του άρθρου 13 του παρόντος που συγχωνεύονται, 
περιλαμβανομένων και όσων απασχολούνται με σχέση 
έμμισθης εντολής, κατατάσσεται σε αντίστοιχες κενές 
οργανικές θέσεις κατά κατηγορία και κλάδο ή σε προ¬ 
σωρινές προσωποπαγείς θέσεις του συνδέσμου, οι οποί¬ 
ες καταργούνται κατά την αποχώρηση του υπαλλήλου. 
Η πράξη κατάταξης του προσωπικού εκδίδεται από το 
αρμόδιο προς διορισμό όργανο και δημοσιεύεται στην 
Εφημερίδα της Κυβερνήσεως. Ο χρόνος προϋπηρεσίας 
του ανωτέρω προσωπικού αναγνωρίζεται για όλες τις 
συνέπειες. 

11. Αρμοδιότητες ΦΟΔΣΑ που έχουν ανατεθεί σε άλλο 
νομικό πρόσωπο κατά τις διατάξεις της παρ. 5 του 
ν. 3536/2007 όπως ισχύει, εξακολουθούν να ασκούνται 
από αυτό για όσο χρόνο προβλέπεται στη σχετική από¬ 
φαση ανάθεσης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2289 


12. Για όσα θέματα διοίκησης και λειτουργίας του πε¬ 
ριφερειακού συνδέσμου ΦΟΔΣΑ και του ΦΟΔΣΑ νήσων 
δεν ρυθμίζονται από τον παρόντα νόμο, εφαρμόζονται οι 
διατάξεις περί συνδέσμων Ο.Τ.Α. του κ.ν. 3463/2006 (ΚΔΚ). 
Οι διατάξεις των παραγράφων 4,5,6,7,8 και 9 του άρθρου 
104 του ν. 3852/2010 όπως ισχύουν, καθώς και κάθε άλλη 
ειδική διάταξη αντίθετου περιεχομένου από τη δημοσίευ¬ 
ση του παρόντος καταργούνται. Όπου σε διατάξεις νόμων 
αναφέρονται οι φορείς της παρ. 4 του άρθρου 104 του 
ν. 3852/2010, από τη δημοσίευση του παρόντος νοούνται 
οι φορείς των άρθρων 13 και 14 του παρόντος. 

13. Στο άρθρο 45 του ν. 4042/2012 (Α' 24) προστίθεται 
παράγραφος 6 ως εξής: 

«6. Με απόφαση των Υπουργών Εσωτερικών και Πε¬ 
ριβάλλοντος, Ενέργειας και Κλιματικής Αλλαγής προσ¬ 
διορίζονται οι Μονάδες Επεξεργασίας Απορριμμάτων 
(Μ.Ε.Α.) που είναι αναγκαίες σε εθνικό επίπεδο για την 
κάλυψη των απαιτήσεων των Οδηγιών 1999/31/ΕΚ και 
2008/98/ΕΚ και την επίτευξη οικονομιών κλίμακας όσον 
αφορά το κόστος κατασκευής των έργων και το κόστος 
των ανταποδοτικού χαρακτήρα παρεχόμενων υπηρεσι¬ 
ών. Ειδικότερα, με την ανωτέρω απόφαση προσδιορίζε¬ 
ται ο αριθμός των αναγκαίων Μ.Ε.Α., οι εξυπηρετούμενες 
από αυτές περιοχές και κάθε άλλο στοιχείο που κρίνε- 
ται αναγκαίο για την επίτευξη των ανωτέρω στόχων.» 

ΚΕΦΑΛΑΙΟ ΤΕΤΑΡΤΟ 
ΡΥΘΜΙΣΗ ΘΕΜΑΤΩΝ ΑΠΟΚΕΝΤΡΩΜΕΝΩΝ 
ΔΙΟΙΚΗΣΕΩΝ ΚΑΙ ΛΟΙΠΩΝ ΘΕΜΑΤΩΝ 
ΥΠΟΥΡΓΕΙΟΥ ΕΣΩΤΕΡΙΚΩΝ 

Άρθρο 18 

Ρύθμιση θεμάτων Αποκεντρωμένων Διοικήσεων 

1. Τα έσοδα των Αποκεντρωμένων Διοικήσεων που 
προέρχονται από την εγκατάσταση μη δημοσίων υπη¬ 
ρεσιών στους χώρους των Χερσαίων Συνοριακών Σταθ¬ 
μών κατατίθενται στο λογαριασμό του άρθρου 49 του 
ν. 3986/2011 (Α' 152). Με απόφαση του Υπουργού Εσωτε¬ 
ρικών τα έσοδα του προηγούμενου εδαφίου διατίθενται 
στις Αποκεντρωμένες Διοικήσεις για τη βελτίωση των 
εγκαταστάσεων, καθώς και των λειτουργικών αναγκών 
των Χερσαίων Συνοριακών Σταθμών. Κάθε άλλη αντί¬ 
θετη διάταξη καταργείται. 

2. Οι προβλεπόμενες στην παρ. 1 του άρθρου 13 του 
ν. 3320/2005 (Α'48) έξι ενιαίες θέσεις ειδικών συμβούλων 
ειδικών συνεργατών μειώνονται σε δύο και οι λοιπές 
μετατρέπονται σε θέσεις κατηγορίας ΠΕ, ΤΕ ή ΔΕ. Στις 
θέσεις αυτές προσλαμβάνεται προσωπικό με απόφαση 
του Γ ενικού Γ ραμματέα της Αποκεντρωμένης Διοίκησης 
με σύμβαση εργασίας ιδιωτικού δικαίου διάρκειας έξι 
μηνών, που μπορεί να ανανεώνεται ανά εξάμηνο. Το 
προσωπικό αυτό παύει να ασκεί τα καθήκοντά του και 
απολύεται αυτοδικαίως αμέσως μόλις ο Γ ενικός Γ ραμ- 
ματέας που το προσέλαβε αποβάλει για οποιοδήποτε 
λόγο την ιδιότητά του. Στο προσωπικό αυτό καταβάλ¬ 
λονται οι αποδοχές Ειδικού Συνεργάτη του Γενικού 
Γ ραμματέα της Αποκεντρωμένης Διοίκησης. Η διάταξη 
αυτή εφαρμόζεται και σε όσους ασκούν ανάλογα καθή¬ 
κοντα από 1.9.2011, σύμφωνα με τις προϋποθέσεις των 
προηγουμένων εδαφίων. 

3. α. Μετά το ενδέκατο εδάφιο της παρ. 2 του άρθρου 
239 του ν. 3852/2010 (Α' 87) προστίθεται νέο εδάφιο που 
έχει ως ακολούθως: 


«Κατά την πρώτη εφαρμογή των διατάξεων του άρ¬ 
θρου αυτού δεν ισχύουν οι περιορισμοί των δύο προη¬ 
γουμένων εδαφίων». 

β. Στο τέλος των παραγράφων 3 και 4 του άρθρου 239 
του ν. 3852/2010 προστίθενται αντιστοίχως νέα εδάφια 
που έχουν ως ακολούθως: 

«Κατά την πρώτη εφαρμογή των διατάξεων του άρ¬ 
θρου αυτού, δεν ισχύει ο περιορισμός του προηγούμε¬ 
νου εδαφίου». 

4. Στο τέλος της παρ. 2γ του άρθρου 32 του ν. 3274/2004 
(Α' 195), όπως ισχύει, προστίθεται εδάφιο που έχει ως 
ακολούθως: 

«Ειδικά για το Γραφείο του Γενικού Γραμματέα της 
Αποκεντρωμένης Διοίκησης Αιγαίου με έδρα τον Πει¬ 
ραιά, είναι δυνατή επίσης η απόσπαση υπαλλήλων που 
υπηρετούν σε υπηρεσίες δημοσίου ή σε νομικά πρόσω¬ 
πα δημοσίου ή ιδιωτικού δικαίου όπως προσδιορίζονται 
ανωτέρω που εδρεύουν στην Αττική.» 

5. Τα Συμβούλια Εθνικών Κληροδοτημάτων συγκρο¬ 
τούνται με απόφαση του Γενικού Γραμματέα της Απο¬ 
κεντρωμένης Διοίκησης με αρμοδιότητα στα διοικητικά 
όρια της Περιφέρειας. 

6. Η επιτροπή του άρθρου της παρ. 2 του άρθρου 25 
του ν. 1892/1990 όπως ισχύει μετά την τροποποίησή του 
με από το άρθρο 114, παρ.3 του ν. 3978/2011 συγκροτείται 
με απόφαση του Γ ενικού Γ ραμματέα Αποκεντρωμένης 
Διοίκησης στα διοικητικά όρια κάθε περιφέρειας. 

7. Το τέταρτο εδάφιο της παρ. 5 του άρθρου 23 του 
ν. 3879/2010 τροποποιείται και αντικαθίσταται ως εξής: 

«Η έκθεση απογραφής εγκρίνεται με πράξη του Γ ενι¬ 
κού Γραμματέα της Αποκεντρωμένης Διοίκησης.» 

8. Η θητεία των προϊσταμένων των οργανικών μονάδων 
των Αποκεντρωμένων Διοικήσεων, οι οποίοι ορίσθηκαν 
κατά τα προβλεπόμενα στις διατάξεις του άρθρου 51 
παρ. 1, περίπτωση β' του ν. 3905/2010 (Α' 219), παρα- 
τείνεται από 1.1.2012 μέχρι την τοποθέτηση των νέων 
προϊσταμένων σύμφωνα με τις ισχύουσες διατάξεις. 

9. Η προθεσμία της περίπτωσης α' της παρ.5 του 
άρθρου 26 του ν. 3938/2011 (Α' 61), κατά το μέρος που 
αφορά τις Αποκεντρωμένες Διοικήσεις της χώρας, πα- 
ρατείνεται μέχρι την έναρξη λειτουργίας των Συμβουλί¬ 
ων Επιλογής Προϊσταμένων και των Υπηρεσιακών Συμ¬ 
βουλίων των άρθρων 158 και 159 του ν. 3528/2007 (Α' 26), 
όπως ισχύουν. Η διάταξη αυτή ισχύει από 1.1.2012. 

10. Η προθεσμία της περίπτωσης γ' της παρ. 1 του 
άρθρου 51 του ν. 3905/2010 (Α' 219) κατά το μέρος που 
αφορά στις Αποκεντρωμένες Διοικήσεις δεν μπορεί να 
υπερβαίνει χρονικό διάστημα δύο μηνών από την έναρξη 
λειτουργίας των Συμβουλίων Επιλογής Προϊσταμένων 
και των Υπηρεσιακών Συμβουλίων των άρθρων 158 και 
159 του ν. 3528/2007 (Α' 26), όπως αυτά ισχύουν. 

11. Για την άσκηση κάθε αρμοδιότητας της Αποκε¬ 
ντρωμένης Διοίκησης που προβλέπεται στην ισχύουσα 
νομοθεσία και έχει αποδοθεί σε οργανική μονάδα με τον 
Οργανισμό Εσωτερικής Υπηρεσίας (Ο.Ε.Υ.) ή σε περίπτω¬ 
ση που δεν προβλέπεται στον Ο.Ε.Υ. και ανατίθεται από 
το Γ ενικό Γ ραμματέα αυτής σε συγκεκριμένη οργανική 
της μονάδα και απαιτείται η εφαρμογή της διαδικα¬ 
σίας της σύμβασης δημοσίου έργου σύμφωνα με τις 
διατάξεις του ν. 3669/2008, μελέτης ή υπηρεσίας του ν. 
3316/2005, τα γνωμοδοτούντα και αποφαινόμενα όργανα 
καθορίζονται, με την επιφύλαξη ειδικότερων ρυθμίσεων, 
ως εξής: α) «Προϊσταμένη Αρχή» ή «Εποπτεύουσα Αρχή» 

είναι ο προϊστάμενος της αρμόδιας Διεύθυνσης της 
Αποκεντρωμένης Διοίκησης στη χωρική αρμοδιότητα 
της οποίας εκτελείται το έργο, η μελέτη, ή η υπηρεσία, 
β) «Διευθύνουσα Υπηρεσία» είναι το αρμόδιο Τμήμα της 
παραπάνω Διεύθυνσης, γ) «Τεχνικό Συμβούλιο» είναι το 
Τεχνικό Συμβούλιο της έδρας της οικείας Περιφέρειας 
στη χωρική αρμοδιότητα της οποίας εκτελείται το έργο, 
η μελέτη ή η υπηρεσία ή σε περίπτωση που η σύμβα¬ 
ση αφορά στο σύνολο της Αποκεντρωμένης Διοίκησης 
το Τεχνικό Συμβούλιο της Περιφέρειας της έδρας της 
Αποκεντρωμένης Διοίκησης. 

12. Στο τελευταίο εδάφιο της παρ. 2 του άρθρου 8 
του ν. 2946/2001 (Α' 224), οι λέξεις «στο Ταμείο Εθνικής 
Οδοποιίας» αντικαθίστανται από τις λέξεις «στην οικεία 
Αποκεντρωμένη Διοίκηση». 

13. Τα πρόστιμα που επιβάλλονται με απόφαση του 
Γενικού Γραμματέα Αποκεντρωμένης Διοίκησης κατά 
τα οριζόμενα στην παρ.8 του άρθρου 9 του ν. 3212/2003 
(Α' 308) περιέρχονται στην οικεία Αποκεντρωμένη Δι¬ 
οίκηση και διατίθενται αποκλειστικά για την αφαίρεση 
παράνομων διαφημιστικών πλαισίων, υπαίθριων διαφη¬ 
μίσεων ή επιγραφών. 

14. Στο τέλος της παρ. 8 του άρθρου 9 του ν. 3212/2003 
(Α' 308) προστίθενται τα ακόλουθα εδάφια: 

«Με απόφαση του Γ ενικού Γ ραμματέα Αποκεντρωμένης 
Διοίκησης Αττικής δύναται να αφαιρούνται παράνομα 
διαφημιστικά πλαίσια και παράνομες υπαίθριες διαφη¬ 
μίσεις ή επιγραφές που βρίσκονται στις περιοχές που 
ορίζεται με το άρθρο 2 του ν. 2833/2000 (Α' 150) και να 
καταλογίζονται σε βάρος των υπαιτίων η δαπάνη αφαί¬ 
ρεσης, εξάλειψης ή απομάκρυνσης αυτών, κάθε άλλη, 
συναφής με την αφαίρεση δαπάνη, καθώς και τα πρόστι¬ 
μα που προβλέπονται από το άρθρο αυτό. Τα πρόστιμα 
εισπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων και περιέρχονται στην οικεία 
Αποκεντρωμένη Διοίκηση. Τα ανωτέρω εφαρμόζονται 
κατόπιν έγγραφης ειδοποίησης της Ε.Α.Χ.Α. Α.Ε. και της 
αρμόδιας υπηρεσίας του Υπουργείου Περιβάλλοντος, 
Ενέργειας και Κλιματικής Αλλαγής και εφόσον δεν έχουν 
προηγουμένως καταλογιστεί οι ανωτέρω δαπάνες και 
πρόστιμα με απόφαση του Υπουργού Περιβάλλοντος, 
Ενέργειας και Κλιματικής Αλλαγής ή εφόσον δεν εκδοθεί 
η απόφαση αυτή και δεν αφαιρεθούν τα παράνομα πλαί¬ 
σια, διαφημίσεις ή επιγραφές εντός τριάντα (30) ημερών 
από την ημερομηνία που περιήλθε στους ανωτέρω η 
σχετική έγγραφη ειδοποίηση.» 

15. Η έγκριση της μετακίνησης αιρετών και υπαλλήλων 
των δήμων σε χώρες εκτός Ευρωπαϊκής Ένωσης για 
υπηρεσιακούς λόγους αποτελεί αρμοδιότητα του γενι¬ 
κού γραμματέα της οικείας αποκεντρωμένης διοίκησης. 
Για τη μετακίνηση των αιρετών και υπαλλήλων των 
δήμων και των περιφερειών στις χώρες της Ευρωπαϊκής 
Ένωσης για υπηρεσιακούς λόγους δεν απαιτείται η ως 
άνω έγκριση. Κάθε αντίθετη διάταξη παύει να ισχύει. 

16. Η παρ. 8 του άρθρου 280 του ν. 3852/2010 αντικα¬ 
θίσταται ως εξής: 

«Η ανάθεση, παρακολούθηση και επίβλεψη της εκπόνησης 
μελετών γενικών πολεοδομικών σχεδίων (Γ.Π.Σ.) και των 
Σχεδίων Χωρικής Οικιστικής Οργάνωσης Ανοικτής Πόλης 
(Σ.Χ.Ο.Ο.Α.Π.) κατά τις διατάξεις των άρθρων 4 και 5 του 
ν. 2508/1997, όπως τροποποιήθηκαν και ισχύουν με το άρ¬ 
θρο 24 του ν. 2539/1997 γίνεται από τους δήμους ενώ η 
έγκριση αυτών γίνεται από την Αποκεντρωμένη Διοίκηση. 


Άρθρο 19 
Λοιπές Διατάξεις 

1. Το άρθρο 21 του ν. 3613/2007 (Α' 263) αντικαθίσταται 
ως εξής: 

«1. Στο Υπουργείο Εξωτερικών συστήνεται Εθνική Επι¬ 
τροπή Γεωγραφικών Ονομάτων, η οποία συγκροτείται 
με κοινή απόφαση των Υπουργών Εξωτερικών, Εσωτε¬ 
ρικών και Εθνικής Αμυνας και αποτελείται από: 

α. Τον Προϊστάμενο της Δ1 Διεύθυνσης του Υπουρ¬ 
γείου Εξωτερικών ή το νόμιμο αναπληρωτή του, ως 
πρόεδρο. 

β. Τον Προϊστάμενο της Διεύθυνσης Οργάνωσης και 
Λειτουργίας Ο.Τ.Α. του Υπουργείου Εσωτερικών ή τον 
νόμιμο αναπληρωτή του. 

γ. Τους Προϊσταμένους των Α3 και Α4 Διευθύνσεων 
και τον Προϊστάμενο της Ειδικής Νομικής Υπηρεσίας 
του Υπουργείου Εξωτερικών ή τους νόμιμους αναπλη¬ 
ρωτές τους. 

δ. Τους Διοικητές της Γεωγραφικής Υπηρεσίας Στρατού 
και της Υδρογραφικής Υπηρεσίας Πολεμικού Ναυτικού ή 
τους οριζόμενους από αυτούς εκπροσώπους τους. 

Με την ίδια απόφαση ορίζεται υπάλληλος του Υπουρ¬ 
γείου Εξωτερικών ως Γραμματέας της Επιτροπής, κα¬ 
θώς και ο αναπληρωτής του. 

2. Έργο της Επιτροπής είναι η συλλογή, επεξεργασία, 
μελέτη και τυποποίηση των γεωγραφικών ονομάτων 
σύμφωνα με τις αρχές που έχουν τεθεί στις σχετικές 
αποφάσεις του ΟΗΕ για τα γεωγραφικά ονόματα. 

3. Η Επιτροπή μπορεί να συγκροτεί Ομάδες Εργασί¬ 
ας με τη συμμετοχή οποιουδήποτε προσώπου κρίνεται 
αναγκαίο για την υποβοήθηση του έργου της. 

4. Με απόφαση του Υπουργού Εξωτερικών ρυθμίζεται 
κάθε θέμα σχετικό με τη λειτουργία της Επιτροπής. 

5. Για τη συμμετοχή στις εργασίες της Επιτροπής και 
των Ομάδων Εργασίας δεν προβλέπεται αμοιβή.» 

2. Το άρθρο 8 του ν. 3463/2006 αντικαθίσταται ως 

εξή ς: 

«Ονομασία και μετονομασία συνοικιών, οδών και πλα¬ 
τειών. 

Η ονομασία συνοικιών, οδών και πλατειών γίνεται με 
απόφαση του δημοτικού συμβουλίου, η οποία λαμβά- 
νεται ύστερα από εισήγηση του οικείου συμβουλίου 
δημοτικής ή τοπικής κοινότητας ή εκπροσώπου της το¬ 
πικής κοινότητας και σύμφωνη γνώμη επιτροπής, στην 
οποία συμμετέχουν: 

α. Ο προϊστάμενος του Τμήματος Διοικητικού- Οικονο¬ 
μικού ή ο προϊστάμενος του Τ μήματος Προσωπικού ή ο 
προϊστάμενος της Διεύθυνσης Διοικητικού- Οικονομικού 
Βορείου Αιγαίου ή Νοτίου Αιγαίου, ως Πρόεδρος. 

β. Δύο εκπρόσωποι της Περιφερειακής Ένωσης Δή¬ 
μων, που ορίζονται με τους αναπληρωτές τους από την 
Εκτελεστική Επιτροπή της. 

γ. Δύο καθηγητές της δευτεροβάθμιας εκπαίδευσης 
κλάδου ΠΕ 02, οι οποίοι ορίζονται, μαζί με τους ανα¬ 
πληρωτές τους, από τον Γενικό Γραμματέα της Απο¬ 
κεντρωμένης Διοίκησης. Η Επιτροπή συγκροτείται με 
απόφαση του Γενικού Γραμματέα της οικείας Αποκε¬ 
ντρωμένης Διοίκησης σε επίπεδο νομού. Με την ίδια 
απόφαση ορίζεται ο γραμματέας και ο αναπληρωτής 
του, οι οποίοι είναι υπάλληλοι της Αποκεντρωμένης 
Διοίκησης του κλάδου ΠΕ Διοικητικού. Η μετονομασία 
επιτρέπεται, για εξαιρετικούς λόγους και γίνεται με την 
ίδια διαδικασία.» 

3. Η περίπτωση ε' της παραγράφου 5 του άρθρου 18 του 
ν. 3345/2005 καταργείται. Στο άρθρο 18 του ν. 3345/2005 
προστίθεται παράγραφος η οποία έχει ως εξής: 

«6. Με απόφαση του Υπουργού Εσωτερικών καθορί¬ 
ζεται η διοίκηση, η στελέχωση, ο τρόπος λειτουργίας 
και η διαδικασία διαχείρισης των πόρων του Ταμείου, 
καθώς και κάθε αναγκαία λεπτομέρεια.» 

4. Οι διατάξεις της παρ.3 του άρθρου 11 του ν. 3463/2006 
(Α' 102) αντικαθίστανται ως εξής: 

«3. Η επιτροπή της παρ. 1 αποτελείται από τον Ειρηνο¬ 
δίκη, ως πρόεδρο, τους δημάρχους των ενδιαφερομένων 
δήμων και δύο (2) μηχανικούς οποιοσδήποτε δημόσιας 
υπηρεσίας, εκ των οποίων ο ένας με ειδικότητα τοπο¬ 
γράφου μηχανικού. 

Αν οι ενδιαφερόμενοι δήμοι υπάγονται σε περισσότε¬ 
ρα ειρηνοδικεία εντός της ίδιας Αποκεντρωμένης Δι¬ 
οίκησης, ο Γενικός Γραμματέας της Αποκεντρωμένης 
Διοίκησης ορίζει έναν από τους ειρηνοδίκες ως πρόεδρο 
της επιτροπής. Αν τα Ειρηνοδικεία δεν υπάγονται εντός 
της ίδιας Αποκεντρωμένης Διοίκησης, ο ειρηνοδίκης 
ορίζεται με κοινή απόφαση των Γενικών Γραμματέων 
των Αποκεντρωμένων Διοικήσεων, με την οποία συ¬ 
γκροτείται και η επιτροπή του πρώτου εδαφίου της 
παρούσας. 

Η επιτροπή έχει απαρτία εφόσον είναι παρόντες του¬ 
λάχιστον ο πρόεδρος και τα δύο από τα μέλη της. 

Οι αποφάσεις της επιτροπής λαμβάνονται κατά πλει- 
οψηφία. Σε περίπτωση ισοψηφίας, επικρατεί η ψήφος 
του προέδρου.» 

5. Το δεύτερο εδάφιο της περίπτωσης β' της παρ. 6 
του άρθρου 113 του ν. 1892/1990, όπως είχε προστεθεί 
με την παρ. 7 του άρθρου 18 του ν. 2946/2001 και αντι- 
κατασταθεί με το άρθρο 23 του ν. 3274/2004, αντικα¬ 
θίσταται ως εξής: 

«Η κατανομή των ανωτέρω πιστώσεων απευθείας 
στους δήμους γίνεται με απόφαση του Υπουργού Εσω¬ 
τερικών, ύστερα από γνώμη της επιτροπής του επόμε¬ 
νου εδαφίου. Για την κατανομή των πιστώσεων αυτών 
συγκροτείται, με απόφαση του Γενικού Γραμματέα της 
οικείας Αποκεντρωμένης Διοίκησης, πενταμελής επι¬ 
τροπή, η οποία αποτελείται από: 

α) τον προϊστάμενο της οικείας Διεύθυνσης Διοικητι- 
κού/Οικονομικού της Υπηρεσίας Τοπικής Αυτοδιοίκησης 
του νομού με τον αναπληρωτή του, ως εκπρόσωπο της 
Αποκεντρωμένης Διοίκησης, ο οποίος και προεδρεύει, 

β) δύο εκπροσώπους της οικείας Περιφερειακής'Ενω- 
σης Δήμων, που ορίζονται με απόφαση της διοικούσας 
επιτροπής της με τους αναπληρωτές τους και 

γ) τους προϊσταμένους Πρωτοβάθμιας και Δευτερο¬ 
βάθμιας Εκπαίδευσης της οικείας περιφερειακής ενό¬ 
τητας με τους αναπληρωτές τους.» 

6. Η Γ ενική Γ ραμματεία Ισότητας των Φύλων στο πλαί¬ 
σιο συγχρηματοδοτούμενων προγραμμάτων δύναται να 
μισθώσει για τις ανάγκες στέγασης των συμβουλευτι¬ 
κών της κέντρων, κτίρια που ανήκουν στους δήμους ή 
στις Περιφέρειες, ή σε Ανώνυμες εταιρείες στις οποίες 
η πλειοψηφία των μετοχών ανήκει στους δήμους ή σε 
κληροδοτήματα που εποπτεύονται από δήμους ή και 
Περιφέρειες. Η διάρκεια των μισθώσεων, κατά παρέκ¬ 
κλιση του άρθρου 4 του ν. 3130/2003, καλύπτει διάστημα 
μικρότερο των δώδεκα (12) ετών και συμφωνείται για 
χρονικό διάστημα ίσο με το χρόνο διάρκειας του εκά- 
στοτε συγχρηματοδοτούμενου προγράμματος. 


Η Γ ενική Γ ραμματεία Ισότητας των Φύλων δύναται να 
παρατείνει τη χρονική διάρκεια των ως άνω μισθώσεων 
εφόσον έχουν εξασφαλισθεί οι απαιτούμενοι πόροι. 

7. Στις Επιτροπές της παραγράφου 4 του άρθρου 23 του 
ν. 3202/2003 (Α' 284) και της παραγράφου 2 του άρθρου 
262 του ν. 3852/2010 (Α' 87), αντί του Γ ενικού Διευθυντή 
Τοπικής Αυτοδιοίκησης μετέχει ο Γενικός Διευθυντής 
Οικονομικών Υπηρεσιών του Υπουργείου Εσωτερικών. 

8. Η μεταγραφή των αποφάσεων της παραγράφου 
1 του άρθρου 274 του ν. 3463/2006, εφόσον δεν έχει 
συντελεστεί στα οικεία υποθηκοφυλακεία, γίνεται με 
απόφαση του δημάρχου σε αποκλειστική προθεσμία έξι 
(6) μηνών από τη δημοσίευση του παρόντος νόμου. 

9. Η παρ. 5 του άρθρου 41 του ν. 3801/2009, όπως 
ισχύει, αντικαθίσταται ως εξής: 

«5. Με απόφαση του Υπουργού Εσωτερικών ορίζε¬ 
ται το εφαρμοζόμενο παιδαγωγικό πρόγραμμα στους 
παιδικούς και βρεφονηπιακούς σταθμούς των δήμων, 
συστήνεται επιτροπή αξιολόγησής του στην οποία προ¬ 
εδρεύει ο Γ ενικός Γ ραμματέας του Υπουργείου Εσωτε¬ 
ρικών και μετέχουν υπάλληλοι των Υπουργείων Εσωτε¬ 
ρικών, Παιδείας, Δια Βίου Μάθησης και Θρησκευμάτων, 
εκπρόσωποι των τμημάτων εκπαίδευσης και αγωγής 
στην προσχολική ηλικία των Α.Ε.Ι. και Α.Τ.Ε.Ι. της χώρας, 
εκπρόσωποι της ΚΕΔΕ και εκπρόσωποι του Πανελλήνι¬ 
ου Συνδέσμου Βρεφονηπιαγωγών, οι οποίοι είναι μέλη 
της Π.Ο.Ε. - Ο.Τ.Α. και της Π.Ο.Π. - Ο.Τ.Α., καθώς επίσης 
καθορίζεται κάθε άλλη αναγκαία λεπτομέρεια». 

10. Η παράγραφος 1 του άρθρου 131 του π.δ. 96/2007 
(Α' 116), όπως ισχύει, αντικαθίσταται ως εξής: 

«Άρθρο 131 

1. Στους λειτουργούς και υπαλλήλους των Υπουργείων 
Εσωτερικών, Δικαιοσύνης, Διαφάνειας και Ανθρωπίνων 
Δικαιωμάτων, του Εθνικού Τυπογραφείου, του γραφεί¬ 
ου του Νομικού Συμβούλου του Κράτους στο Υπουργείο 
Εσωτερικών, της Γενικής Γραμματείας Ενημέρωσης και 
Επικοινωνίας και της Γενικής Γραμματείας Μέσων Ενη¬ 
μέρωσης, των Υπηρεσιών Δημοσιονομικού Ελέγχου, της 
Γ ενικής Γ ραμματείας Κοινωνικών Ασφαλίσεων, του ΕΤΑΑ, 
των Αποκεντρωμένων Διοικήσεων, των Περιφερειών και 
των δήμων, καθώς και στους εφόρους αντιπροσώπων δι¬ 
καστικής αρχής, τους αντιπροσώπους δικαστικής αρχής 
και στους γραμματείς και διερμηνείς των εφορευτικών 
επιτροπών, που αποδεδειγμένα απασχολούνται για την 
προπαρασκευή και τη διεξαγωγή των βουλευτικών, δημο¬ 
τικών και περιφερειακών εκλογών και των ευρωεκλογών, 
καθώς και κάθε άλλης εκδήλωσης της λαϊκής ετυμηγορί¬ 
ας, τη συγκέντρωση, μετάδοση και έκδοση των σχετικών 
αποτελεσμάτων, χορηγείται ειδική εκλογική αποζημίωση, 
το ύψος και ο τρόπος καταβολής της οποίας, καθορίζονται 
με κοινή απόφαση των Υπουργών Εσωτερικών και Οικονο¬ 
μικών. Η ανωτέρω αποζημίωση υπόκειται στις νόμιμες κρα¬ 
τήσεις, καθώς και σε φορολογία εισοδήματος. Με την ίδια 
απόφαση ορίζεται και ο αριθμός των ανωτέρω λειτουργών 
και υπαλλήλων που απασχολούνται κάθε φορά. 

Η συνολική κάθε φορά δαπάνη, για όλους τους ανω¬ 
τέρω με εξαίρεση τους υπαλλήλους του Υπουργείου 
Προστασίας του Πολίτη, δεν μπορεί να υπερβαίνει τα 
πενήντα εκατομμύρια (50.000.000) ευρώ και η συνολική 
δαπάνη για τους υπαλλήλους του Υπουργείου Προστα¬ 
σίας του πολίτη δεν μπορεί να υπερβαίνει τα δέκα 
εκατομμύρια (10.000.000) ευρώ.» 

11. α) Η περίπτωση ιβ' της παραγράφου 3 του άρθρου 
68 του π.δ. 26/2012 (Α' 57) αντικαθίσταται ως εξής: 

«ιβ'Οι υπάλληλοι με βαθμό Α' Β' Γ' ή Δ' της γραμμα¬ 
τείας των δικαστηρίων, δηλαδή του Συμβουλίου Επι¬ 
κράτειας, όλων των πολιτικών, ποινικών και διοικητικών 
δικαστηρίων, των εισαγγελιών, της Γενικής Επιτροπείας 
των τακτικών διοικητικών δικαστηρίων, καθώς και των 
έμμισθων υποθηκοφυλακείων.» 

β) Η περίπτωση ιδ' της παραγράφου 3 του άρθρου 68 
του π.δ. 26/2012 (Α' 57) αντικαθίσταται ως εξής: 

«Οι Επιμελητές Ανηλίκων των Δικαστηρίων Ανηλίκων 
της χώρας, οι Επιμελητές Κοινωνικής Αρωγής και οι 
υπάλληλοι της Κεντρικής Υπηρεσίας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
με βαθμό Α', Β', Γ' και Δ'.» 

12. Από την έναρξη ισχύος του παρόντος, μπορούν να 
εκδοθούν αποφάσεις ανάληψης υποχρέωσης για τις δαπά¬ 
νες έτους 2011 του Υπουργείου Εσωτερικών, οι οποίες δεν 
υπερέβαιναν τα όρια των εγγεγραμμένων πιστώσεων του 
προϋπολογισμού του έτους στο οποίο δημιουργήθηκαν και 
για τις οποίες είτε δεν είχαν εκδοθεί αποφάσεις ανάληψης 
υποχρέωσης έως την 31.12.2011, είτε οι σχετικές αποφάσεις 
ανάληψης υποχρέωσης είχαν επιστραφεί αθεώρητες από 
τις Υπηρεσίες Δημοσιονομικού Ελέγχου με τον ισχυρισμό 
μη τήρησης του άρθρου 2 του π.δ. 113/2010 (Α' 194). 

Ιδιαίτερα σε περιπτώσεις που προκύπτει υποχρέωση 
πληρωμής του δημοσίου, για το οικονομικό έτος 2011, 
για οποιαδήποτε πρόσθετη παροχή σε υπαλλήλους του 
Υπουργείου Εσωτερικών αποσπασμένους στη Μόνιμη 
Ελληνική Αντιπροσωπεία στην Ευρωπαϊκή Ένωση, μπο¬ 
ρούν να εκδοθούν αποφάσεις ανάληψης υποχρέωσης, 
εντός του οικονομικού έτους 2012, κατ’ εξαίρεση ακόμη 
και στις περιπτώσεις που οι εκκρεμούσες υποχρεώσεις 
υπερέβαιναν τα όρια εγγεγραμμένων πιστώσεων του 
προϋπολογισμού του έτους 2011. 

Όλες οι ανωτέρω αποφάσεις ανάληψης υποχρέωσης 
θα εκδοθούν σε βάρος των πιστώσεων του προϋπολογι¬ 
σμού του έτους 2012, και θα πρέπει να έχουν αποσταλεί 
στις αρμόδιες Υπηρεσίες Δημοσιονομικού Ελέγχου για 
την έγκρισή τους μέχρι 30.9 2012. 

13. Στο άρθρο 28 του ν. 3669/2008 όπως τροποποιήθη¬ 
κε με την παράγραφο 1 του άρθρου 35 του ν. 4053/2012 
(Α' 44) προστίθεται περίπτωση (γ) ως εξής: 

«γ) όταν πρόκειται για την κατασκευή μικρών έργων 
και εργασιών συντήρησης τα οποία εκτελούνται από 
τους δήμους και τους λοιπούς φορείς της πρωτοβάθμιας 
τοπικής αυτοδιοίκησης της παρ. 1 του άρθρου 1 του ΠΔ 
171/1987 (Α' 84) και η προϋπολογιζόμενη δαπάνη τους 
δεν υπερβαίνει ορισμένα ποσά που καθορίζονται γενικά 
ή κατά κατηγορίες έργων με απόφαση του Υπουργού 
Υποδομών. Η ισχύς της περίπτωσης αυτής ανατρέχει στο 
χρόνο έναρξης ισχύος του άρθρου 35 του ν 4053/2012. 

14. Με απόφαση των Υπουργών Εσωτερικών και Υγείας 
και Κοινωνικής Αλληλεγγύης, ύστερα από γνώμη της 
Κ.Ε.Δ.Ε., καθορίζονται οι προϋποθέσεις για τη χορήγη¬ 
ση άδειας ίδρυσης και λειτουργίας των παιδικών και 
βρεφονηπιακών σταθμών που λειτουργούν ως νομικά 
πρόσωπα δημοσίου δικαίου των δήμων ή ως υπηρε¬ 
σία των δήμων, οι τεχνικές προδιαγραφές και ειδικοί 
όροι καταλληλότητάς τους, η διαδικασία ελέγχου τους, 
καθώς και κάθε άλλη αναγκαία λεπτομέρεια. Από την 
έναρξη ισχύος του παρόντος νόμου η παράγραφος 10 
του άρθρου 24 του ν.3613/2007 καταργείται. 


15. Η παράγραφος 5 του άρθρου 11 του ν.2696/1999 
«Κώδικας Οδικής Κυκλοφορίας» αντικαθίσταται ως 

εξή ς: 

«Η τοποθέτηση διαφημιστικών πλαισίων στα στέγα¬ 
στρα στάσεων αναμονής των αστικών και υπεραστικών 
συγκοινωνιών που βρίσκονται σε οδούς ταχείας κυ¬ 
κλοφορίας, στα εκτός κατοικημένης περιοχής τμήματα 
των εθνικών, επαρχιακών και δημοτικών οδών, καθώς 
και στα, εντός κατοικημένης περιοχής, τμήματα των 
εθνικών, επαρχιακών και δημοτικών οδών που το επι¬ 
τρεπόμενο όριο ταχύτητας για τα επιβατηγό οχήματα 
είναι ανώτερο των 70 χλμ/ώρα, επιτρέπεται μόνο στην 
παράλληλη, προς τον άξονα της οδού, πλευρά (πλάτη) 
αυτών, με την προϋπόθεση ότι η πλευρά αυτή ή τμήμα 
της προβλέπεται να είναι κλειστό. Η διαφήμιση επιτρέ¬ 
πεται και στις δύο όψεις των πλαισίων αυτών, εφόσον 
δεν είναι κάθετες προς τον άξονα οποιοσδήποτε άλλης 
οδού. 

Στις λοιπές περιπτώσεις επιτρέπεται η τοποθέτηση 
πλαισίων στην αντίθετη, προς την κατεύθυνση της κυ¬ 
κλοφορίας, πλευρά των στεγάστρων, καθώς και στην, 
παράλληλη προς τον άξονα της οδού, πλευρά (πλάτη) 
αυτών, με την προϋπόθεση ότι οι πλευρές αυτές ή τμήμα 
αυτών προβλέπεται να είναι κλειστά. Όταν τοποθετού¬ 
νται πλαίσια σε δύο πλευρές των στεγάστρων πρέπει 
στην πλάτη αυτών να εξασφαλίζεται ελεύθερη δίοδος 
μήκους τουλάχιστον ενός (1) μέτρου καθ’ όλο το ύψος 
αυτής. Η προβολή της διαφήμισης επιτρέπεται και στις 
δύο όψεις των πλαισίων αυτών. 

16. Η Εταιρεία Ανάπτυξης και Τουριστικής Προβολής 
Αθηνών, Αναπτυξιακή Ανώνυμος Εταιρεία Οργανισμού 
Τοπικής Αυτοδιοίκησης (ΑΕΔΑ) του Δήμου Αθηναίων 
ασκεί καθήκοντα ενδιάμεσου φορέα διαχείρισης, κατά 
την έννοια του άρθρου 4 του ν. 3614/2007 ( Α' 267) στα 
Επιχειρησιακά Προγράμματα του ΕΣΠΑ. 

Η απόφαση για την ένταξη πράξεων ή ανάκληση αυ¬ 
τών, κατά την έννοια της παρ. 1 του άρθρου 7 του 
ν. 3614/2007, εκδίδεται από τον Δήμαρχο Αθηναίων. 

Άρθρο 20 

1. Οι διοργανωτές της κατά τον κανονισμό 211/2011 του 
Ευρωπαϊκού Κοινοβουλίου και του Συμβουλίου της 16ης 
Φεβρουάριου 2011 Πρωτοβουλίας Πολιτών, ως υπεύθυνοι 
για την επεξεργασία των δεδομένων προσωπικού χα¬ 
ρακτήρα, πρέπει να λαμβάνουν τα αναγκαία μέτρα για 
την τήρηση των υποχρεώσεων που επιβάλλει η Οδηγία 
95/46/ΕΚ, καθώς και οι διατάξεις του ν. 2472/1997 (Α' 50) 
όπως ισχύει σήμερα. 

2. α. Όποιος από τους διοργανωτές με βία ή με απει¬ 
λές βίας επιβάλλει σε πολίτη τη συμπλήρωση δήλωσης 
υποστήριξης συγκεκριμένης πρωτοβουλίας πολιτών τι¬ 
μωρείται με φυλάκιση τουλάχιστον τριών μηνών. 

β. Όποιος από τους διοργανωτές με ψεύτικες πληρο¬ 
φορίες ή με άλλο τρόπο εξαπατά τους πολίτες σχετι¬ 
κά με το θέμα συγκεκριμένης πρωτοβουλίας πολιτών 
προκειμένου να επιτύχει τη συμπλήρωση δήλωσης υπο¬ 
στήριξης αυτής τιμωρείται με φυλάκιση τουλάχιστον 
τριών μηνών. 

3. Διοργανωτής που προτείνει, δίνει ή υπόσχεται σε 
πολίτη οποιεσδήποτε ωφέλειες που δεν του οφείλονται, 
σαν αντάλλαγμα για τη συμπλήρωση δήλωσης υποστή¬ 
ριξης συγκεκριμένης πρωτοβουλίας πολιτών τιμωρείται 
με φυλάκιση τουλάχιστον έξι μηνών. 

4. α. Διοργανωτής που επιτρέπει σε πολίτη να συμπλη¬ 
ρώσει κατ’ επανάληψη δήλωση υποστήριξης συγκεκρι¬ 
μένης πρωτοβουλίας πολιτών τιμωρείται με φυλάκιση 
μέχρι δύο ετών. 

β. Διοργανωτής που επιτρέπει σε πολίτη να συμπλη¬ 
ρώσει δήλωση υποστήριξης συγκεκριμένης πρωτοβου¬ 
λίας πολιτών χωρίς να ελέγξει αν αυτός έχει αυτό το 
δικαίωμα σύμφωνα με τον ανωτέρω κανονισμό ή παρά 
τη διαπίστωση ότι δεν έχει το δικαίωμα τιμωρείται με 
φυλάκιση μέχρι δύο ετών. 

γ. Διοργανωτής που συμπληρώνει δήλωση υποστή¬ 
ριξης πρωτοβουλίας πολιτών με ψευδή στοιχεία ή 
στοιχεία πολίτη χωρίς την έγκρισή του τιμωρείται με 
φυλάκιση μέχρι δύο ετών. 

5. Η ισχύς του παρόντος άρθρου αρχίζει από την 1η 
Απριλίου 2012. 

Άρθρο 21 

Καταργούμενες διατάξεις 

1. Η παρ.1 του άρθρου 44 του ν. 3979/2011 καταργεί- 
ται. 

2. Η περίπτωση ζ' του άρθρου 163 του ν. 3852/2010 
καταργείται. 

ΜΕΡΟΣ ΔΕΥΤΕΡΟ 
ΕΝΣΩΜΑΤΩΣΗ ΟΔΗΓΙΑΣ 2009/50 
ΣΧΕΤΙΚΑ ΜΕ ΤΙΣ ΠΡΟΫΠΟΘΕΣΕΙΣ ΕΙΣΟΔΟΥ 
ΚΑΙ ΔΙΑΜΟΝΗΣ ΠΟΛΙΤΩΝ ΤΡΙΤΩΝ ΧΩΡΩΝ 
ΜΕ ΣΚΟΠΟ ΤΗΝ ΑΠΑΣΧΟΛΗΣΗ 
ΥΨΗΛΗΣ ΕΙΔΙΚΕΥΣΗΣ ΚΑΙ ΛΟΙΠΕΣ ΔΙΑΤΑΞΕΙΣ 

ΚΕΦΑΛΑΙΟ ΠΡΩΤΟ 

ΕΝΣΩΜΑΤΩΣΗ ΟΔΗΓΙΑΣ 2009/50 ΣΧΕΤΙΚΑ 
ΜΕ ΤΙΣ ΠΡΟΫΠΟΘΕΣΕΙΣ ΕΙΣΟΔΟΥ ΚΑΙ 

ΔΙΑΜΟΝΗΣ ΠΟΛΙΤΩΝ ΤΡΙΤΩΝ ΧΩΡΩΝ ΜΕ ΣΚΟΠΟ 
ΤΗΝ ΑΠΑΣΧΟΛΗΣΗ ΥΨΗΛΗΣ ΕΙΔΙΚΕΥΣΗΣ 

Άρθρο 22 

Σκοπός 

(Αρθρο 1 της Οδηγίας) 

Σκοπός του παρόντος Κεφαλαίου είναι η προσαρμο¬ 
γή της ελληνικής νομοθεσίας στην Οδηγία 2009/50/ΕΚ 
του Συμβουλίου της 25ης Μα'ί'ου 2009, «σχετικά με τις 
προϋποθέσεις εισόδου και διαμονής πολιτών τρίτων 
χωρών με σκοπό την απασχόληση υψηλής ειδίκευσης» 
(ΕΕ I.155 της 18.6.2009), η οποία καθορίζει: 

α) τις προϋποθέσεις εισόδου και διαμονής στην Ελ¬ 
ληνική Επικράτεια, για διάστημα που υπερβαίνει τους 
τρεις μήνες, πολιτών τρίτων χωρών με σκοπό την απα¬ 
σχόληση υψηλής ειδίκευσης, ως κατόχων μπλε κάρτας 
της ΕυρωπαϊκήςΈνωσης και των μελών της οικογένειάς 
τους, 

β) τις προϋποθέσεις εισόδου και διαμονής των κατό¬ 
χων μπλε κάρτας της ΕυρωπαϊκήςΈνωσης και των με¬ 
λών της οικογένειάς τους σε κράτη - μέλη διαφορετικά 
από εκείνο που τους χορήγησε αρχικά τη μπλε κάρτα 
της ΕυρωπαϊκήςΈνωσης. 

Άρθρο 23 

Ορισμοί 

(Άρθρο 2 της Οδηγίας) 

Για την εφαρμογή των διατάξεων του παρόντος Κε¬ 
φαλαίου, νοούνται ως: 


α) «Πολίτης τρίτης χώρας», κάθε πρόσωπο που δεν 
είναι πολίτης της ΕυρωπαϊκήςΈνωσης κατά την έννοια 
του άρθρου 20 παράγραφος 1 της Συνθήκης για τη 
λειτουργία της ΕυρωπαϊκήςΈνωσης. 

β) «Απασχόληση υψηλής ειδίκευσης»: απασχόληση 
προσώπου, το οποίο: 

ί) προστατεύεται με βάση την ελληνική εργατική νο¬ 
μοθεσία ως μισθωτός, που παρέχει γνήσια και αποτελε¬ 
σματική εργασία για λογαριασμό ή υπό την καθοδήγηση 
άλλου, ανεξάρτητα από τη νομική μορφή που έχει λάβει 
η σχέση αυτή, 
ϋ) αμείβεται και 

ιϋ) έχει την απαιτούμενη επαρκή και ειδική γνώση, που 
αποδεικνύεται από υψηλά επαγγελματικά προσόντα, 
όπως αυτά ορίζονται στο παρόν Κεφάλαιο. 

γ) «Μπλε κάρτα της Ευρωπαϊκής Ένωσης (εφεξής 
«Μπλε κάρτα της Ε.Ε.»)»: η άδεια που φέρει τη μνεία 
«Μπλε κάρτα της Ε.Ε.», και επιτρέπει στον κάτοχό της 
να διαμένει και να εργάζεται νόμιμα στην Ελληνική 
Επικράτεια, σύμφωνα με τους όρους του παρόντος Κε¬ 
φαλαίου. 

δ) «Πρώτο κράτος - μέλος»: το κράτος - μέλος της Ευ¬ 
ρωπαϊκής Ένωσης το οποίο χορήγησε για πρώτη φορά 
τη «Μπλε κάρτα» σε πολίτη τρίτης χώρας. 

ε) «Δεύτερο κράτος - μέλος»: κάθε κράτος - μέλος 
της ΕυρωπαϊκήςΈνωσης, διαφορετικό από το πρώτο 
κράτος - μέλος. 

στ) «Μέλη οικογένειας»: οι πολίτες τρίτων χωρών όπως 
αυτοί ορίζονται στο άρθρο 4, παρ.1 του υπ’ αριθ. 131/2006 
προεδρικού διατάγματος «Εναρμόνιση της ελληνικής 
νομοθεσίας με την Οδηγία 2003/86/ΕΚ σχετικά με το 
δικαίωμα οικογενειακής επανένωσης» (Α' 143). 

ζ) «Υψηλά επαγγελματικά προσόντα»: τα προσόντα 
που πιστοποιούνται από τίτλο σπουδών τριτοβάθμιας 
εκπαίδευσης ή εφόσον αυτό προβλέπεται, κατά παρέκ¬ 
κλιση, από την εθνική νομοθεσία, από πέντε τουλάχιστον 
έτη επαγγελματικής εμπειρίας επιπέδου ανάλογου προς 
τίτλο σπουδών τριτοβάθμιας εκπαίδευσης και σχετικής 
με το επάγγελμα ή τον τομέα που προσδιορίζεται στη 
σύμβαση εργασίας. 

η) «Τίτλος σπουδών τριτοβάθμιας εκπαίδευσης»: δι¬ 
πλώματα, πιστοποιητικά ή άλλοι τίτλοι τυπικών προ¬ 
σόντων, εκδοθέντα από αρμόδια αρχή με τα οποία 
πιστοποιείται η επιτυχής ολοκλήρωση προγράμματος 
εκπαίδευσης μεταδευτεροβάθμιου επιπέδου, δηλαδή 
μιας δέσμης μαθημάτων που παρέχονται από εκπαιδευ¬ 
τικό ίδρυμα, το οποίο αναγνωρίζεται από το κράτος στο 
οποίο βρίσκεται ως ίδρυμα ανώτατης εκπαίδευσης. Γ ια 
τους σκοπούς του παρόντος Κεφαλαίου, ένας τίτλος 
σπουδών τριτοβάθμιας εκπαίδευσης λαμβάνεται υπόψη, 
υπό τον όρο ότι οι σπουδές που απαιτήθηκαν για την 
απόκτησή του διήρκεσαν τουλάχιστον τρία έτη. 

θ) «Επαγγελματική εμπειρία»: ο χρόνος πραγματικής 
και νόμιμης άσκησης του συγκεκριμένου επαγγέλμα¬ 
τος. 

ι) «Νομοθετικά ρυθμιζόμενο επάγγελμα»: το νομοθε¬ 
τικά ρυθμιζόμενο επάγγελμα, όπως ορίζεται στο άρ¬ 
θρο 3 παράγραφος 1, εδάφιο α' του υπ’ αρίθ. 38/2010 
προεδρικού διατάγματος «Προσαρμογή της ελληνικής 
νομοθεσίας στην Οδηγία 2005/36/ΕΚ του Ευρωπαϊκού 
Κοινοβουλίου και του Συμβουλίου της 7ης Σεπτεμβρίου 
2005, σχετικά με την αναγνώριση των επαγγελματικών 
προσόντων» (Α' 78). 

Άρθρο 24 
Πεδίο Εφαρμογής 
(Άρθρο 3 της Οδηγίας) 

1. Το παρόν Κεφάλαιο εφαρμόζεται σε πολίτες τρίτων 
χωρών που αιτούνται να τους επιτραπεί η είσοδος και 
διαμονή στην Ελληνική Επικράτεια για το σκοπό της 
απασχόλησης υψηλής ειδίκευσης, σύμφωνα με τους 
όρους του παρόντος Κεφαλαίου. 

2. Το παρόν Κεφάλαιο δεν εφαρμόζεται στους πολίτες 
τρίτων χωρών, οι οποίοι: 

α) έχουν λάβει τίτλο διαμονής που τους επιτρέπει 
να διαμείνουν στην Ελλάδα δυνάμει προσωρινής προ¬ 
στασίας ή έχουν αιτηθεί να παραμείνουν για τον ίδιο 
λόγο και αναμένουν την έκδοση απόφασης σχετικά με 
το καθεστώς τους, 

β) απολαμβάνουν διεθνούς προστασίας σύμφωνα με 
τις διατάξεις του υπ’ αριθ. 96/2008 προεδρικού διατάγ¬ 
ματος «Προσαρμογή της ελληνικής νομοθεσίας προς 
τις διατάξεις της Οδηγίας 2004/83/ΕΚ του Συμβουλί¬ 
ου της 29ης Απριλίου 2004 για τη θέσπιση ελάχιστων 
απαιτήσεων για την αναγνώριση και το καθεστώς των 
πολιτών τρίτων χωρών ή των απάτριδων ως προσφύγων 
ή ως προσώπων που χρήζουν διεθνούς προστασίας για 
άλλους λόγους» (Α' 152), όπως ισχύει, 
γ) απολαμβάνουν προστασίας σύμφωνα με την εθνική 
νομοθεσία, τις διεθνείς υποχρεώσεις ή έχουν αιτηθεί προ¬ 
στασία σύμφωνα με τα προηγούμενα και για των οποίων 
την αίτηση δεν έχει ληφθεί ακόμη οριστική απόφαση, 
δ) υποβάλλουν αίτηση για άδεια διαμονής στην Ελ¬ 
λάδα ως ερευνητές σύμφωνα με τις διατάξεις του υπ’ 
αριθ. 128/2008 προεδρικού διατάγματος «Προσαρμογή 
της ελληνικής νομοθεσίας στην Οδηγία 2005/71/ΕΚ της 
12ης Οκτωβρίου 2005, σχετικά με την ειδική διαδικασία 
εισδοχής υπηκόων τρίτων χωρών για σκοπούς επιστη¬ 
μονικής έρευνας» (Α' 190), 

ε) είναι μέλη οικογένειας πολιτών της Ευρωπαϊκής 
Ένωσης που άσκησαν ή ασκούν το δικαίωμα ελεύθερης 
κυκλοφορίας εντός της Ευρωπαϊκής Ένωσης σύμφωνα 
με τις διατάξεις του υπ’ αριθ. 106/2007 προεδρικού δια¬ 
τάγματος «Ελεύθερη κυκλοφορία και διαμονή στην Ελ¬ 
ληνική Επικράτεια των πολιτών της Ευρωπαϊκής Ένωσης 
και των μελών των οικογενειών τους» (Α' 106), 
στ) απολαμβάνουν ευρωπαϊκό καθεστώς επί μακράν 
διαμένοντος σε κράτος - μέλος σύμφωνα με την Οδηγία 
2003/109/ΕΚ και ασκούν το δικαίωμά τους να διαμένουν 
στην Ελλάδα, προκειμένου να ασκήσουν μισθωτή ή ανε¬ 
ξάρτητη οικονομική δραστηριότητα, 
ζ) εισέρχονται στην Ελλάδα βάσει δεσμεύσεων οι 
οποίες περιλαμβάνονται σε διεθνή συμφωνία για τη 
διευκόλυνση της εισόδου και της προσωρινής διαμονής 
ορισμένων κατηγοριών φυσικών προσώπων σε σχέση 
με εμπορικές και επενδυτικές δραστηριότητες, 
η) έχουν γίνει δεκτοί στην Ελλάδα ως εποχιακοί εργαζόμε¬ 
νοι, σύμφωνα με τις διατάξεις της κείμενης νομοθεσίας, 
θ) υπόκεινται σε δικαστική απέλαση ή σε διαδικασία 
επιστροφής, σύμφωνα με τις διατάξεις του ν. 3907/2011 
(Α' 7) ή του ν. 3386/2005 (Α' 212), η οποία έχει ανασταλεί 
για πραγματικούς ή νομικούς λόγους, 
ι) εμπίπτουν στις διατάξεις του υπ’ αριθ. 219/2000 προ¬ 
εδρικού διατάγματος «Μέτρα για την προστασία των 
εργαζομένων που αποσπώνται για την εκτέλεση προ¬ 
σωρινής εργασίας στο έδαφος της Ελλάδας, στο πλαί¬ 
σιο διεθνικής παροχής υπηρεσιών» (Α' 190), με το οποίο 


προσαρμόστηκε η ελληνική νομοθεσία στην Οδηγία 
96/71/ΕΚ της 16ης Δεκεμβρίου 1996 σχετικά με την από¬ 
σπαση εργαζομένων στο πλαίσιο παροχής υπηρεσιών, 
καθ' όσο διάστημα είναι αποσπασμένοι στην Ελλάδα. 

Το παρόν Κεφάλαιο δεν εφαρμόζεται σε πολίτες τρί¬ 
των χωρών και στα μέλη της οικογένειάς τους, ανε¬ 
ξαρτήτως ιθαγένειας, εφόσον, δυνάμει συμφωνιών που 
έχουν συναφθεί μεταξύ της Ευρωπαϊκής Ένωσης και των 
κρατών - μελών της, αφ’ ενός, και των τρίτων χωρών 
προέλευσής τους, αφ’ ετέρου, απολαμβάνουν δικαιώμα¬ 
τα ελεύθερης κυκλοφορίας ισοδύναμα με τα δικαιώματα 
των πολιτών της Ένωσης. 

3. Το παρόν Κεφάλαιο δεν θίγει οποιαδήποτε συμφω¬ 
νία μεταξύ της Ευρωπαϊκής Ένωσης και/ή των κρατών 
- μελών της, αφ’ ενός, και μιας ή περισσότερων τρίτων 
χωρών, αφ’ ετέρου, εφόσον σε αυτή απαριθμούνται 
επαγγέλματα τα οποία δεν θα πρέπει να εμπίπτουν 
στο παρόν Κεφάλαιο, προκειμένου, μέσω της προστα¬ 
σίας των ανθρώπινων πόρων όσων αναπτυσσομένων 
χωρών είναι συμβαλλόμενα μέρη στις συμφωνίες αυτές, 
να διασφαλίζεται ότι η πρόσληψη πολιτών τους θα διε- 
νεργείται σύμφωνα με τους κανόνες της δεοντολογίας 
σε τομείς που πάσχουν από έλλειψη προσωπικού. 

4. Οι διατάξεις του παρόντος Κεφαλαίου δεν θίγουν το 
δικαίωμα των αρμόδιων ελληνικών αρχών να εκδίδουν 
άδειες διαμονής, εκτός της «Μπλε κάρτας της Ε.Ε.», 
για οποιονδήποτε σκοπό σχετικό με την απασχόληση. 
Τέτοιες άδειες διαμονής δεν παρέχουν δικαίωμα δια¬ 
μονής στα άλλα κράτη - μέλη, όπως προβλέπεται στο 
παρόν Κεφάλαιο. 

Άρθρο 25 

Ευνοϊκότερες διατάξεις 
(Άρθρο 4 της Οδηγίας) 

Το παρόν Κεφάλαιο ισχύει υπό την επιφύλαξη ευνοϊ¬ 
κότερων διατάξεων: 

α) της νομοθεσίας της Ευρωπαϊκής Ένωσης, περι- 
λαμβανομένων διμερών ή πολυμερών συμφωνιών που 
συνάπτονται μεταξύ της ΕυρωπαϊκήςΈνωσης ή της Ευ- 
ρωπάίκής'Ενωσης και των κρατών - μελών της αφ’ ενός, 
και μίας ή περισσοτέρων τρίτων χωρών αφ’ ετέρου, 

β) διμερών ή πολυμερών συμφωνιών που συνάπτονται 
μεταξύ της Ελληνικής Δημοκρατίας ή περισσοτέρων κρα¬ 
τών - μελών και μιας ή περισσοτέρων τρίτων χωρών. 

Άρθρο 26 

Προϋποθέσεις δικαιώματος διαμονής 
(Άρθρο 5 και άρθρο 7, παράγραφος 1, 
εδάφιο β' της Οδηγίας) 

1. Με την επιφύλαξη του άρθρου 27, πολίτης τρίτης 
χώρας ο οποίος αιτείται τη χορήγηση «Μπλε κάρτας 
της Ε.Ε.», υπό τους όρους του παρόντος Κεφαλαίου, θα 
πρέπει να πληροί τις εξής προϋποθέσεις: 

α) Να είναι κάτοχος ισχύοντος διαβατηρίου ή άλλου 
ταξιδιωτικού εγγράφου που αναγνωρίζεται κατά τα ορι¬ 
ζόμενα στην εθνική νομοθεσία και να έχει λάβει ειδική 
θεώρηση εισόδου για το σκοπό της απασχόλησης υψη¬ 
λής ειδίκευσης. Η περίοδος ισχύος του ταξιδιωτικού εγ¬ 
γράφου θα πρέπει να καλύπτει τουλάχιστον την αρχική 
διάρκεια της άδειας διαμονής. Οι αρμόδιες προξενικές 
αρχές της χώρας χορηγούν στον πολίτη τρίτης χώρας 
κάθε διευκόλυνση για τη χορήγηση της απαιτούμενης 
θεώρησης. 

β) Να έχει συνάψει έγκυρη σύμβαση εργασίας με αντι¬ 
κείμενο την απασχόληση υψηλής ειδίκευσης, διάρκειας 
ενός τουλάχιστον έτους στην Ελλάδα, από την οποία 
να προκύπτει ότι η αμοιβή του δεν υπολείπεται του 
κατώτατου ορίου μισθού για απασχόληση υψηλής ειδί¬ 
κευσης το οποίο προσδιορίζεται και δημοσιεύεται για 
το σκοπό αυτόν από την Διεύθυνση Μεταναστευτικής 
Πολιτικής του Υπουργείου Εσωτερικών. Το κατώτατο 
αυτό όριο ισούται τουλάχιστον με το 1,5 του ύψους του 
μέσου ακαθάριστου ετήσιου μισθού στην Ελλάδα, όπως 
αυτός προκύπτει με βάση τα στοιχεία της Ελληνικής 
Στατιστικής Αρχής. Το προαναφερθέν ύψος μισθολογι- 
κού συντελεστή για τον υπολογισμό του εθνικού κατώ¬ 
τατου ορίου μισθού για εισδοχή πολιτών τρίτων χωρών 
με σκοπό την απασχόληση υψηλής ειδίκευσης μπορεί 
να αναπροσδιορίζεται κάθε φορά με την προβλεπόμε- 
νη παρακάτω στην παράγραφο 1 του άρθρου 27 του 
παρόντος Κεφαλαίου απόφαση. Με την ίδια απόφαση 
και εφόσον πρόκειται για απασχόληση σε επαγγέλματα 
στα οποία υπάρχει ιδιαίτερη ανάγκη για εργαζομένους 
από τρίτες χώρες και τα οποία εντάσσονται στις κλά- 
σεις 1 και 2 της Διεθνούς Τυποποιημένης Ταξινόμησης 
Επαγγελμάτων (1300), μπορεί να καθορίζεται, κατά πα¬ 
ρέκκλιση των ανωτέρω, διαφορετικό ύψος μισθολογικού 
συντελεστή, που δεν μπορεί να είναι κατώτερο του 1,2 
επί του ύψους του μέσου ακαθάριστου ετήσιου μισθού 
στην Ελλάδα. Στην περίπτωση αυτή, η Διεύθυνση Με¬ 
ταναστευτικής Πολιτικής του Υπουργείου Εσωτερικών 
κοινοποιεί κατ’ έτος στην Επιτροπή τον κατάλογο των 
επαγγελμάτων για τα οποία έχει αποφασισθεί τέτοια 
παρέκκλιση. 

γ) Εφόσον πρόκειται για νομοθετικά ρυθμιζόμενο επάγ¬ 
γελμα, να αποδεικνύει ότι πληροί τις προϋποθέσεις που 
προβλέπονται από τις διατάξεις του υπ’ αριθ. 38/2010 
προεδρικού διατάγματος «Προσαρμογή της ελληνικής 
νομοθεσίας στην Οδηγία 2005/36/ΕΚ του Ευρωπαϊκού 
Κοινοβουλίου και του Συμβουλίου της 7.9.2005 (Α' 78) 
προκειμένης της άσκησης των εκεί αναφερομένων επαγ¬ 
γελμάτων από τους πολίτες της Ευρωπαϊκής Ένωσης 
στην Ελλάδα, ή, εφόσον πρόκειται για επάγγελμα που 
δεν περιλαμβάνεται σε αυτά, από τις οικείες διατάξεις 
της εθνικής νομοθεσίας που ρυθμίζουν την άσκηση αυ¬ 
τών από πολίτες της Ευρωπαϊκής Ένωσης στην Ελλάδα. 
Ο προσδιορισμός των κατά περίπτωση εφαρμοστέων 
διατάξεων διενεργείται με βάση την περιγραφή του 
επαγγέλματος στην οικεία σύμβαση εργασίας. 

δ) Εφόσον πρόκειται για μη νομοθετικά ρυθμιζόμενο 
επάγγελμα, να αποδεικνύει τα υψηλά επαγγελματικά 
προσόντα, τα οποία πρέπει να είναι συναφή με το επάγ¬ 
γελμα ή τον τομέα που προσδιορίζεται στη σύμβαση 
εργασίας. 

ε) Να διαθέτει πλήρη ασφάλιση ασθένειας για το 
σύνολο των κινδύνων που καλύπτονται για τους ημε¬ 
δαπούς. 

στ) Να μην συντρέχει κίνδυνος για τη δημόσια τάξη 
και ασφάλεια. 

ζ) Να μην αποτελεί κίνδυνο για τη δημόσια υγεία, σύμ¬ 
φωνα με τα οριζόμενα στο άρθρο 10 του ν. 3386/2005 
(Α' 212). 

2. Σε περίπτωση κατά την οποία συντρέχουν οι προ¬ 
ϋποθέσεις εφαρμογής ειδικότερων συλλογικών συμ¬ 
βάσεων εργασίας ή διαιτητικών αποφάσεων ή κοινών 
υπουργικών αποφάσεων για τον καθορισμό των όρων 


αμοιβής και εργασίας συγκεκριμένων κατηγοριών ερ¬ 
γαζομένων, αυτές θα εφαρμόζονται και για τους εργα¬ 
ζόμενους υψηλής ειδίκευσης, με την προϋπόθεση ότι οι 
αποδοχές που καθορίζονται για τους συγκεκριμένους 
εργαζόμενους, δεν θα υπολείπονται του σχετικού κα- 
τωτάτου ορίου μισθού της παραγράφου 1β, όπως αυτό 
θα δημοσιεύεται κάθε φορά, ενώ παράλληλα θα εφαρ¬ 
μόζονται και οι λοιποί όροι αυτών. 

3. Το παρόν άρθρο δεν θίγει τις εφαρμοστέες συλ¬ 
λογικές συμβάσεις ή πρακτικές των σχετικών επαγγελ¬ 
ματικών κλάδων για την απασχόλησης υψηλής εξειδί- 
κευσης. 

Άρθρο 27 

Καθορισμός όγκου εισερχομένων πολιτών τρίτων 
χωρών για απασχόληση υψηλής ειδίκευσης 
(Άρθρο 6 της Οδηγίας) 

1. Με απόφαση των Υπουργών Εσωτερικών, Εξωτε¬ 
ρικών, Ανάπτυξης, Ανταγωνιστικότητας και Ναυτιλίας 
και Εργασίας και Κοινωνικής Ασφάλισης, που εκδίδε- 
ται κατά το τελευταίο τρίμηνο κάθε δεύτερου έτους 
καθορίζεται ο ανώτατος αριθμός θέσεων για εργασία 
υψηλής ειδίκευσης που χορηγούνται σε πολίτες τρίτων 
χωρών, ανά Περιφέρεια και ειδικότητα απασχόλησης. Με 
την ίδια απόφαση μπορεί να προβλέπεται προσαύξηση 
του ανώτατου αριθμού θέσεων για υψηλή ειδίκευση έως 
10%, ώστε να καλύπτονται απρόβλεπτες και έκτακτες 
ανάγκες, καθώς και κάθε άλλη σχετική λεπτομέρεια. 

2. Για την έκδοση της ανωτέρω κοινής υπουργικής 
απόφασης λαμβάνεται υπόψη, υποχρεωτικά, η γνώμη: 
(α) της Οικονομικής και Κοινωνικής Επιτροπής, (β) του 
ΟΑΕΔ, καθώς και (γ) των Περιφερειών της χώρας, κατόπιν 
ερωτήματος των Υπουργών Εσωτερικών και Εργασίας 
και Κοινωνικής Ασφάλισης αναφορικά με τις υπάρχουσες 
ανάγκες εργασίας για προσωπικό υψηλής ειδίκευσης 
στην ελληνική επικράτεια. Οι ανάγκες αυτές θα προσ¬ 
διορίζονται, ιδίως, με βάση τα ακόλουθα κριτήρια: το 
συμφέρον της εθνικής οικονομίας, τη σκοπιμότητα της 
απασχόλησης, την προσφορά εργασίας από ημεδαπούς, 
ευρωπαίους πολίτες ή νομίμως διαμένοντες στη χώρα 
πολίτες τρίτων χωρών ανά ειδικότητα και τα ποσοστά 
ανεργίας ανά τομέα απασχόλησης. Με βάση τις ανωτέρω 
γνώμες, οι οποίες διατυπώνονται μέσα σε προθεσμία τρι¬ 
άντα (30) ημερών από την υποβολή του ερωτήματος, το 
Υπουργείο Εργασίας και Κοινωνικής Ασφάλισης μεριμνά 
για την έκδοση της κοινής υπουργικής απόφασης της 
παραγράφου 1, λαμβάνοντας υπόψη τις γνώμες αυτές, 
καθώς και το συμφέρον της εθνικής οικονομίας. 

Άρθρο 28 

Υποβολή αίτησης για χορήγηση 
«Μπλε κάρτας της Ε.Ε.» 

(Άρθρα 10 και 11 της Οδηγίας) 

1. Ο πολίτης τρίτης χώρας που αιτείται τη χορήγηση 
«Μπλε κάρτας της Ε.Ε.» στην Ελλάδα, κατά τη διαδικασία 
του άρθρου 40 του παρόντος, οφείλει, μετά την είσοδό 
του στη Χώρα και πριν από τη λήξη της ειδικής θεώρη¬ 
σης εισόδου για το σκοπό της απασχόλησης υψηλής 
ειδίκευσης, να υποβάλει αίτηση για τη χορήγησή της. 
Οι αιτήσεις για τη χορήγηση και ανανέωση της «Μπλε 
κάρτας της Ε.Ε.» κατατίθενται και εξετάζονται από τη 
Διεύθυνση Μεταναστευτικής Πολιτικής του Υπουργείου 
Εσωτερικών, ενώ οι σχετικές αποφάσεις εκδίδονται από 

τον Υπουργό Εσωτερικών. Με απόφαση του Υπουργού 
Εσωτερικών είναι δυνατός ο καθορισμός των υπηρεσιών 
αλλοδαπών και μετανάστευσης των αποκεντρωμένων 
διοικήσεων ως αρμόδιων υπηρεσιών για την υποβολή 
των αιτήσεων των πολιτών τρίτων χωρών για τη χο¬ 
ρήγηση και ανανέωση της «Μπλε κάρτας της Ε.Ε.», την 
έκδοση των σχετικών αποφάσεων, καθώς και κάθε άλλη 
λεπτομέρεια. 

2. Μαζί με την αίτηση χορήγησης της «Μπλε κάρτας 
της Ε.Ε.», ο αϊτών επισυνάπτει τα απαιτούμενα, σύμφωνα 
με τις προϋποθέσεις του άρθρου 26, δικαιολογητικά που 
καθορίζονται με απόφαση του Υπουργού Εσωτερικών. 
Οι ρυθμίσεις του άρθρου 92 του ν. 3386/2005 εφαρμό¬ 
ζονται αναλόγως. 

3. Εάν τα δικαιολογητικά που κατατίθενται με την 
υποβολή της σχετικής αίτησης είναι ελλιπή, η αρμόδια 
υπηρεσία ενημερώνει σχετικώς τον αιτούντα και καθο¬ 
ρίζει προθεσμία ενός μηνός για την υποβολή των απαι- 
τούμενων συμπληρωματικών στοιχείων. Εκπρόθεσμες 
αιτήσεις, με την επιφύλαξη του άρθρου 11 παράγραφος 1 
του ν. 3386/2005, απορρίπτονται, εκτός εάν συντρέχουν, 
αποδεδειγμένως, λόγοι ανωτέρας βίας. 

4. Στον πολίτη τρίτης χώρας, ο οποίος κατέθεσε 
εμπρόθεσμα αίτηση χορήγησης «Μπλε κάρτας της Ε.Ε.» 
με όλα τα απαιτούμενα δικαιολογητικά, χορηγείται η 
προβλεπόμενη στο άρθρο 11 του ν. 3386/2005 βεβαίωση 
κατάθεσης, με την οποία θεωρείται ότι νομίμως διαμέ¬ 
νει στη Χώρα, για όσο χρόνο αυτή ισχύει. Αν εκδοθεί 
απορριπτική απόφαση, η βεβαίωση παύει, αυτοδικαίως, 
να ισχύει. 

5. Η αρμόδια υπηρεσία εξετάζει την αίτηση με όλα τα 
απαιτούμενα δικαιολογητικά και εφόσον πληρούνται οι 
προϋποθέσεις που ορίζονται στο άρθρο 26 του παρό¬ 
ντος, εκδίδει, μέσα σε 90 το αργότερο ημέρες από την 
περιέλευση σε αυτήν του συνόλου των απαιτούμενων 
δικαιολογητικών, σχετική απόφαση χορήγησης «Μπλε 
κάρτας της Ε.Ε.». 

6. Οι σχετικές αποφάσεις κοινοποιούνται γραπτώς 
στον αιτούντα, σύμφωνα με τις διαδικασίες κοινοποίη¬ 
σης που προβλέπονται στην ισχύουσα νομοθεσία. Στην 
περίπτωση απόρριψης αίτησης για χορήγηση ή ανανέω¬ 
ση «Μπλε κάρτας της Ε.Ε.» ή ανάκλησης αυτής, η σχετική 
απόφαση αναφέρει τους νομικούς και πραγματικούς 
λόγους για την έκδοσή της, καθώς και πληροφορίες για 
τα διαθέσιμα ένδικα μέσα και τις προθεσμίες άσκησης 
αυτών. 

Άρθρο 29 

Χορήγηση και ανανέωση «Μπλε κάρτας της Ε.Ε.» 

(Άρθρο 7 της Οδηγίας) 

1. Σε πολίτη τρίτης χώρας που έχει υποβάλει αίτηση, 
σύμφωνα με το άρθρο 28, εφόσον πληροί τις προϋπο¬ 
θέσεις που προβλέπονται στο άρθρο 26 και δεν συ¬ 
ντρέχουν οι λόγοι του άρθρου 30, χορηγείται «Μπλε 
κάρτα της Ε.Ε.». 

2. Η ισχύς της «Μπλε κάρτας της Ε.Ε.» είναι διετούς 
διάρκειας. Εάν η σύμβαση εργασίας καλύπτει περίοδο 
μικρότερη από την προαναφερόμενη, η «Μπλε κάρτα της 
Ε.Ε.» εκδίδεται για τη διάρκεια της σύμβασης εργασίας 
προσαυξημένη κατά τρεις (3) μήνες. 

3. Η «Μπλε κάρτα της Ε.Ε.» εκδίδεται από την αρμόδια 
υπηρεσία με χρήση του ενιαίου τύπου που θεσπίζεται 
στον Κανονισμό (ΕΚ) αρ. 1030/2002 του Συμβουλίου της 


13ης Ιουνίου 2002 «για την καθιέρωση αδειών διαμονής 
ενιαίου τύπου για τους πολίτες τρίτων χωρών», όπως 
ισχύει, στην οποία αναγράφονται οι προϋποθέσεις πρό¬ 
σβασης στην αγορά εργασίας. Στο σημείο «κατηγορία 
άδειας» της άδειας διαμονής, αναγράφεται «Μπλε κάρτα 
της Ευρωπαϊκής Ένωσης». 

4. Ο πολίτης τρίτης χώρας στον οποίο έχει χορηγηθεί 
η «Μπλε κάρτα της Ε.Ε.», σύμφωνα με το παρόν Κεφά¬ 
λαιο, κατά τη διάρκεια ισχύος αυτής: 

α) δικαιούται να εισέρχεται, να εισέρχεται εκ νέου και 
να διαμένει στην Ελλάδα, 

β) απολαμβάνει τα δικαιώματα που του αναγνωρίζο¬ 
νται με βάση το παρόν Κεφάλαιο. 

5. Για την ανανέωση της «Μπλε κάρτας της Ε.Ε.», ο 
πολίτης τρίτης χώρας υποχρεούται να υποβάλει στην 
αρμόδια Υπηρεσία αίτηση, πριν από τη λήξη αυτής, η 
οποία συνοδεύεται από τα απαιτούμενα δικαιολογητικά, 
όπως αυτά θα καθοριστούν με την απόφαση της πα¬ 
ραγράφου 2 του άρθρου 28 του παρόντος Κεφαλαίου. 
Η αρμόδια Υπηρεσία εξετάζει την αίτηση και εφόσον 
εξακολουθούν να πληρούνται οι προϋποθέσεις που 
ορίζονται στα άρθρα 26 και 28 και δεν συντρέχουν οι 
λόγοι των άρθρων 30 και 31 του παρόντος Κεφαλαίου, 
εκδίδει απόφαση με την οποία ανανεώνεται για τρία 
έτη η «Μπλε κάρτα της Ε.Ε.». Εάν η σύμβαση εργασίας 
καλύπτει περίοδο μικρότερη από την προαναφερόμενη, 
η «Μπλε κάρτα της ΕΕ» ανανεώνεται για τη διάρκεια 
της σύμβασης εργασίας προσαυξημένη κατά τρεις (3) 
μήνες. 

Άρθρο 30 

Απόρριψη αίτησης για χορήγηση 
«Μπλε κάρτα της Ε.Ε.» 

(Άρθρο 8 της Οδηγίας) 

1. Η «Μπλε κάρτα της Ε.Ε.» δεν χορηγείται εάν ο αϊ¬ 
τών δεν πληροί τις προϋποθέσεις που προβλέπονται 
στο άρθρο 26 του παρόντος ή εάν τα προσκομιζόμενα 
έγγραφα έχουν αποκτηθεί δολίως ή έχουν πλαστογρα- 
φηθεί ή έχουν άλλως νοθευθεί, σύμφωνα και με τα 
προβλεπόμενα στο άρθρο 75 του ν. 3386/2005. 

2. Μια αίτηση για «Μπλε κάρτα της Ε.Ε.» απορρίπτεται 
στις εξής περιπτώσεις: 

α) εάν έχει καλυφθεί ο ανώτατος αριθμός θέσεων ερ¬ 
γασίας πολιτών τρίτων χωρών για απασχόληση υψηλής 
ειδίκευσης που έχει καθοριστεί σύμφωνα με την κοινή 
υπουργική απόφαση που προβλέπεται στο άρθρο 27 
του παρόντος Κεφαλαίου, 

β) εάν ο εργοδότης έχει υποστεί κυρώσεις σύμφωνα 
με την κείμενη νομοθεσία για αδήλωτη εργασία και/ή 
παράνομη απασχόληση. 

3. Μία αίτηση για «Μπλε κάρτα της Ε.Ε.» μπορεί να 
απορριφθεί, προκειμένου να εξασφαλισθούν δεοντολο¬ 
γικές προσλήψεις σε τομείς που πάσχουν από έλλειψη 
ειδικευμένου προσωπικού στις χώρες καταγωγής. 

Άρθρο 31 

Ανάκληση ή μη ανανέωση «Μπλε κάρτας της Ε.Ε.» 

(Άρθρο 9 και άρθρο 13 παράγραφος 1 της Οδηγίας) 

1. Η «Μπλε κάρτα της Ε.Ε.» που εκδίδεται βάσει του 
παρόντος Κεφαλαίου ανακαλείται ή δεν ανανεώνεται 
στις ακόλουθες περιπτώσεις: 

α) όταν αυτή έχει αποκτηθεί δολίως ή έχει πλαστο- 
γραφηθεί ή έχει άλλως νοθευθεί, 

β) όταν διαφαίνεται ότι ο κάτοχος δεν πληρούσε ή δεν 
πληροί πλέον τις προϋποθέσεις εισόδου και διαμονής 
που θεσπίζονται στο παρόν Κεφάλαιο ή διαμένει για 
σκοπούς άλλους από εκείνους για τους οποίους του 
επετράπη η διαμονή, 

γ) όταν ο κάτοχος δεν τήρησε τους περιορισμούς που 
προβλέπονται στα άρθρα 32 παράγραφοι 1 και 2 και στο 
άρθρο 33 του παρόντος Κεφαλαίου. 

2. Η έλλειψη της δήλωσης που προβλέπεται στο άρθρο 

32 παράγραφος 1 και στο άρθρο 33 παράγραφος 3 του 
παρόντος Κεφαλαίου δεν θεωρείται επαρκής λόγος 
ανάκλησης ή μη ανανέωσης της «Μπλε κάρτας της Ε.Ε.», 
εάν ο κάτοχος μπορεί να αποδείξει ότι η δήλωση δεν 
διαβιβάστηκε στην αρμόδια υπηρεσία για λόγους μη 
αναγόμενους σε υπαιτιότητά του. 

3. Η «Μπλε κάρτα της Ε.Ε.», που έχει εκδοθεί βάσει του 
παρόντος Κεφαλαίου, ανακαλείται ή δεν ανανεώνεται 
στις εξής περιπτώσεις: 

α) για λόγους δημόσιας τάξης και δημόσιας ασφά¬ 
λειας, 

β) όταν ο κάτοχος «Μπλε κάρτας της Ε.Ε.» δεν δια¬ 
θέτει επαρκείς πόρους για τη συντήρησή του και ανά¬ 
λογα με την περίπτωση, τη συντήρηση των μελών της 
οικογένειάς του, χωρίς να προσφεύγει στο σύστημα 
κοινωνικής πρόνοιας της Ελλάδας. Οι πόροι αυτοί αξι¬ 
ολογούνται ανάλογα με τη φύση και την τακτικότητά 
τους, μπορεί, δε, να λαμβάνεται υπόψη το ύψος των 
κατώτατων εθνικών αποδοχών και συντάξεων, καθώς 
και ο αριθμός των μελών της οικογένειας του ενδια¬ 
φερομένου. Η αξιολόγηση αυτή δεν πραγματοποιείται 
κατά την περίοδο ανεργίας που αναφέρεται στο άρθρο 

33 του παρόντος Κεφαλαίου, 

γ) όταν ο κάτοχος «Μπλε κάρτας της Ε.Ε.» αιτείται 
την παροχή κοινωνικής πρόνοιας, με την προϋπόθεση 
ότι η αρμόδια για τη χορήγηση της «Μπλε κάρτας της 
Ε.Ε.» υπηρεσία τον έχει ενημερώσει εκ των προτέρων 
εγγράφως για το θέμα αυτό. 

4. Η ανεργία καθαυτή δεν αποτελεί λόγο ανάκλησης 
«Μπλε κάρτας της Ε.Ε.», εκτός εάν το διάστημα ανεργίας 
υπερβαίνει τρεις συναπτούς μήνες. Εφόσον η ανεργία 
συμβαίνει άνω της μίας φοράς κατά τη διάρκεια ισχύος 
της «Μπλε κάρτας της Ε.Ε.», η διάρκειά της δεν θα πρέ¬ 
πει να υπερβαίνει συνολικά τους τρεις (3) μήνες. 

Άρθρο 32 

Πρόσβαση στην αγορά εργασίας 
(Άρθρο 12 της Οδηγίας) 

1. Κατά τα δύο πρώτα έτη νόμιμης απασχόλησης του 
ενδιαφερομένου στην Ελλάδα, ως κατόχου «Μπλε κάρ¬ 
τας της Ε.Ε.», η πρόσβασή του στην αγορά εργασίας 
περιορίζεται στην άσκηση μισθωτής εργασίας υψηλής 
ειδίκευσης, σύμφωνα με τις προϋποθέσεις του άρθρου 
26 του παρόντος Κεφαλαίου. Κατά το διάστημα αυτό, 
για την αλλαγή εργοδότη απαιτείται προηγούμενη γρα¬ 
πτή έγκριση από την αρμόδια για τη χορήγηση της 
«Μπλε κάρτας της Ε.Ε.» υπηρεσία, σύμφωνα με την 
ισχύουσα εθνική νομοθεσία και εντός των προθεσμιών 
που προβλέπονται στο άρθρο 28 παράγραφος 5 του 
παρόντος Κεφαλαίου. Εφόσον πρόκειται για μεταβολές 
που επηρεάζουν τις προϋποθέσεις εισδοχής, απαιτείται 
προηγούμενη δήλωση, σύμφωνα με τις διατάξεις του 
άρθρου 73 του ν. 3386/2005, όπως ισχύει. 


2. Μετά τα δύο πρώτα έτη, ο ενδιαφερόμενος υπο- 
χρεούται να δηλώνει, στην αρμόδια υπηρεσία, σύμφωνα 
με την ισχύουσα εθνική νομοθεσία, κάθε μεταβολή ανα¬ 
φορικά με την αλλαγή εργοδότη και τις προϋποθέσεις 
του άρθρου 26. 

3. Οι κάτοχοι «Μπλε κάρτας της Ε.Ε.» δεν έχουν πρό¬ 
σβαση στην απασχόληση εφόσον πρόκειται για δρα¬ 
στηριότητες οι οποίες: 

α) αφορούν ακόμα και περιστασιακή συμμετοχή στην 
άσκηση δημόσιας εξουσίας και ευθύνης για τη διαφύλα¬ 
ξη των γενικών συμφερόντων του κράτους, σε περιπτώ¬ 
σεις που σύμφωνα με την ισχύουσα εθνική ή κοινοτική 
νομοθεσία οι δραστηριότητες αυτές προορίζονται μόνο 
για Έλληνες, 

β) σύμφωνα με την ισχύουσα εθνική ή κοινοτική νομο¬ 
θεσία ασκούνται αποκλειστικά από Έλληνες ή πολίτες 
της Ευρωπαϊκής Ένωσης ή του ΕΟΧ. 

4. Οι διατάξεις του παρόντος άρθρου εφαρμόζονται 
με την επιφύλαξη της αρχής της κοινοτικής προτίμη¬ 
σης, όπως διατυπώνεται στις σχετικές διατάξεις των 
Πράξεων Προσχώρησης 2003 και 2005, ιδίως σχετικά με 
τα δικαιώματα των πολιτών αυτών των κρατών - μελών 
όσον αφορά την πρόσβαση στην αγορά εργασίας. 

Άρθρο 33 

Προσωρινή ανεργία 

(Άρθρο 13 παράγραφοι 2-4 της Οδηγίας) 

1. Κατά το διάστημα ανεργίας, όπως αυτό ορίζεται 
στο άρθρο 31 παράγραφος 4 του παρόντος Κεφαλαίου, 
επιτρέπεται στον κάτοχο «Μπλε κάρτας της Ε.Ε.» να 
αναζητεί και να αναλαμβάνει απασχόληση σύμφωνα με 
τις προϋποθέσεις που προβλέπονται στο άρθρο 32. 

2. Ο κάτοχος «Μπλε κάρτας της Ε.Ε.» επιτρέπεται να 
παραμένει στη Χώρα έως τη χορήγηση ή την απόρρι¬ 
ψη της απαιτούμενης έγκρισης που προβλέπεται στο 
άρθρο 32 παράγραφος 1. Με την υποβολή της δήλωσης 
που προβλέπεται στο άρθρο 32 παράγραφοι 1 και 2 
τερματίζεται αυτόματα το διάστημα ανεργίας. 

3. Ο κάτοχος «Μπλε κάρτας της Ε.Ε.» υποχρεούται 
να δηλώσει, εντός διμήνου, την έναρξη της περιόδου 
ανεργίας στην αρμόδια υπηρεσία, σύμφωνα με τα προ- 
βλεπόμενα στο άρθρο 73 του ν. 3386/2005 όπως αυτό 
ισχύει. 

Άρθρο 34 
Ίση μεταχείριση 
(Άρθρο 14 της Οδηγίας) 

1. Ο κάτοχος «Μπλε κάρτας της Ε.Ε.» έχει δικαίωμα 
ίσης μεταχείρισης με τους ημεδαπούς, όσον αφορά: 

α) Τις συνθήκες εργασίας, περιλαμβανομένων των 
όρων αμοιβής και απόλυσης, καθώς και τις απαιτήσεις 
σχετικά με την υγεία και την ασφάλεια στο χώρο ερ¬ 
γασίας. 

β) Την ελευθερία του συνεταιρίζεσθαι, της προσχώ¬ 
ρησης και της συμμετοχής σε οργάνωση εργαζομένων 
ή εργοδοτών ή οποιαδήποτε επαγγελματική οργάνωση, 
συμπεριλαμβανομένων των πλεονεκτημάτων που παρέ¬ 
χονται από τις οργανώσεις αυτές και υπό την επιφύλαξη 
των διατάξεων για τη δημόσια τάξη και τη δημόσια 
ασφάλεια. 

γ) Την εκπαίδευση και την επαγγελματική κατάρτι¬ 
ση. 

δ) Την αναγνώριση των διπλωμάτων πιστοποιητικών 
και άλλων επαγγελματικών προσόντων, σύμφωνα με τις 
σχετικές εθνικές διαδικασίες. 

ε) Τις διατάξεις της εθνικής νομοθεσίας σχετικά με 
τους κλάδους κοινωνικής ασφάλισης, όπως ορίζονται 
στον Κανονισμό (ΕΟΚ) αριθ. 1408/1971. Οι ειδικές δια¬ 
τάξεις του παραρτήματος του Κανονισμού (ΕΚ) αριθ. 
859/2003 του Συμβουλίου εφαρμόζονται ανάλογα. 

στ) Με την επιφύλαξη των υφιστάμενων διμερών συμ¬ 
φωνιών, την καταβολή ποσών σχετικών με κεκτημένα 
δικαιώματα στο πλαίσιο εκ του νόμου συντάξεων γή¬ 
ρατος στο ύψος που προβλέπει η εθνική νομοθεσία 
ή η νομοθεσία των κρατών - μελών που οφείλουν τα 
εν λόγω ποσά στην περίπτωση μετακίνησης σε τρίτη 
χώρα. 

ζ) Την πρόσβαση σε αγαθά και υπηρεσίες και την προ¬ 
μήθεια αγαθών και υπηρεσιών που τίθενται στη διάθε¬ 
ση του κοινού, περιλαμβανομένων των διαδικασιών για 
την πρόσβαση σε στέγαση, καθώς και των υπηρεσιών 
ενημέρωσης και παροχής συμβουλών που παρέχουν οι 
υπηρεσίες εύρεσης εργασίας. Το δικαίωμα αυτό δεν 
θίγει τη συμβατική ελευθερία σύμφωνα με την κοινοτική 
και εθνική νομοθεσία. 

η) Την ελεύθερη πρόσβαση στο σύνολο της Επικράτει¬ 
ας. Το δικαίωμα αυτό μπορεί να περιορίζεται σύμφωνα 
με τις διατάξεις του άρθρου 74 του ν. 3386/2005. 

2. Όσον αφορά την παράγραφο 1 στοιχεία γ' και ζ', το 
δικαίωμα της ίσης μεταχείρισης περιορίζεται όσον αφο¬ 
ρά τις υποτροφίες και τα σπουδαστικά δάνεια ή άλλες 
παροχές και δάνεια στο πλαίσιο της δευτεροβάθμιας 
και τριτοβάθμιας εκπαίδευσης και της επαγγελματικής 
κατάρτισης, καθώς και τις διαδικασίες για την παροχή 
στέγης. 

Όσον αφορά τις διατάξεις της παραγράφου 1 στοι¬ 
χείο γ': 

α) η πρόσβαση στις πανεπιστημιακές και τις μετα- 
δευτεροβάθμιες σπουδές υπόκειται στην πλήρωση των 
ειδικών προϋποθέσεων σύμφωνα με την εθνική νομο¬ 
θεσία, 

β) το δικαίωμα της ίσης μεταχείρισης περιορίζεται 
στις περιπτώσεις κατά τις οποίες η κατοικία ή η συνή¬ 
θης διαμονή του κατόχου «Μπλε κάρτας της Ε.Ε.» ή του 
μέλους της οικογένειάς του για το οποίο ζητεί παροχές 
ευρίσκεται εντός της Ελληνικής Επικράτειας. 

3. Το δικαίωμα ίσης μεταχείρισης, όπως ορίζεται στην 
παράγραφο 1, δεν θίγει το δικαίωμα των αρμόδιων ελ¬ 
ληνικών αρχών να ανακαλούν τη «Μπλε κάρτα της Ε.Ε.» 
ή να απορρίπτουν την ανανέωσή της, σύμφωνα με το 
άρθρο 31 του παρόντος Κεφαλαίου. 

4. Σε περίπτωση που υπήκοος τρίτης χώρας στον 
οποίο έχει χορηγηθεί «Μπλε κάρτα της Ε.Ε.» από άλλο 
κράτος - μέλος της Ευρωπαϊκής Ένωσης εισέρχεται 
στην Ελληνική Επικράτεια σύμφωνα με το άρθρο 37 του 
παρόντος Κεφαλαίου και η αρμόδια υπηρεσία δεν έχει 
αποφανθεί ακόμη επί του αιτήματος για τη χορήγηση 
«Μπλε κάρτας της Ε.Ε.», η ίση μεταχείριση περιορίζε¬ 
ται στους τομείς που αναφέρονται στην παράγραφο 1, 
εκτός των στοιχείων β' και δ'. Εάν, κατά τη διάρκεια 
της περιόδου αυτής, επιτραπεί στον αιτούντα να εργα- 
σθεί, χορηγείται ίση μεταχείριση με τους ημεδαπούς 
σε όλους τους τομείς της παραγράφου 1. 


Άρθρο 35 

Μέλη της οικογένειας 
(Άρθρο 15 της Οδηγίας) 

1. Το υπ’ αριθ. 131/2006 προεδρικό διάταγμα «Εναρμόνι¬ 
ση της ελληνικής νομοθεσίας με την Οδηγία 2003/86/ΕΚ 
σχετικά με το δικαίωμα οικογενειακής επανένωσης» 
εφαρμόζεται με τις παρεκκλίσεις που προβλέπονται 
στο παρόν άρθρο. 

2. Τα κατά το άρθρο 4 του υπ’ αριθ. 131/2006 προε¬ 
δρικού διατάγματος μέλη της οικογένειας, κατά παρέκ¬ 
κλιση από το άρθρο 3 παράγραφος 1 και το άρθρο 5 
παράγραφος 1 του υπ’ αριθ. 131/2006 προεδρικού διατάγ¬ 
ματος, μπορούν να συνοδεύουν ή να έρχονται να συνα¬ 
ντήσουν τον συντηρούντο, εφόσον αυτός αποδεικνύει 
ότι διαθέτει προσωπικό εισόδημα σταθερό και τακτικό, 
επαρκές για τις ανάγκες του ίδιου και της οικογένειάς 
τους, σύμφωνα με τα οριζόμενα στο άρθρο 5 του εν 
λόγω προεδρικού διατάγματος. 

3. Οι άδειες διαμονής για τα μέλη οικογένειας, κατά 
παρέκκλιση από το άρθρο 7 παράγραφος 4 του υπ’ 
αριθ. 131/2006 προεδρικού διατάγματος, χορηγούνται, 
εφόσον πληρούνται οι προϋποθέσεις της οικογενειακής 
επανένωσης, το αργότερο μέσα σε έξι μήνες από την 
ημερομηνία υποβολής της αίτησης. 

4. Η διάρκεια ισχύος των αδειών διαμονής των μελών 
οικογένειας, κατά παρέκκλιση από το άρθρο 8 παράγρα¬ 
φος 1 του υπ’ αριθ. 131/2006 προεδρικού διατάγματος, 
είναι η ίδια με τη διάρκεια ισχύος των αδειών διαμονής 
που χορηγούνται στον κάτοχο «Μπλε κάρτας της Ε.Ε.» 
στο μέτρο που το επιτρέπει η περίοδος ισχύος των 
ταξιδιωτικών τους εγγράφων. 

5. Κατά παρέκκλιση από το άρθρο 10 παράγραφος 
1 του υπ’ αριθ. 131/2006 προεδρικού διατάγματος, δεν 
εφαρμόζεται καμία προθεσμία όσον αφορά την πρό¬ 
σβαση στην αγορά εργασίας. Η διάταξη της παρούσας 
παραγράφου αρχίζει να ισχύει από τις 19 Δεκεμβρίου 
2011 . 

6. Για τον υπολογισμό της πενταετούς διαμονής που 
απαιτείται για την απόκτηση αυτοτελούς άδειας δια¬ 
μονής, κατά παρέκκλιση από το άρθρο 11 παράγραφος 
1 στοιχείο α' του υπ’ αριθ. 131/2006 προεδρικού δια¬ 
τάγματος, λαμβάνεται υπ’ όψιν σωρευτικά η διαμονή 
σε διαφορετικά κράτη - μέλη. Στην περίπτωση αυτή 
εφαρμόζονται, τηρουμένων των αναλογιών, οι διατάξεις 
του άρθρου 36 του παρόντος Κεφαλαίου όσον αφορά 
τη σώρευση περιόδων διαμονής σε διαφορετικά κράτη 
- μέλη από κάτοχο «Μπλε κάρτας της Ε.Ε.». 

Άρθρο 36 

Καθεστώς επί μακράν διαμένοντος στην Ε.Ε. 
για τους κατόχους «Μπλε κάρτας της Ε.Ε.» 

(Άρθρο 16 και άρθρο 17 της Οδηγίας) 

1. Το υπ’ αριθ. 150/2006 προεδρικό διάταγμα «Προσαρ¬ 
μογή της ελληνικής νομοθεσίας στην Οδηγία 2003/109/ 
ΕΚ της 25ης Νοεμβρίου 2003 σχετικά με το καθεστώς 
πολιτών τρίτων χωρών οι οποίοι είναι επί μακράν δια- 
μένοντες» (Α' 160) εφαρμόζεται με τις παρεκκλίσεις που 
προβλέπονται στο παρόν άρθρο. 

2. Κατά παρέκκλιση από το άρθρο 4 παράγραφος 1 
του υπ’ αριθ.150/2006 προεδρικού διατάγματος, στην πε¬ 
ρίπτωση κατόχου «Μπλε κάρτας της Ε.Ε.», που χρήσιμο- 

ποίησε τη δυνατότητα η οποία προβλέπεται στο άρθρο 
37 του παρόντος Κεφαλαίου, επιτρέπεται ο συνυπολο- 
γισμός σωρευτικά περιόδων διαμονής σε διαφορετικά 
κράτη - μέλη της Ευρωπαϊκής Ένωσης, προκειμένου να 
ικανοποιηθεί η απαίτηση σχετικά με τη διάρκεια της δι¬ 
αμονής, εάν πληρούνται οι ακόλουθες προϋποθέσεις: 

α) πέντε έτη νόμιμης και αδιάλειπτης διαμονής στην 
επικράτεια της Ευρωπαϊκής Ένωσης ως κατόχου «Μπλε 
κάρτας της Ε.Ε.» και 

β) δύο έτη νόμιμης και αδιάλειπτης διαμονής, αμέσως 
πριν από την υποβολή της σχετικής αίτησης, ως κατό¬ 
χου «Μπλε κάρτας της Ε.Ε.», στην Ελληνική Επικράτεια, 
στην οποία υποβάλλεται η αίτηση για άδεια διαμονής 
επί μακράν διαμένοντος στην ΕΚ. 

3. Για τον υπολογισμό της περιόδου νόμιμης και αδι¬ 
άλειπτης διαμονής στην Ευρωπαϊκή Ένωση και κατά 
παρέκκλιση από το άρθρο 4 παράγραφος 3 του υπ’ αριθ. 
150/2006 προεδρικού διατάγματος, περίοδοι απουσίας 
από την επικράτεια της Ευρωπαϊκής Ένωσης δεν δια¬ 
κόπτουν την περίοδο διαμονής που αναφέρεται στην 
παράγραφο 2 στοιχείο α' του παρόντος άρθρου εάν 
είναι μικρότερες από δώδεκα διαδοχικούς μήνες και 
δεν υπερβαίνουν συνολικά τους δεκαοκτώ μήνες εντός 
της περιόδου που αναφέρεται στην παράγραφο 2 στοι¬ 
χείο α' του παρόντος άρθρου. Η παρούσα παράγραφος 
εφαρμόζεται και στις περιπτώσεις κατά τις οποίες ο 
κάτοχος «Μπλε κάρτας της Ε.Ε.» δεν χρησιμοποίησε τη 
δυνατότητα που προβλέπεται στο άρθρο 37. 

4. Κατά παρέκκλιση από το άρθρο 8 παράγραφος 1 
στοιχείο γ' του υπ’ αριθ. 150/2006 προεδρικού διατάγμα¬ 
τος, παρατείνεται σε 24 διαδοχικούς μήνες η περίοδος 
απουσίας από την Ευρωπαϊκή Ένωση, που επιτρέπεται 
σε κάτοχο άδειας διαμονής επί μακράν διαμένοντος 
στην Ε.Ε. με την παρατήρηση που αναφέρεται στην 
παράγραφο 7 του παρόντος άρθρου και στα μέλη της 
οικογένειάς του στα οποία έχει χορηγηθεί το καθεστώς 
του επί μακράν διαμένοντος στην Ε.Ε.. 

5. Οι παρεκκλίσεις από το υπ’ αριθ. 150/2006 προεδρικό 
διάταγμα που θεσπίζονται στις παραγράφους 3 και 4 
του παρόντος άρθρου περιορίζονται στις περιπτώσεις 
κατά τις οποίες ο ενδιαφερόμενος πολίτης τρίτης χώ¬ 
ρας μπορεί να προσκομίσει στοιχεία που αποδεικνύουν 
ότι απούσιασε από την επικράτεια της ΕυρωπαϊκήςΈνω- 
σης για να ασκήσει μισθωτή ή ανεξάρτητη οικονομική 
δραστηριότητα ή να προσφέρει εθελοντική υπηρεσία 
ή να σπουδάσει στη χώρα καταγωγής του. 

6. Τα άρθρα 34 στοιχείο στ' και 35 του παρόντος 
Κεφαλαίου εξακολουθούν να εφαρμόζονται στους κα¬ 
τόχους άδειας διαμονής επί μακράν διαμένοντος με 
την παρατήρηση που αναφέρεται στην παράγραφο 7 
κατά περίπτωση, αφού ο κάτοχος της «Μπλε κάρτας 
της Ε.Ε.» έχει αποκτήσει το καθεστώς του επί μακράν 
διαμένοντος στην Ε.Ε.. 

7. Στους κατόχους «Μπλε κάρτας της Ε.Ε.», οι οποίοι 
πληρούν τις προϋποθέσεις που ορίζονται στο παρόν 
άρθρο για την απόκτηση του καθεστώτος του επί μα¬ 
κράν διαμένοντος στην Ε.Ε., χορηγείται άδεια διαμονής 
σύμφωνα με το άρθρο 1 παράγραφος 2 στοιχείο α' του 
Κανονισμού (ΕΚ) αριθ. 1030/2002 του Συμβουλίου. Στο 
σημείο «Παρατηρήσεις» της άδειας διαμονής αναγρά¬ 
φεται «Πρώην κάτοχος Μπλε κάρτας της Ε.Ε.». 


Άρθρο 37 

Δικαίωμα διαμονής στην Ελλάδα σε κάτοχο 
«Μπλε κάρτας της Ε.Ε.» 
από άλλο κράτος - μέλος της Ε.Ε. 

(Άρθρο 18 της Οδηγίας) 

1. Έπειτα από δεκαοκτώ μήνες νόμιμης διαμονής του 
στο πρώτο κράτος - μέλος ως κατόχου «Μπλε κάρτας 
της Ε.Ε.», ο ενδιαφερόμενος και τα μέλη της οικογένειάς 
του μπορούν να μετακινηθούν στην Ελλάδα για το σκο¬ 
πό της απασχόλησης υψηλής ειδίκευσης σύμφωνα με τις 
προϋποθέσεις που ορίζονται στο παρόν άρθρο. 

2. Ο κάτοχος «Μπλε κάρτας της Ε.Ε.» υποβάλλει το 
αργότερο μέσα σε ένα μήνα από την είσοδό του στην 
Ελλάδα, στην αρμόδια υπηρεσία, αίτηση για χορήγηση 
«Μπλε κάρτας της Ε.Ε.», καταθέτοντας όλα τα δικαιο- 
λογητικά που αποδεικνύουν ότι πληρούνται οι προϋπο¬ 
θέσεις του άρθρου 26 του παρόντος Κεφαλαίου. 

3. Σύμφωνα με τη διαδικασία που ορίζεται στο άρ¬ 
θρο 28 του παρόντος Κεφαλαίου, η αρμόδια υπηρεσία 
διεκπεραιώνει την αίτηση και ενημερώνει γραπτώς τον 
αιτούντα και το πρώτο κράτος - μέλος για την από¬ 
φαση είτε: 

α) να χορηγήσει «Μπλε κάρτα της Ε.Ε.» και να επι¬ 
τρέψει στον αιτούντα να διαμείνει στην Ελληνική Επι¬ 
κράτεια για απασχόληση υψηλής ειδίκευσης, εφόσον 
πληρούνται οι προϋποθέσεις που ορίζονται στο παρόν 
άρθρο και στα άρθρα 28 έως και 34 του παρόντος ή 

β) να αρνηθεί την έκδοση «Μπλε κάρτας της Ε.Ε.» και 
να υποχρεώσει τον αιτούντα και τα μέλη της οικογέ- 
νειάς του, σύμφωνα με τις διατάξεις της ισχύουσας 
εθνικής νομοθεσίας και το άρθρο 21 του ν. 3907/2011 
(Α' 7) αναφορικά με τη διαδικασία επιστροφής, να εγκα- 
ταλείψει την Ελληνική Επικράτεια εάν δεν πληρούνται 
οι προϋποθέσεις που ορίζονται στο παρόν άρθρο. 

4. Στον πολίτη τρίτης χώρας, ο οποίος κατέθεσε 
εμπρόθεσμα αίτηση χορήγησης «Μπλε κάρτας της Ε.Ε.» 
με όλα τα απαιτούμενα δικαιολογητικά, χορηγείται η 
προβλεπόμενη στο άρθρο 11 του ν. 3386/2005 βεβαίωση 
κατάθεσης, με την οποία θεωρείται ότι νομίμως διαμέ¬ 
νει στη Χώρα, για όσο χρόνο αυτή ισχύει. Αν εκδοθεί 
απορριπτική απόφαση, η βεβαίωση παύει, αυτοδικαίως, 
να ισχύει. 

5. Ο αϊτών και ο εργοδότης του λογίζονται συνυπεύ- 
θυνοι για τα έξοδα επιστροφής και επανεισδοχής του 
κατόχου της «Μπλε κάρτας της Ε.Ε.», καθώς και των 
μελών της οικογένειάς του, σύμφωνα με τα οριζόμε¬ 
να στην παράγραφο 2 του άρθρου 37 του ν. 3907/2011, 
περιλαμβανομένων και των εξόδων που καλύφθηκαν 
ενδεχομένως από δημόσιους πόρους σύμφωνα με την 
παράγραφο 3 στοιχείο β'. 

6. Κατά την εφαρμογή του παρόντος άρθρου, εφαρ¬ 
μόζονται οι ρυθμίσεις που προβλέπονται στο άρθρο 27 
του παρόντος Κεφαλαίου και παρακάτω στο άρθρο 40 
του παρόντος. 

7. Από τη δεύτερη φορά κατά την οποία κάτοχος 
«Μπλε κάρτας της Ε.Ε.» και, κατά περίπτωση, τα μέλη 
της οικογένειάς του κάνουν χρήση της δυνατότητας 
μετακίνησης σε άλλο κράτος - μέλος σύμφωνα με το 
παρόν Κεφάλαιο, ως «πρώτο κράτος - μέλος» νοείται 
το κράτος - μέλος από το οποίο ο ενδιαφερόμενος 
αναχωρεί και ως «δεύτερο κράτος - μέλος» το κρά¬ 
τος μέλος στο οποίο υποβάλλει αίτηση για χορήγηση 
άδειας διαμονής. 

8. Αν αίτηση για χορήγηση «Μπλε κάρτας της Ε.Ε.» 
που αφορά σε πολίτη τρίτης χώρας, ο οποίος είναι 
ήδη κάτοχος «Μπλε κάρτας της Ε.Ε.» στην Ελλάδα, 
απορριφθεί από δεύτερο κράτος - μέλος, οι αρμόδιες 
ελληνικές αρχές υποχρεούνται να δεχθούν αμέσως 
και χωρίς διατυπώσεις τον κάτοχο και τα μέλη της 
οικογένειάς του ακόμα και σε περίπτωση που η «Μπλε 
κάρτα της Ε.Ε.» που εκδόθηκε στην Ελλάδα έχει λήξει 
ή ανακληθεί κατά το χρονικό διάστημα εξέτασης της 
αίτησης. Οι διατάξεις του άρθρου 33 εφαρμόζονται 
μετά την επανεισδοχή. 

Άρθρο 38 

Διαμονή των μελών της οικογένειας κατόχου 
«Μπλε κάρτας της Ε.Ε.» που ασκεί το δικαίωμα 
διαμονής στην Ελλάδα 
(Άρθρο 19 της Οδηγίας) 

Ι.'Οταν ο κάτοχος «Μπλε κάρτας της Ε.Ε.» μετακινείται 
από το πρώτο κράτος - μέλος στην Ελλάδα σύμφωνα 
με τις διατάξεις του άρθρου 37 και όταν η οικογένειά 
του είχε ήδη συσταθεί στο πρώτο κράτος - μέλος, επι¬ 
τρέπεται στα, κατά το άρθρο 4 του υπ’ αριθ. 131/2006 
προεδρικού διατάγματος «Εναρμόνιση της ελληνικής 
νομοθεσίας με την Οδηγία 2003/86/ΕΚ σχετικά με το 
δικαίωμα οικογενειακής επανένωσης», μέλη της οικο- 
γένειάς του, να τον συνοδεύσουν ή να επανενωθούν 
μαζί του. 

2. Τα ενδιαφερόμενο μέλη της οικογένειας ή ο συντη- 
ρών τα πρόσωπα αυτά, κάτοχος «Μπλε κάρτας Ε.Ε.», 
σύμφωνα με την εθνική νομοθεσία, υποβάλλουν στην 
αρμόδια υπηρεσία, το αργότερο μέσα σε ένα μήνα 
από την είσοδό τους στην χώρα, αίτηση για χορήγηση 
άδειας διαμονής μέλους οικογένειας. 

3. Στα μέλη της οικογένειας πολίτη τρίτης χώρας 
τα οποία κατέθεσαν εμπρόθεσμα αίτηση χορήγησης 
άδειας διαμονής για οικογενειακή επανένωση και εφό¬ 
σον προσκομίζουν τα απαιτούμενα δικαιολογητικά για 
την πλήρωση των προϋποθέσεων των παραγράφων 4 
και 5 του παρόντος άρθρου, χορηγείται η προβλεπό- 
μενη στο άρθρο 11 βεβαίωση του ν. 3386/2005 όπως 
ισχύει, με την οποία θεωρείται ότι νομίμως διαμένουν 
στη Χώρα, για όσο χρόνο αυτή ισχύει. Αν εκδοθεί απορ¬ 
ριπτική απόφαση, η βεβαίωση παύει, αυτοδικαίως, να 
ισχύει. 

4. Για την άσκηση του δικαιώματος της οικογενεια¬ 
κής επανένωσης, ο συντηρών, κάτοχος «Μπλε κάρτας 
της Ε.Ε.», θα πρέπει να παρέχει αποδεικτικά στοιχεία 
ότι διαθέτει σταθερούς και τακτικούς πόρους, επαρ¬ 
κείς για τη συντήρηση του ιδίου και των μελών της 
οικογένειάς του, οι οποίοι δεν προέρχονται από προ¬ 
σφυγή στο σύστημα κοινωνικής πρόνοιας της Χώρας. 
Κατά την εξέταση της αίτησης, οι πόροι αυτοί αξιο¬ 
λογούνται ανάλογα με τη φύση και την τακτικότητά 
τους και μπορεί να λαμβάνεται υπόψη το ύψος των 
κατώτατων εθνικών αποδοχών και συντάξεων, καθώς 
και ο αριθμός των μελών της οικογένειας. Το ύψος 
και τα αντίστοιχα δικαιολογητικά που αποδεικνύουν 
τους επαρκείς πόρους καθορίζονται στην παράγρα¬ 
φο 4 στοιχείο δ' του άρθρου 5 του υπ’ αριθ. 131/2006 
προεδρικού διατάγματος «Εναρμόνιση της ελληνικής 
νομοθεσίας με την Οδηγία 2003/86/ΕΚ σχετικά με το 
δικαίωμα οικογενειακής επανένωσης». 


5. Τα ενδιαφερόμενο μέλη της οικογένειας που υπο¬ 
βάλλουν αίτηση σύμφωνα με την παράγραφο 2, θα πρέ¬ 
πει να πληρούν τις εξής προϋποθέσεις: 

α) να είναι κάτοχοι ισχύοντος διαβατηρίου και άδειας 
διαμονής στο πρώτο κράτος - μέλος ή επικυρωμένων 
αντίγραφων αυτών, καθώς και θεώρησης εισόδου, εάν 
απαιτείται, 

β) να αποδεικνύουν ότι είχαν διαμείνει ως μέλη οι¬ 
κογένειας κατόχου «Μπλε κάρτας της Ε.Ε.» στο πρώτο 
κράτος - μέλος, 

γ) να διαθέτουν ασφάλιση ασθένειας για το σύνολο 
των κινδύνων που καλύπτονται για τους ημεδαπούς ή 
ότι ο κάτοχος «Μπλε κάρτας της Ε.Ε.» διαθέτει ανάλογη 
ασφάλιση για αυτούς. 

6. Οι παρεκκλίσεις που προβλέπονται στο άρθρο 35 
του παρόντος Κεφαλαίου εξακολουθούν να εφαρμόζο¬ 
νται τηρουμένων των αναλογιών. 

7. Όταν η οικογένεια δεν είχε συσταθεί ήδη στο πρώτο 
κράτος - μέλος, εφαρμόζεται το άρθρο 35 του παρό¬ 
ντος. 

Άρθρο 39 
Σημείο επαφής 

(Άρθρα 20 και 22 της Οδηγίας) 

1. Η Διεύθυνση Μεταναστευτικής Πολιτικής του 
Υπουργείου Εσωτερικών ορίζεται ως το ελληνικό ση¬ 
μείο επαφής με τις αντίστοιχες αρμόδιες υπηρεσίες 
των λοιπών κρατών - μελών της Ευρωπαϊκής Ένωσης 
για την ανταλλαγή των πληροφοριών που καθορίζονται 
στα άρθρα 36 και 37 του παρόντος και στο άρθρο 20 
της Οδηγίας. 

2. Η Διεύθυνση Μεταναστευτικής Πολιτικής του Υπουρ¬ 
γείου Εσωτερικών ανακοινώνει στην Επιτροπή και τα 
άλλα κράτη - μέλη εάν θεσπίσθηκαν νομοθετικά ή κα¬ 
νονιστικά μέτρα όσον αφορά το άρθρο 6, το άρθρο 
8 παράγραφος 2 και το άρθρο 18 παράγραφος 6 της 
Οδηγίας 2009/50/ΕΚ του Συμβουλίου. Σε περίπτωση 
που εφαρμόζεται το άρθρο 8 παράγραφος 4 της ανω¬ 
τέρω Οδηγίας, κοινοποιείται στην Επιτροπή και τα λοι¬ 
πά κράτη - μέλη δεόντως αιτιολογημένη απόφαση που 
αναφέρει τις σχετικές χώρες και τομείς. 

3. Η Διεύθυνση Μεταναστευτικής Πολιτικής του 
Υπουργείου Εσωτερικών κάθε έτος και για πρώτη 
φορά όχι αργότερα από τις 19 Ιουνίου 2013, ανακοινώνει 
στην Επιτροπή, σύμφωνα με τον Κανονισμό (ΕΚ) αριθ. 
862/2007 στατιστικά στοιχεία για τον αριθμό των πο¬ 
λιτών τρίτων χωρών στους οποίους χορηγήθηκε «Μπλε 
κάρτα της Ε.Ε.» και, εφόσον είναι δυνατόν, των οποίων 
η εν λόγω κάρτα ανανεώθηκε ή ανακλήθηκε κατά τη 
διάρκεια του προηγούμενου ημερολογιακού έτους, με 
μνεία της ιθαγένειας τους και, εφόσον είναι δυνατόν, 
του επαγγέλματος τους. Τα στατιστικά στοιχεία για τα 
μέλη της οικογένειας που έγιναν δεκτά ανακοινώνονται 
με τον ίδιο τρόπο, εκτός από τις πληροφορίες για το 
επάγγελμά τους. Γ ια τους κατόχους «Μπλε κάρτας 
της Ε.Ε.» και τα μέλη της οικογένειάς τους που έγιναν 
δεκτοί σύμφωνα με τις διατάξεις των άρθρων 18, 19 
και 20 της Οδηγίας 2009/50/ΕΚ του Συμβουλίου, οι 
παρεχόμενες πληροφορίες διευκρινίζουν επίσης, στο 
μέτρο του δυνατού, το κράτος - μέλος προηγούμενης 
διαμονής. 

ΕΘΝΙΚΕΣ ΡΥΘΜΙΣΕΙΣ ΣΧΕΤΙΚΑ ΜΕ ΘΕΜΑΤΑ 
ΕΙΣΟΔΟΥ ΓΙΑ ΑΠΑΣΧΟΛΗΣΗ ΥΨΗΛΗΣ 
ΕΙΔΙΚΕΥΣΗΣ ΚΑΙ ΛΟΙΠΕΣ ΔΙΑΤΑΞΕΙΣ 

Άρθρο 40 

Ρύθμιση θεμάτων διαδικασίας όγκου εισερχομένων 
πολιτών τρίτων χωρών για απασχόληση 
υψηλής ειδίκευσης 

1. Κάθε εργοδότης, ο οποίος επιθυμεί να προσλάβει 
προσωπικό για εργασία υψηλής ειδίκευσης, με βάση τις 
θέσεις εργασίας οι οποίες περιλαμβάνονται στην κοινή 
υπουργική απόφαση του άρθρου 27 του παρόντος, κατα¬ 
θέτει αίτηση στη Διεύθυνση Μεταναστευτικής Πολιτικής 
του Υπουργείου Εσωτερικών στην οποία θα αναφέρονται 
ο αριθμός των θέσεων εργασίας, τα στοιχεία και η ιθα¬ 
γένεια των προς απασχόληση πολιτών τρίτων χωρών, η 
ειδικότητα, καθώς και το χρονικό διάστημα της απασχό¬ 
λησης. Η αίτηση θα πρέπει να συνοδεύεται από: (α) έγκυ¬ 
ρη σύμβαση εργασίας που αφορά απασχόληση υψηλής 
ειδίκευσης για ένα τουλάχιστον έτος στην Ελλάδα, από 
την οποία να προκύπτει ότι η αμοιβή του εργαζόμενου δεν 
υπολείπεται του κατώτατου ορίου μισθού για απασχόληση 
υψηλής ειδίκευσης, όπως αυτό προσδιορίζεται κάθε φορά, 
στο άρθρο 26 παράγραφος 1 εδάφιο β' του παρόντος, (β) 
τίτλο σπουδών τριτοβάθμιας εκπαίδευσης σχετικό με το 
επάγγελμα ή τον τομέα που προσδιορίζεται στη σύμβαση 
εργασίας, επίσημα μεταφρασμένο και επικυρωμένο, καθώς 
και (γ) βεβαίωση του ΟΑΕΔ και ανακοίνωση αναζήτησης 
προσωπικού σε δύο τουλάχιστον εφημερίδες ευρείας 
κυκλοφορίας, από τις οποίες θα προκύπτει αδυναμία κά¬ 
λυψης των θέσεων αυτών από άνεργους ημεδαπούς ή 
κοινοτικούς πολίτες ή νόμιμα διαμένοντες πολίτες τρίτων 
χωρών. Εφόσον τα υψηλά επαγγελματικά προσόντα του 
ενδιαφερομένου πολίτη τρίτης χώρας πιστοποιούνται 
μόνο από επαγγελματική πείρα, σύμφωνα με την εθνική 
νομοθεσία, θα πρέπει να αποδεικνύονται τα έτη της επαγ¬ 
γελματικής πείρας, καθώς επίσης να πληρούνται οι λοιπές 
αντίστοιχες προϋποθέσεις της εθνικής νομοθεσίας. 

2. Ο Υπουργός Εσωτερικών εκδίδει πράξη με την οποία 
εγκρίνεται η απασχόληση του πολίτη τρίτης χώρας για 
παροχή εργασίας υψηλής ειδίκευσης σε συγκεκριμένο 
εργοδότη μόνον εφόσον ο τίτλος σπουδών αυτού είναι 
συναφής με ειδικότητα που περιλαμβάνεται στην κοινή 
υπουργική απόφαση του άρθρου 27 και ο αριθμός των 
εκεί προβλεπόμενων θέσεων εργασίας της εν λόγω 
συναφούς ειδικότητας, που προβλέπονται στην ίδια 
απόφαση, δεν έχει εξαντληθεί. Η σχετική πράξη έγκρι¬ 
σης διαβιβάζεται, μαζί με την υπογεγραμμένη από τον 
εργοδότη σύμβαση εργασίας, στην αρμόδια ελληνική 
προξενική αρχή. Για τον προσδιορισμό της συνάφειας 
του τίτλου σπουδών με ειδικότητα προβλεπόμενη στην 
κοινή υπουργική απόφαση του άρθρου 27 οι αρμόδιες 
για την εξέταση της αίτησης υπηρεσίες μπορούν, σε 
περίπτωση αμφιβολίας, να ζητούν σχετική γνώμη υπη¬ 
ρεσιών των καθ’ ύλην αρμόδιων Υπουργείων. 

3. Η αρμόδια ελληνική προξενική αρχή καλεί τους ενδια¬ 
φερομένους πολίτες τρίτων χωρών, για τους οποίους έχει 
εκδοθεί πράξη έγκρισης για την είσοδο στην Ελλάδα με 
σκοπό την παροχή εργασίας υψηλής ειδίκευσης. Οι ενδι¬ 
αφερόμενοι οφείλουν να παρουσιάζονται αυτοπροσώπως 
στην ανωτέρω υπηρεσία, υποβάλλοντας τους απαιτού- 
μενους τίτλους σπουδών, νόμιμα επικυρωμένους, καθώς 


και βεβαίωση από αρμόδια αρχή της χώρας προέλευσης 
με την οποία θα πιστοποιείται η επιτυχής ολοκλήρωση 
προγράμματος εκπαίδευσης που έπεται της δευτεροβάθ¬ 
μιας, δηλαδή μιας δέσμης μαθημάτων που παρέχονται 
από εκπαιδευτικό ίδρυμα, το οποίο αναγνωρίζεται ως 
ίδρυμα τριτοβάθμιας εκπαίδευσης από το κράτος στο 
οποίο βρίσκεται, προκειμένου να υπογράψουν τη σχετική 
σύμβαση εργασίας και να τους χορηγηθεί η ειδική θεώ¬ 
ρηση εισόδου, τηρουμένων κατά τα λοιπά των γενικών και 
ειδικών διατάξεων για τις θεωρήσεις. Εάν πρόκειται για 
νομοθετικά κατοχυρωμένο επάγγελμα, ο ενδιαφερόμενος 
πολίτης τρίτης χώρας, θα πρέπει να προσκομίζει τίτλο 
σπουδών, ακαδημαϊκά αναγνωρισμένο από τη χώρα μας 
και να πληροί τις λοιπές προϋποθέσεις της κείμενης νο¬ 
μοθεσίας για την άσκηση του επαγγέλματος αυτού. 

Άρθρο 41 

Λοιπές διατάξεις «Μπλε Κάρτας» 

1. Γ ια την κάλυψη των δαπανών της απομάκρυνσης που 
προβλέπονται στις διατάξεις του προηγούμενου Κεφα¬ 
λαίου εφαρμόζονται αναλογικώς οι διατάξεις του άρ¬ 
θρου 80 του ν. 3386/2005 και της υπ’ αριθ. 4000/4/46 - α' 
από 27.7.2009 κοινής υπουργικής απόφασης (Β' 1535). 

2. Πολίτες τρίτων χωρών, κάτοχοι αδειών διαμονής 
στην Ελλάδα, για τους οποίους επιτρέπεται η αλλαγή 
σκοπού, σύμφωνα με τις διατάξεις του άρθρου 12 του 
ν. 3386/2005 όπως ισχύει, μπορούν να αιτηθούν, κατά 
την ανανέωση της άδειας διαμονής τους, τη χορήγηση 
«Μπλε κάρτας της Ε.Ε.», εφόσον πληρούνται οι προϋ¬ 
ποθέσεις που προβλέπονται στις ρυθμίσεις του προη¬ 
γούμενου Κεφαλαίου του παρόντος νόμου. 

3. Σε κάθε περίπτωση, δεν επιτρέπεται η αλλαγή σκο¬ 
πού για τους κατόχους άδειας διαμονής «Μπλε κάρτας 
της Ε.Ε.». 

4. Κατά παρέκκλιση της παραγράφου 6 του άρθρου 12 του 
ν. 3386/2005, όπως ισχύει, και εφόσον πρόκειται για κατό¬ 
χους αδειών διαμονής για τους λόγους που προβλέπονται 
στο άρθρο 17 παράγραφος 1 εδάφια α' και ε' και στο άρθρο 
33 του ν. 3386/2005, όπως ισχύει, καθώς και αδειών διαμο¬ 
νής του άρθρου 5 του π.δ. 101/2008 (Α' 157) και του άρθρου 7 
του π.δ. 128/2008 (Α' 190), αυτοί μπορούν να υπαχθούν στις 
διατάξεις του προηγούμενου Κεφαλαίου του παρόντος νό¬ 
μου, εφόσον πληρούνται οι σχετικές προϋποθέσεις, καθώς 
επίσης και τα κριτήρια που θα καθοριστούν με απόφαση 
των Υπουργών Εσωτερικών, Παιδείας, Δια Βίου Μάθησης 
και Θρησκευμάτων, Εργασίας και Κοινωνικής Ασφάλισης 
και Υγείας και Κοινωνικής Αλληλεγγύης. 

Άρθρο 42 

Ρυθμίσεις προσαρμογής στις διατάξεις 
της Οδηγίας 2004/38/ΕΚ σχετικά με το δικαίωμα 
των πολιτών της Ένωσης και των μελών 
των οικογενειών τους να κυκλοφορούν 
και να διαμένουν ελεύθερα στην επικράτεια 

1. Η περίπτωση β' της παραγράφου 2 του άρθρου 2 
του π.δ. 106/2007 αντικαθίσταται ως εξής: 

«β) ανεξαρτήτως ιθαγένειας: οι κατιόντες, συγγενείς 
εξ αίματος σε ευθεία γραμμή, των συζύγων, οι οποίοι 
είναι κάτω της ηλικίας των 21 ετών ή ανεξαρτήτως 
ηλικίας, εφόσον είναι συντηρούμενοι, καθώς και εκείνοι 
του (της) συζύγου, κατά την ανωτέρω διάκριση, ως προς 
την ηλικία, καθώς και τα τέκνα που έχουν υιοθετηθεί, 
επίσης κατά την ανωτέρω διάκριση». 

2. Η παράγραφος 1 του άρθρου 3 του π.δ. 106/2007 
αντικαθίσταται ως εξής: 

«1. Το παρόν προεδρικό διάταγμα ισχύει για τους πο¬ 
λίτες της Ένωσης, οι οποίοι εισέρχονται ή διαμένουν 
στην Ελλάδα, καθώς και για τα μέλη των οικογενειών 
τους, ανεξαρτήτως ιθαγένειας, σύμφωνα με τα οριζό¬ 
μενα στην παράγραφο 2 του άρθρου 2, που τους συνο¬ 
δεύουν ή έρχονται να τους συναντήσουν.» 

3. Η παράγραφος 1 του άρθρου 6 του π.δ. 106/2007 
αντικαθίσταται ως εξής: 

«1. Οι πολίτες τηςΈνωσης και τα μέλη της οικογένειάς 
τους, που είναι επίσης πολίτες τηςΈνωσης, έχουν δι¬ 
καίωμα διαμονής στην Ελλάδα για χρονικό διάστημα 
έως τρεις μήνες, χωρίς κανέναν όρο ή διατύπωση εφό¬ 
σον κατέχουν ισχύον δελτίο ταυτότητας ή διαβατήριο. 
Το ανωτέρω διάστημα παρατείνεται, αυτοδικαίως, για 
άλλους τρεις μήνες για τα πρόσωπα που πραγματικά 
αναζητούν εργασία.» 

4. Η παράγραφος 2 του άρθρου 6 του π.δ. 106/2007 
αντικαθίσταται ως εξής: 

«2. Τα μέλη της οικογένειας πολίτη τηςΈνωσης, που 
είναι υπήκοοι τρίτης χώρας, έχουν δικαίωμα διαμονής 
στην Ελλάδα για χρονικό διάστημα έως τρεις μήνες 
χωρίς κανέναν όρο ή διατύπωση, εφόσον είναι κάτοχοι 
ισχύοντος διαβατηρίου και συνοδεύουν ή πηγαίνουν να 
συναντήσουν τον πολίτη τηςΈνωσης.» 

5. Η παράγραφος 3 περίπτωση δ' του άρθρου 7 του 
π.δ. 106/2007 αντικαθίσταται ως εξής: 

«δ) αν ο ενδιαφερόμενος παρακολουθεί μαθήματα 
επαγγελματικής κατάρτισης, η διατήρηση της ιδιότη¬ 
τας του εργαζομένου προϋποθέτει την ύπαρξη σχέσης 
μεταξύ της προηγούμενης επαγγελματικής δραστηρι¬ 
ότητας και της κατάρτισης. Η πλήρωση της παραπάνω 
προϋπόθεσης δεν απαιτείται στις περιπτώσεις που ο 
ενδιαφερόμενος είναι ακουσίως άνεργος». 

6. Η παράγραφος 1 του άρθρου 8 του π.δ. 106/2007 
αντικαθίσταται ως εξής: 

«1. Πολίτες τηςΈνωσης που πρόκειται να διαμείνουν 
στην Ελλάδα για χρονικό διάστημα που υπερβαίνει τους 
τρεις μήνες από την ημερομηνία άφιξής τους, υποχρε- 
ούνται μετά τη λήξη του τριμήνου να εμφανίζονται αυ¬ 
τοπροσώπως, στις αρμόδιες για το χειρισμό θεμάτων 
αλλοδαπών αστυνομικές αρχές του τόπου κατοικίας 
τους, για καταγραφή. Οι ανωτέρω υπηρεσίες ενεργούν 
σχετική εγγραφή και χορηγούν άμεσα βεβαίωση για την 
πράξη τους, στην οποία αναγράφονται το ονοματεπώνυ¬ 
μο και η διεύθυνση του εγγραφέντος και η ημερομηνία 
εγγραφής. Η μη συμμόρφωση με την απαίτηση εγγρα¬ 
φής τιμωρείται σύμφωνα με τις διατάξεις του άρθρου 
27 του παρόντος.» 

7. Η παράγραφος 3 του άρθρου 8 του π.δ. 106/2007 
αντικαθίσταται ως εξής: 

«3. Για τον υπολογισμό της κατοχής επαρκών πόρων 
από μέρους των ενδιαφερομένων, λαμβάνονται υπόψη 
αφ’ ενός η προσωπική κατάσταση του ενδιαφερομένου, 
αφ’ ετέρου το ύψος της χορηγούμενης στην Ελλάδα 
ελάχιστης σύνταξης.» 

8. Η παράγραφος 5 του άρθρου 9 του π.δ. 106/2007 
αντικαθίσταται ως εξής: 


«5. Σε περίπτωση μη υποβολής της αίτησης της παρ. 
2 του παρόντος, εντός διαστήματος ενός έτους από 
την ημερομηνία εισόδου στην Ελληνική Επικράτεια, με 
απόφαση του Γενικού Γραμματέα της Αποκεντρωμέ¬ 
νης Διοίκησης, επιβάλλεται χρηματικό πρόστιμο ύψους 
πενήντα (50) ευρώ, ανάλογου με το πρόστιμο που 
επιβάλλεται για υποβολή εκπρόθεσμων αιτήσεων για 
ανανέωση άδειας διαμονής, σύμφωνα με τα οριζόμενα 
στην παράγραφο 1 του άρθρου 11 του ν. 3386/2005. Η 
διαδικασία βεβαίωσης και καταβολής του ανωτέρω προ¬ 
στίμου ενεργείται σύμφωνα με τις διατάξεις του Κώδικα 
Εισπράξεως Δημοσίων Εσόδων (Κ.Ε.Δ.Ε.).» 

9. Το άρθρο 16 του π.δ. 106/2007 αντικαθίσταται ως 
εξής: 

«Αφού εξακριβωθεί η διάρκεια παραμονής των πολιτών 
τηςΈνωσης που είναι δικαιούχοι μόνιμης διαμονής, με την 
προσκόμιση της βεβαίωσης εγγραφής, οι αρμόδιες για το 
χειρισμό θεμάτων αλλοδαπών αστυνομικές αρχές του τό¬ 
που κατοικίας τους χορηγούν το συντομότερο δυνατόν, 
κατόπιν αιτήσεώς τους που υποβάλλεται αυτοπροσώπως, 
έγγραφο που πιστοποιεί τη μόνιμη διαμονή τους.» 

10. Η παράγραφος 4 του άρθρου 17 του π.δ. 106/2007 
αντικαθίσταται ως εξής: 

«4. Σε περίπτωση μη υποβολής της αίτησης της πα¬ 
ραγράφου 2 του παρόντος, εντός διαστήματος ενός 
έτους από την ημερομηνία λήξης του δελτίου διαμο¬ 
νής, με απόφαση του Γ ενικού Γ ραμματέα της Αποκε¬ 
ντρωμένης Διοίκησης, επιβάλλεται χρηματικό πρόστιμο 
ύψους πενήντα (50) ευρώ, ανάλογου με το πρόστιμο που 
επιβάλλεται για υποβολή εκπρόθεσμων αιτήσεων για 
ανανέωση άδειας διαμονής, σύμφωνα με τα οριζόμενα 
στην παράγραφο 1 του άρθρου 11 του ν. 3386/2005. Η 
διαδικασία βεβαίωσης και καταβολής του ανωτέρω προ¬ 
στίμου ενεργείται σύμφωνα με τις διατάξεις του Κώδικα 
Εισπράξεως Δημοσίων Εσόδων (Κ.Ε.Δ.Ε.).» 

11. Η παράγραφος 8 του άρθρου 22 του π.δ. 106/2007 
αντικαθίσταται ως εξής: 

«8. Δεν λαμβάνεται επ’ ουδενί μέτρο επιστροφής κατά 
πολίτη τηςΈνωσης ή μελών της οικογένειάς του, ακόμη 
και αν αυτός έπαυσε να πληροί τους όρους των άρ¬ 
θρων 6 παρ. 3, 7, 11 παρ. 1 και 12 παρ.1 του παρόντος, 
υπό την επιφύλαξη των διατάξεων του Κεφαλαίου VI, 
εφόσον οι πολίτες τηςΈνωσης είναι μισθωτοί ή ασκούν 
ανεξάρτητη οικονομική δραστηριότητα ή εισήλθαν στην 
Ελληνική Επικράτεια προκειμένου να βρουν εργασία. 
Στην περίπτωση αυτή οι πολίτες τηςΈνωσης και τα 
μέλη των οικογενειών τους δεν μπορούν να απελαθούν, 
εφόσον οι πολίτες τηςΈνωσης δύνανται να παρέχουν 
αποδείξεις ότι συνεχίζουν να αναζητούν εργασία και ότι 
έχουν πραγματικές πιθανότητες να προσληφθούν.» 

12. Στο άρθρο 64 του ν. 3386/2005, όπως ισχύει, προ¬ 
στίθεται παράγραφος 3 ως εξής: 

«3. Οι πολίτες τηςΈνωσης που διαμένουν στην Ελλάδα 
βάσει του παρόντος νόμου απολαύουν ίσης μεταχείρι¬ 
σης με τους ημεδαπούς εντός του πεδίου εφαρμογής 
της Συνθήκης για τη λειτουργία της Ε.Ε.. Το ευεργέτημα 
αυτό απονέμεται στα μέλη της οικογένειάς τους που 
είναι υπήκοοι τρίτων χωρών, εφόσον έχουν το δικαίωμα 
διαμονής ή μόνιμης διαμονής, καθώς και στα μέλη οι¬ 
κογένειας Έλληνα που είναι πολίτες τρίτων χωρών και 
έχουν ομοίως δικαίωμα διαμονής ή μόνιμης διαμονής.» 

Άρθρο 43 

1. Στο άρθρο 19 του ν. 3130/2003 (Α' 76), μετά την πα¬ 
ράγραφο 1 προστίθεται παράγραφος ΙΑ ως εξής: 

«ΙΑ. Το Δημόσιο μπορεί, μετά την πάροδο ενός έτους 
από την έναρξη της σύμβασης, να καταγγείλει τη μί¬ 
σθωση, χωρίς να συντρέχουν οι προϋποθέσεις της πα¬ 
ραγράφου 1. Η καταγγελία γίνεται εγγράφως, τα δε 
αποτελέσματά της επέρχονται μετά την πάροδο τριών 
(3) μηνών από τη γνωστοποίησή της. Στην περίπτωση 
αυτή το Δημόσιο οφείλει στον εκμισθωτή ως αποζημίω¬ 
ση ποσό ίσο με ένα (1) μηνιαίο μίσθωμα, όπως αυτό έχει 
διαμορφωθεί κατά το χρόνο καταγγελίας της μίσθωσης. 
Για υφιστάμενες, κατά τη δημοσίευση του παρόντος, 
μισθωτικές συμβάσεις, το ανωτέρω δικαίωμα παρέχεται 
εφόσον αυτές έχουν διαρκέσει τουλάχιστον έξι έτη. 
Η απόφαση λύσης της μίσθωσης εκδίδεται από τον 
Γενικό Γραμματέα Δημόσιας Περιουσίας, σύμφωνα με 
τη διαδικασία του πρώτου εδαφίου της παραγράφου 2 
του παρόντος άρθρου.» 

2. Στο άρθρο 36 του π.δ. 715/1979 (Α' 212) προστίθεται 
παράγραφος 4 ως εξής: 

«4. Το Ν.Π.Δ.Δ. μπορεί, μετά την πάροδο ενός έτους από 
την έναρξη της σύμβασης, να καταγγείλει τη μίσθωση, 
χωρίς να συντρέχουν οι προϋποθέσεις της παραγράφου 

3. Η καταγγελία γίνεται εγγράφως, τα δε αποτελέσματά 
της επέρχονται μετά την πάροδο τριών (3) μηνών από 
τη γνωστοποίηση της. Στην περίπτωση αυτή το Ν.Π.Δ.Δ. 
οφείλει στον εκμισθωτή ως αποζημίωση ποσό ίσο με 
ένα (1) μηνιαίο μίσθωμα, όπως αυτό έχει διαμορφωθεί 
κατά το χρόνο καταγγελίας της μίσθωσης. Για υφιστά¬ 
μενες, κατά τη δημοσίευση του παρόντος, μισθωτικές 
συμβάσεις, το ανωτέρω δικαίωμα παρέχεται εφόσον 
αυτές έχουν διαρκέσει τουλάχιστον έξι (6) έτη.» 

3. Οι προθεσμίες για την: α) έκδοση συμψηφιστικών 
Χρηματικών Ενταλμάτων (τακτικών και προπληρωμής) 
δημοσίων επενδύσεων (άρθρα 7 παρ. 6 και 42 του 
ν. 2362/1995) και διενέργεια των αντίστοιχων λογιστι¬ 
κών εγγραφών για την εμφάνιση των πληρωμών του 
Π.Δ.Ε., που πραγματοποιήθηκαν κατά το οικονομικό 
έτος 2011, στη δημόσια ληψοδοσία (άρθρο 14 παρ.1 του 
ν. 2362/1995) και β) απόδοση λογαριασμού των ΧΕΠ, που 
θα εκδοθούν (άρθρο 42 του ν. 2362/1995) παρατείνονται 
κατά δύο (2) μήνες. Παρατείνονται, επίσης, για το τρέχον 
έτος και κατά ίσο χρόνο οι προθεσμίες των άρθρων 
72 παρ. 2, 74 παρ. 2 και 76 παρ. 1, που αναφέρονται 
στην κατάρτιση του Απολογισμού και Ισολογισμού του 
Κράτους και την αποστολή τους από τον Υπουργό Οι¬ 
κονομικών στο Ελεγκτικό Συνέδριο, το οποίο μετά τη 
διαπίστωση της ορθότητας αυτών τους επιστρέφει στο 
Γενικό Λογιστήριο του Κράτους μέσα σε ένα (1) μήνα 
από την ημέρα αποστολής τους μαζί με τη σχετική 
Διαδήλωση αυτού. 

4. Η τέταρτη δόση του έτους 2011, καθώς και η πρώτη 
και δεύτερη δόση του έτους 2012 της χρηματοδότησης 
των άρθρων 1 και 3 του ν. 3023/2002 (Α' 146), καθώς 
και οι αντίστοιχες δόσεις της οικονομικής ενίσχυσης 
του άρθρου 4 του ίδιου νόμου, δεν κατάσχονται και 
δεν εκχωρούνται, καταβάλλονται δε υποχρεωτικά στα 
δικαιούχο κόμματα και συνασπισμούς σε λογαριασμό 
πιστωτικού ιδρύματος που δηλώνεται από τον δικαιούχο 
στο Υπουργείο Εσωτερικών, μέσα σε προθεσμία ενός 
μηνάς από την έναρξη ισχύος του παρόντος νόμου. 


Άρθρο 44 

Ι.α) Η παράγραφος 3 του άρθρου 4 του ν. 682/1977 
(Α' 244) αντικαθίσταται ως εξής: 

«3. Ειδικά όσον αφορά τα μαθήματα της πληροφορικής 
και των ξένων γλωσσών, στα υπό του παρόντος νόμου 
προβλεπόμενα σχολεία επιτρέπεται η κατανομή των μα¬ 
θητών κάθε τάξης, ανάλογα με το επίπεδο των γνώσεών 
τους, σε περισσότερα τμήματα. Τα ανωτέρω σχολεία 
μπορούν να διδάσκουν παράλληλα περισσότερες ξένες 
γλώσσες και να επιλέγουν ποιες και πόσες, πλέον της 
μίας, ξένες γλώσσες θα διδάσκονται.» 

Η ισχύς της παρούσας παραγράφου αρχίζει από την 
έναρξη του σχολικού έτους 2011-2012. 

β) Το δεύτερο εδάφιο της παραγράφου 6 του άρθρου 
8 του ν. 682/1977, που προστέθηκε με το άρθρο 23 του 
ν. 3687/2008 (Α' 159), καταργείται. 

γ) Στο άρθρο 12 του ν. 682/1977 (Α' 244) προστίθεται 
η ακόλουθη παράγραφος: 

«4. Οι κτιριακές εγκαταστάσεις και το σύνολο των 
λοιπών υποδομών των ιδιωτικών σχολείων δύναται να 
αξιοποιούνται σε χρόνους εκτός διδακτικού ωραρίου 
ή και διδακτικών ημερών, για την παροχή υπηρεσιών 
μορφωτικού, επιμορφωτικού, πολιτιστικού, ψυχαγωγικού 
ή αθλητικού σκοπού, εφόσον οι υπηρεσίες αυτές δεν 
αντίκεινται στη φύση της εκπαίδευσης και στο χαρα¬ 
κτήρα του σχολείου και διασφαλίζεται η προσήκουσα 
παροχή υπηρεσιών γενικής εκπαίδευσης. Η άσκηση των 
ως άνω υπηρεσιών δύναται να γίνεται από τα φυσικά ή 
νομικά πρόσωπα που έχουν άδεια λειτουργίας ιδιωτικών 
σχολείων.». 

2. Η υποπερίπτωση Ν της περίπτωσης γ' της παραγρά¬ 
φου 2 του άρθρου 2 του ν. 2525/1997 (Α' 188), η οποία 
προστέθηκε με την παράγραφο 11β του άρθρου 59 του 
ν. 3966/2011 (Α' 118), αντικαθίσταται ως εξής: 

«Η. Ο αριθμός των θέσεων εισακτέων των κατόχων 
απολυτηρίου Γενικού ή Επαγγελματικού Λυκείου, πέ¬ 
ραν του καθορισθέντος αριθμού στην περίπτωση ί, 
στα Τμήματα και τις Σχολές της ίδιας περίπτωσης, ως 
ακολούθως: 

αα) Υποψηφίων που είναι πολύτεκνοι, κατά την έν¬ 
νοια του άρθρου 1 του ν. 1910/1944 (Α' 229), όπως αντι- 
καταστάθηκε με την παράγραφο 1 του άρθρου 6 του 
ν. 3454/2006 (Α' 75), καθώς και υποψηφίων τέκνων των 
ανωτέρω πολυτέκνων. Η πολυτεκνική ιδιότητα διατηρεί¬ 
ται ισοβίως σύμφωνα με τα οριζόμενα στην παράγραφο 
3 του άρθρου 6 του ν. 3454/2006 (Α' 75). 

ββ) Υποψήφιων γονέων και τέκνων πολυμελών οικογε¬ 
νειών με τρία ζώντα τέκνα από νόμιμο γάμο ή νομιμο- 
ποιηθέντα ή νομίμως αναγνωρισθέντα ή υιοθετηθέντα, 
συμπεριλαμβανομένων των περιπτώσεων άγαμων μητέ¬ 
ρων με τρία μη αναγνωρισθέντα ζώντα τέκνα. 

γγ) Υποψηφίων: α) με αδελφό ή αδελφή, ενεργό φοι¬ 
τητή του πρώτου κύκλου σπουδών, όπως ορίζεται στο 
άρθρο 2 του ν. 4009/2011 (Α' 195), εφόσον δεν είναι ήδη 
κάτοχος πτυχίου, μεταπτυχιακού ή διδακτορικού τίτ¬ 
λου, που φοιτά σε Πανεπιστήμιο ή Τ.Ε.Ι. ή στις Ανώτα¬ 
τες Εκκλησιαστικές Ακαδημίες ή στην Ανώτατη Σχολή 
Παιδαγωγικής και Τεχνολογικής Εκπαίδευσης (Α.Σ.ΠΑΙ. 
Τ.Ε.), καθώς και στις Ανώτερες Σχολές Τουριστικής 
Εκπαίδευσης του Υπουργείου Πολιτισμού και Τουρι¬ 
σμού διαφορετικής πόλης της μόνιμης κατοικίας των 
γονέων τους, β) ορφανών από τον ένα ή και από τους 
δύο γονείς ή τέκνων άγαμης μητέρας με ένα ή δύο μη 

αναγνωρισθέντα τέκνα, γ) με γονείς, τέκνα, αδέλφια, 
συζύγους που είναι τυφλοί ή κωφάλαλοι ή νεφροπα¬ 
θείς, που υποβάλλονται σε αιμοκάθαρση ή πάσχουν 
από μυϊκή δυστροφία Ουοάβηιτθ ή ανήκουν στην κατη¬ 
γορία ατόμων ειδικών αναγκών επειδή έχουν κινητικά 
προβλήματα οφειλόμενα σε αναπηρία άνω του 67%, δ) 
τέκνων των θυμάτων της τρομοκρατίας που αναφέρο- 
νται στην παράγραφο 1 του άρθρου 1 του ν. 1897/1990 
(Α' 120), ε) πολύδυμων τέκνων εφόσον συμμετέχουν στις 
πανελλαδικές εξετάσεις εισαγωγής στην τριτοβάθμια 
εκπαίδευση το ίδιο έτος. 

Ο συνολικός αριθμός των θέσεων εισακτέων της περί¬ 
πτωσης μ δεν μπορεί να υπερβαίνει το είκοσι τοις εκατό 
(20%) των θέσεων εισακτέων της περίπτωσης ί.» 

3. Κατά το ακαδημαϊκό έτος 2012 - 2013, για την εισα¬ 
γωγή των αποφοίτων Γενικών ή άλλου τύπου Λυκείων, 
σε κάθε σχολή ή τμήμα που προβλέπονται στην υπο¬ 
περίπτωση ί της περίπτωσης γ' της παραγράφου 2 του 
άρθρου 2 του ν. 2525/1997, πρόσθετο ποσοστό 3 % επί 
των θέσεων εισακτέων καταλαμβάνεται, αποκλειστικά, 
από όσους αποφοίτησαν το έτος 2011, συμμετείχαν στις 
πανελλαδικές εξετάσεις του ίδιου έτους και για τους 
οποίους ίσχυαν κατά την αποφοίτησή τους ή ισχύουν 
κατά τη δημοσίευση του παρόντος νόμου τα κριτήρια 
που αναφέρονται στις κατηγορίες της υποπερίπτωσης 
ϋ της περίπτωσης γ' της παραγράφου 2 του άρθρου 
2 του ν. 2525/1997, όπως αντικαθίσταται με την παρά¬ 
γραφο 3. Για την εφαρμογή του προηγούμενου εδαφί¬ 
ου ακολουθείται η διαδικασία που προβλέπεται στην 
υποπερίπτωση ί της περίπτωσης α' της παραγράφου 5 
του άρθρου 2 του ν. 2525/1997. 

Οι θέσεις που προβλέπονται στο πρώτο εδάφιο του 
παρόντος καταλαμβάνονται από τους υποψήφιους που 
αναφέρονται στο ίδιο εδάφιο, εφόσον δεν επιλέγονται 
στις θέσεις της υποπερίπτωσης ί της περίπτωσης α' 
της παραγράφου 5 του άρθρου 2 του ν. 2525/1997 και 
στις αντίστοιχες με αυτές θέσεις των ειδικών κατη¬ 
γοριών της υποπερίπτωσης ϋ της περίπτωσης γ' της 
παραγράφου 2 του άρθρου 2 του ν. 2525/1997, σύμ¬ 
φωνα με τη διαδικασία που προβλέπεται στα οκτώ 
πρώτα εδάφια που ακολουθούν την υποπερίπτωση ίϋ 
της περίπτωσης γ' της παραγράφου 2 του άρθρου 2 
του ν. 2525/1997. 

4. Προστίθεται τελευταίο εδάφιο στο άρθρο 25 του 
ν. 4024/2011 (Α' 226), όπως αυτό ισχύει, το οποίο έχει 
ως εξής: 

«Επίσης, οι διατάξεις των δύο πρώτων εδαφίων δεν 
αφορούν στις αποσπάσεις, που γίνονται δυνάμει της πα¬ 
ραγράφου 14 του άρθρου 6 του ν. 1674/1986 (Α' 203), της 
παραγράφου 2 του άρθρου 46 του ν. 2413/1996 (Α' 124), 
της παραγράφου 14 του άρθρου 8 του ν. 3194/2003 
(Α' 267) και του άρθρου 25 του ν. 3577/2007 (Α' 130). Η 
ισχύς του προηγούμενου εδαφίου αρχίζει από 1.1.2012.» 

5. α) Το πρώτο εδάφιο της υποπερίπτωσης ββ' της 
περίπτωσης η' του άρθρου 3 του ν. 3328/2005 (Α' 80) 
αντικαθίσταται ως εξής: 

«ββ) Το ανώτατο ίδρυμα απονέμει ως τίτλους σπου¬ 
δών πτυχία ή μεταπτυχιακά διπλώματα ή διδακτορικά 
διπλώματα.» 

β) αα) Η περίπτωση δ' της παραγράφου 4 του άρθρου 
6 του ν. 2527/1997 (Α' 206) αντικαθίσταται ως εξής: 


«υπό την επιφύλαξη των διατάξεων του π.δ. 164/2004 
(Α' 134), προσωπικό αποκλειστικά αμειβόμενο στο πλαί¬ 
σιο σαφούς και προσδιορισμένης εκ των προτέρων 
χρονικής διάρκειας ερευνητικών, εκπαιδευτικών ή ανα¬ 
πτυξιακών έργων και προγραμμάτων, συγχρηματοδο- 
τούμενων από την Ευρωπάίκή'Ενωση ή χρηματοδοτού¬ 
μενων από ευρωπαϊκούς ή διεθνείς ή ίδιους πόρους του 
αρμόδιου φορέα ή επιδοτούμενων έργων και ιδιωτικά 
κονδύλια. Γ ια την επιλογή του ως άνω προσωπικού, πλην 
του επιστημονικού, δημοσιεύεται πρόσκληση εκδήλωσης 
ενδιαφέροντος βάσει αντικειμενικών προσόντων που 
υπαγορεύονται από τη φύση και το σκοπό του προς 
υλοποίηση έργου ή προγράμματος.» 

ββ) Στην παράγραφο 5 του άρθρου 6 του ν. 2527/1997 
(Α' 206) τα τελευταία εδάφια αντικαθίστανται ως 
εξής: 

«Ειδικά για τα συγχρηματοδοτούμενα έργα και προ¬ 
γράμματα της Ευρωπαϊκής Ένωσης και για έργα και 
προγράμματα χρηματοδοτούμενα από διεθνείς ή ευ¬ 
ρωπαϊκούς ή ίδιους πόρους του αρμόδιου φορέα ή επι¬ 
δοτούμενων έργων και ιδιωτικά κονδύλια, η βεβαίωση 
του ΑΣΕΠ εκδίδεται μέσα σε αποκλειστική προθεσμία 
δέκα (10) ημερών από την υποβολή της αίτησης του 
φορέα, η οποία συνοδεύεται από βεβαιώσεις του φορέα 
και του αρμόδιου Γενικού Γραμματέα σχετικά με την 
πηγή χρηματοδότησης, μετά την πάροδο της οποίας 
τεκμαίρεται αποδοχή του ΑΣΕΠ στη σχετική αίτηση 
του φορέα.» 

γ) Στην περίπτωση ι της παραγράφου 1 του άρθρου 
4 της Πράξης Υπουργικού Συμβουλίου 33/2006 (Α' 280) 
η φράση «καθώς και το επιστημονικό προσωπικό που 
απασχολείται σε ερευνητικά έργα ή προγράμματα, τα 
οποία χρηματοδοτούνται μέσω των Ειδικών Λογαρια¬ 
σμών των Πανεπιστημιακών Ιδρυμάτων και των ΤΕΙ ή εξ 
ολοκλήρου από ευρωπαϊκούς ή διεθνείς πόρους ή ιδιω¬ 
τικά κονδύλια» αντικαθίσταται ως εξής: «καθώς και το 
προσωπικό που απασχολείται και παρέχει υπηρεσίες σε 
έργα ή προγράμματα που χρηματοδοτούνται μέσω των 
Ειδικών Λογαριασμών των Ανωτάτων Εκπαιδευτικών 
Ιδρυμάτων ή των Νομικών Προσώπων Ιδιωτικού Δικαίου 
για την αξιοποίηση και διαχείριση της περιουσίας και 
των κονδυλίων έρευνας των Α.Ε.Ι. ή από ευρωπαϊκούς ή 
διεθνείς ή ίδιους πόρους ή ιδιωτικά κονδύλια». 

Άρθρο 45 

Δημοσιολογιστικές διατάξεις 

1. Η παράγραφος 2 του άρθρου 20 του ν. 4024/2011 
(Α' 226) αντικαθίσταται ως ακολούθως: 

«2. Οι αποφάσεις που εκδίδονται κατά τα ανωτέρω για 
την καθιέρωση υπερωριακής εργασίας και εργασίας με 
αμοιβή κατά τις Κυριακές και εξαιρέσιμες ημέρες ή κατά 
τις νυχτερινές ώρες, δημοσιεύονται στην Εφημερίδα 
της Κυβερνήσεως.» 

2. α. Αποζημιώσεις για εφημερίες ιατρών των νοσο¬ 
κομείων και κέντρων υγείας του Ε.Σ.Υ. και του Ε.Κ.Α.Β., 
καθώς και αποζημιώσεις για πρόσθετες αμοιβές, εργα¬ 
σία εξαιρέσιμων ημερών, νυχτερινών ωρών, υπερωρια- 
κή απασχόληση προς συμπλήρωση του υποχρεωτικού 
ωραρίου, κάλυψη έκτακτων ή εποχιακών υπηρεσιακών 
αναγκών του πάσης φύσης προσωπικού, πλην ιατρικού, 
των ανωτέρω φορέων, καταβάλλονται με χρηματικά 
εντάλματα που εκδίδονται από τις οικείες Υπηρεσίες 

Δημοσιονομικού Ελέγχου (Υ.Δ.Ε.) στους νομούς και νο¬ 
μαρχίες, σε βάρος των πιστώσεων του Προϋπολογισμού 
του Υπουργείου Υγείας και Κοινωνικής Αλληλεγγύης, 
που τους μεταβιβάζονται με επιτροπικά εντάλματα. 

β. Κατά τον ίδιο τρόπο καταβάλλονται και οι αντίστοι¬ 
χες αποζημιώσεις στο ιατρικό και λοιπό προσωπικό των 
ανωτέρω φορέων, που απορρέουν από την εκτέλεση 
δικαστικών αποφάσεων. 

γ. Στις παραπάνω Υ.Δ.Ε. διατίθενται με απόφαση του 
Διοικητή της οικείας Υγειονομικής Περιφέρειας διοι¬ 
κητικοί υπάλληλοι από νοσηλευτικά ιδρύματα για την 
υποστήριξη του έργου τους κατά την εκκαθάριση των 
σχετικών δαπανών. 

δ. Οι διατάξεις του άρθρου 45 παρ. 11 περίπτωση 
Β' του ν. 3205/2003 (Α' 297), που προστέθηκαν με το 
άρθρο 4 παράγραφος 1 του ν. 3868/2010 (Α'129) και οι 
διατάξεις του άρθρου 66 παράγραφοι 34 και 35 του 
ν. 3984/2011 (ΑΊ50) καταργούνται. 

ε. Η ισχύς των διατάξεων της παρούσας παραγράφου 
αρχίζει από 1.1.2012, όσον αφορά στις αποζημιώσεις εφη¬ 
μεριών ιατρικού προσωπικού και τις αποζημιώσεις που 
απορρέουν από την εκτέλεση δικαστικών αποφάσεων, 
οι οποίες καταβάλλονται μετά την ημερομηνία αυτή. 
Για τις λοιπές περιπτώσεις, οι διατάξεις της παρούσας 
παραγράφου εφαρμόζονται για αποζημιώσεις πρόσθε¬ 
της απασχόλησης που παρέχεται από την 1.3.2012 και 
εφεξής. 

3. α. Στη Γ ενική Γ ραμματεία Δημοσιονομικής Πολιτικής/ 
Γ.Λ.Κράτους του Υπουργείου Οικονομικών, συνιστάται 
Υπηρεσία Δημοσιονομικού Ελέγχου (Υ.Δ.Ε.) στο Υπουρ¬ 
γείο Διοικητικής Μεταρρύθμισης και Ηλεκτρονικής Δι¬ 
ακυβέρνησης, επιπέδου Διεύθυνσης, που υπάγεται στη 
Γενική Διεύθυνση Δημοσιονομικών Ελέγχων και διαρ¬ 
θρώνεται στα πιο κάτω Τμήματα: ί) Τμήμα Α' - Εκκα¬ 
θάρισης Δαπανών Τακτικού Προϋπολογισμού, ϋ) Τμήμα 
Β' - Εκκαθάρισης Δαπανών Προϋπολογισμού Δημόσιων 
Επενδύσεων και Λογιστικό. 

β. Στην αρμοδιότητα της Υπηρεσίας Δημοσιονομικού 
Ελέγχου στο Υπουργείο Διοικητικής Μεταρρύθμισης 
και Ηλεκτρονικής Διακυβέρνησης ανήκουν τα πιο κάτω 
θέματα που κατανέμονται μεταξύ των Τμημάτων της 
ως εξής: 

Τμήμα Α': Οι αρμοδιότητες της παραγράφου 1 του 
άρθρου 43 του π.δ. 284/1988 (Α' 128) με στοιχεία γ', ε', 
στ', θ' και ιγ', σε συνδυασμό με τις διατάξεις του άρθρου 
23 του ν. 2362/1995 (Α' 247), όσον αφορά στις δαπάνες 
του τακτικού προϋπολογισμού. 

Τμήμα Β': Οι αρμοδιότητες της παραγράφου 1 του 
άρθρου 43 του ανωτέρω προεδρικού διατάγματος με 
στοιχεία γ' και ε', σε συνδυασμό με τις διατάξεις του 
άρθρου 23 του ν. 2362/1995, όσον αφορά στις δαπάνες 
του προϋπολογισμού δημόσιων επενδύσεων, οι αρμο¬ 
διότητες της παραγράφου 1 του ίδιου άρθρου με στοι¬ 
χεία α', β', ζ', η', ι', ια', ιβ' και ιδ', σε συνδυασμό με τις 
διατάξεις του άρθρου 23 του ν. 2362/1995, καθώς και η 
τήρηση των προβλεπόμενων από την παράγραφο 2 του 
ανωτέρω άρθρου λογιστικών βιβλίων. 

4. Η συσταθείσα με το άρθρο 1 του π.δ. 448/1995 
(Α' 263) «Υπηρεσία Δημοσιονομικού Ελέγχου (Υ.Δ.Ε.) στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης» μετονομάζεται σε «Υπηρεσία Δημοσιονομικού 
Ελέγχου (Υ.Δ.Ε.) στο Υπουργείο Εσωτερικών». 


5. Το έκτο εδάφιο της παραγράφου 2 του άρθρου 
21 του ν. 3106/2003 (Α' 30), όπως προστέθηκε με την 
παράγραφο Α7 του άρθρου 21 του ν. 3172/2003 (Α' 197), 
αντικαθίσταται ως ακολούθως: 

«Μέχρι τη σύσταση Υπηρεσίας Δημοσιονομικού Ελέγ¬ 
χου (Υ.Δ.Ε.) για καθένα ή και για τους δύο προαναφερό- 
μενους φορείς, η εκκαθάριση και εντολή πληρωμής των 
δαπανών τους διενεργείται από την Υπηρεσία Δημοσι¬ 
ονομικού Ελέγχου που είναι αρμόδια για τις δαπάνες 
της Κεντρικής Υπηρεσίας του Υπουργείου Εργασίας και 
Κοινωνικής Ασφάλισης.» 

6. Το άρθρο 60 του π.δ. 284/1988 (Α' 128), όπως αντι- 
καταστάθηκε με το άρθρο 3 του π.δ. 448/1995 (Α' 263), 
αντικαθίσταται ως ακολούθως: 

«ΥΠΗΡΕΣΙΑ ΔΗΜΟΣΙΟΝΟΜΙΚΟΥ ΕΛΕΓΧΟΥ ΣΤΟ 
ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

1. Η Υ.Δ.Ε. στο Υπουργείο Εργασίας και Κοινωνικής 
Ασφάλισης διαρθρώνεται στα πιο κάτω Τμήματα: 

α) Τμήμα Α' 

Εκκαθάρισης Δαπανών Τακτικού Προϋπολογισμού, 
β) Τμήμα Β' 

Εκκαθάρισης Δαπανών του Εθνικού Κέντρου Κοινω¬ 
νικής Αλληλεγγύης (Ε.Κ.Κ.Α.). 
γ) Τμήμα Γ' 

Εκκαθάρισης Δαπανών του Μετοχικού Ταμείου Πολι¬ 
τικών Υπαλλήλων (Μ.Τ.Π.Υ.). 
δ) Τμήμα Δ' 

Εκκαθάρισης Δαπανών Προϋπολογισμού Δημοσίων 
Επενδύσεων και Λογιστικό. 

2. Η αρμοδιότητα της Υ.Δ.Ε. αυτής αναφέρεται στα 
κατωτέρω θέματα, που κατανέμονται μεταξύ των Τμη- 
μάτων της ως ακολούθως: 

α) Τ μήμα Α' 

Οι αρμοδιότητες της παρ. 1 του άρθρου 43, με στοι¬ 
χεία γ', ε', στ', θ' και ιγ', όσον αφορά στις δαπάνες του 
τακτικού Προϋπολογισμού όλων των υπηρεσιών του 
Υπουργείου, πλην του Μ.Τ.Π.Υ.. 
β) Τμήμα Β' 

Οι αρμοδιότητες της παρ.1 του άρθρου 43 που ανα- 
φέρονται με στοιχεία γ', δ' και ε', όσον αφορά στις 
δαπάνες του Ε.Κ.Κ.Α.. 
γ) Τμήμα Γ' 

Οι αρμοδιότητες της παρ.1 του άρθρου 43, με στοι¬ 
χεία γ', ε', στ', θ' και ιγ', όσον αφορά στις δαπάνες του 
Μ.Τ.Π.Υ.. 
δ) Τμήμα Δ' 

Οι αρμοδιότητες της παρ.1 του άρθρου 43, με στοιχεία 
γ' και ε', όσον αφορά στις δαπάνες του Προϋπολογισμού 
Δημοσίων Επενδύσεων. 

Οι αρμοδιότητες της παρ.1 του άρθρου 43, με στοιχεία 
α', β', ζ', η', ι', ια', ιβ' και ιδ'. 

Οι αρμοδιότητες της παρ.1, με στοιχεία α', β', στ', ζ', η' 
και θ' και της παρ. 2 του άρθρου 66, όσον αφορά στις 
δαπάνες του Ε.Κ.Κ.Α.. 

Τήρηση του μητρώου προσωπικού και των λογιστι¬ 
κών βιβλίων που προβλέπονται από τις κείμενες δια¬ 
τάξεις.» 

7. Τα Τμήματα Β' και Γ' της Υπηρεσίας Δημοσιονομι¬ 
κού Ελέγχου στο Υπουργείο Υγείας και Κοινωνικής Αλ¬ 
ληλεγγύης (άρθρο 50 του π.δ. 284/1988) καταργούνται. 
Το Τμήμα Δ' της ανωτέρω Υπηρεσίας μετονομάζεται 
σε Τ μήμα Β'. 

8. Το Τμήμα Γ' της Υπηρεσίας Δημοσιονομικού Ελέγ¬ 
χου στο Υπουργείο Οικονομικών, που συστάθηκε με τις 
διατάξεις του άρθρου 5 του π.δ. 206/2001 (Α' 163) και 
μετονομάστηκε με το δεύτερο εδάφιο της παρ. 5 του 
άρθρου 2 του π.δ. 264/2004 (Α' 258), καταργείται. 

9. α. Η υποπερίπτωση αα' της περίπτωσης ια' της παρ. 
1 του άρθρου 10 του ν. 736/1977 (Α' 316), όπως αντικατα- 
στάθηκε με την παρ. 8δ του άρθρου 7 του ν. 2557/1997 
(Α' 271), αντικαθίσταται ως ακολούθως: 

«ια/αα. Ποσοστό έως 40% των ετήσιων διαθεσίμων του 
Τ.Α.Π. αποδίδεται, ως δημόσιο έσοδο, στον Κρατικό Προϋπο¬ 
λογισμό και διατίθεται για την πληρωμή δαπανών του τομέα 
πολιτιστικής κληρονομιάς του Υπουργείου Πολιτισμού και 
Τουρισμού που αφορούν έργα και εργασίες, δραστηριότητες, 
προμήθειες και λειτουργικές ανάγκες. Με κοινή απόφαση 
των Υπουργών Οικονομικών και Πολιτισμού και Τουρισμού 
καθορίζεται το αποδιδόμενο ποσοστό και οι αναγκαίες λε¬ 
πτομέρειες για την εφαρμογή της ρύθμισης αυτής.» 

β. Οι διατάξεις της περίπτωσης α' του άρθρου 8 του 
ν. 736/1977 καταργούνται. 

ΙΟ.α. Πάγια κατ’ αποκοπή χορηγήματα για γραφική 
ύλη, φωτισμό, καθαριότητα, θέρμανση κ.λπ. και μισθώ¬ 
ματα κτιρίων των δημοσίων υπηρεσιών, καθώς και οι 
δαπάνες του άρθρου 37 του ν. 2362/1995 (Α' 247), όπως 
τροποποιήθηκε με τις διατάξεις των παραγράφων 5 και 
6 του άρθρου 14 του ν. 2892/2001 (Α' 46), ελέγχονται και 
εκκαθαρίζονται από τις Υ.Δ.Ε.. 

Οι ανωτέρω δαπάνες πληρώνονται αποκλειστικά και 
μόνο με χρηματικά εντάλματα που εκδίδονται από τις 
κατά τόπο αρμόδιες Υ.Δ.Ε. και δεν υπόκεινται στον προ¬ 
ληπτικό έλεγχο του Ελεγκτικού Συνεδρίου. 

Με αποφάσεις του Υπουργού Οικονομικών καθορίζο¬ 
νται οι αναγκαίες λεπτομέρειες για την εφαρμογή της 
παρούσας υποπαραγράφου, 

β. Η ισχύς της παρούσας παραγράφου αρχίζει ένα (1) 
μήνα μετά τη δημοσίευση του νόμου αυτού. Από την 
έναρξη ισχύος της παρούσας παραγράφου καταργούνται 
οι διατάξεις: α) του άρθρου 37 του ν. 2362/1995, όπως 
ισχύουν και β) των άρθρων 21 παρ. 9 και 28 παρ. 3 του 
ίδιου νόμου, 12 παρ. 1 περιπτώσεις δ'- ε' και παρ.2 του 
π.δ.151/1998, 9 παρ. 1 του π.δ.113/2010 (Α' 194) και της αριθ. 
194902 της 22/22 Νοεμβρίου 1969 (Β' 777) υπουργικής από¬ 
φασης, κατά το μέρος που αναφέρονται στις δαπάνες 
της παρούσας παραγράφου. Καταργείται επίσης κάθε 
γενική ή ειδική διάταξη που ορίζει διαφορετικά. 

11. Επιτρέπεται η αναθεώρηση χρηματικών ενταλ¬ 
μάτων πληρωμής δαπανών, που έχουν θεωρηθεί από 
Πάρεδρο ή Επίτροπο του Ελεγκτικού Συνεδρίου (Ε.Σ.), 
στο πλαίσιο του διενεργούμενου από αυτό προληπτικού 
ελέγχου των δαπανών του Δημοσίου ή Ν.Π.Δ.Δ., καθώς 
και πράξεων του αρμόδιου Τμήματος του Ε.Σ., με τις 
οποίες επιλύθηκε διαφωνία υπέρ της θεώρησης χρημα¬ 
τικού εντάλματος ή πράξεως επί λογαριασμών, κατόπιν 
αιτήσεως του Υπουργού Οικονομικών ή των κατά νόμο 
εξουσιοδοτημένων από αυτόν οργάνων. 

Στην περίπτωση αυτή ως λόγοι αναθεώρησης των 
ανωτέρω πράξεων δύναται να προβάλλονται, πέραν 
των αναφερομένων στην παρ. 3 του άρθρου 29 του 
π.δ. 774/1980 (Α' 189), και οι ακόλουθοι: α) πλάνη περί το 
νόμο, β) εντοπισμός, κατά τη διενέργεια επιγενόμενων 
διοικητικών ελέγχων νέων κρίσιμων εγγράφων (στοιχεί¬ 
ων) που στοιχειοθετούν εξ αντικειμένου την απόρριψη 
της θεωρηθείσας δαπάνης. 


Οι διατάξεις των παραγράφων 7 και 9 του ανωτέρω 
άρθρου εφαρμόζονται και εν προκειμένω. 

Με κοινή απόφαση των Υπουργών Οικονομικών και 
Δικαιοσύνης, Διαφάνειας και Ανθρωπίνων Δικαιωμάτων 
καθορίζονται οι λεπτομέρειες εφαρμογής της παρούσας 
παραγράφου. 

12. Οι διατάξεις του προτελευταίου εδαφίου της παρ. 
1 του άρθρου 20 του ν. 4024/2011 (Α' 226) καταργούνται 
από 1.1.2012. 

13. Καταργούνται, από 27.10.2011, οι διατάξεις της πε¬ 
ρίπτωσης δ' της παρ. 4 του άρθρου 23 του ν. 2362/1995 
(Α' 247). Οι λοιπές περιπτώσεις της παραγράφου αυτής 
αναριθμούνται αντίστοιχα. 

14. Στην παράγραφο 1 του άρθρου 24 του π.δ. 284/1988 
(Α' 128), όπως αντικαταστάθηκε με το άρθρο 12 του 
ν. 3408/2005 (Α' 272) και ισχύει σήμερα, προστίθεται 
περίπτωση δ' ως εξής: 

«δ) Τμήμα αποδοχών προσωπικού των Ν.Π.Ι.Δ. και των 
ΔΕΚΟ του άρθρου 31 του ν. 4024/2011 (Α' 226), όπως 
εκάστοτε ισχύει. 

Κατάρτιση σχετικών διατάξεων, ρύθμιση θεμάτων, 
που αφορούν τις αποδοχές και λοιπές απολαβές γε¬ 
νικά όλων των ανωτέρω, ερμηνεία των σχετικών με 
τα θέματα αυτά διατάξεων και παρακολούθηση της 
ορθής και ομοιόμορφης εφαρμογής τους από όλες τις 
Υπηρεσίες. 

Μέριμνα για τη σύμπραξη του Υπουργού Οικονομικών 
σχετικά με τον καθορισμό αποδοχών ή εν γένει αποζη¬ 
μιώσεων του ανωτέρω προσωπικού, σύμφωνα με τη δια¬ 
δικασία που προβλέπεται από τις σχετικές διατάξεις. 

Παροχή απόψεων προς την αρμόδια Υπηρεσία του 
Γ.Λ.Κ. (Δ21), σχετικά με μισθολογικά ζητήματα όλων των 
ανωτέρω στα νομοσχέδια που προωθούνται προς ψή¬ 
φιση στη Βουλή των Ελλήνων. 

Συμμετοχή στις διαπραγματεύσεις για την κατάρτι¬ 
ση και υπογραφή των ειδικών συλλογικών συμβάσεων 
εργασίας, για όσους υπαλλήλους δεν εμπίπτουν στις 
διατάξεις του εκάστοτε ισχύοντος μισθολογίου, καθώς 
και εκπροσώπηση του Δημοσίου στον Οργανισμό Με¬ 
σολάβησης και Διαιτησίας, για την επίλυση των συλ¬ 
λογικών διαφορών εργασίας του με σχέση εργασίας 
ιδιωτικού δικαίου προσωπικού. 

Έγγραφες απαντήσεις σε ερωτήσεις και αναφορές 
βουλευτών (κοινοβουλευτικός έλεγχος) για θέματα μι- 
σθολογικού περιεχομένου. 

Παροχή απόψεων σε ερωτήματα σχετικά με τις δα¬ 
πάνες μετακίνησης του ν. 2685/1999, όπως εκάστοτε 
ισχύει.» 

Άρθρο 46 

1. Τα Νομικά Πρόσωπα Δημοσίου Δικαίου που συστή- 
θηκαν στους Δήμους με την επωνυμία «Δημοτικό Λιμε¬ 
νικό Ταμείο Καλαμάτας», «Δημοτικό Λιμενικό Ταμείο Πύ¬ 
λου», «Δημοτικό Λιμενικό Ταμείο Κεφαλληνίας-Ιθάκης», 
«Δημοτικό Λιμενικό Ταμείο Αγίου Νικολάου», «Δημοτικό 
Λιμενικό Ταμείο Ιεράπετρας», «Δημοτικό Λιμενικό Ταμείο 
Σητείας», «Δημοτικό Λιμενικό Ταμείο Βόχας», «Δημοτικό 
Λιμενικό Ταμείο Κορινθίων», «Δημοτικό Λιμενικό Ταμείο 
Λουτρακίου-Περαχώρας», «Δημοτικό Λιμενικό Ταμείο 
Σικυωνίων», «Δημοτικό Λιμενικό Ταμείο Αμφίπολης Σερ¬ 
ρών», «Δημοτικό Λιμενικό Ταμείο Θάσου», «Δημοτικό Λι¬ 
μενικό Ταμείο Χίου», «Δημοτικό Λιμενικό Ταμείο Πάργας», 
«Δημοτικό Λιμενικό Τ αμείο Πρεβέζης», «Δημοτικό Λιμενι- 

κό Ταμείο Αβδήρων», «Δημοτικό Λιμενικό Ταμείο Σκάλας 
Ωρωπού», «Δημοτικό Λιμενικό Ταμείο Λευκάδος», «Δη¬ 
μοτικό Λιμενικό Ταμείο Βόρειας Κυνουρίας», «Δημοτικό 
Λιμενικό Ταμείο Λεωνιδίου», «Δημοτικό Λιμενικό Ταμείο 
Τυρού», «Δημοτικό Λιμενικό Ταμείο Άρτας», «Δημοτικό 
Λιμενικό Ταμείο Μαρκοπούλου Μεσογαίας», «Δημοτικό 
Λιμενικό Ταμείο Αμφιλοχίας», «Δημοτικό Λιμενικό Τα¬ 
μείο Ναύπακτού», «Δημοτικό Λιμενικό Ταμείο Γαλαξιδί¬ 
ου», «Δημοτικό Λιμενικό Ταμείο Αλοννήσου», «Δημοτικό 
Λιμενικό Ταμείο Σκιάθου», «Δημοτικό Λιμενικό Ταμείο 
Σκοπέλου, «Διαδημοτικό Λιμενικό Ταμείο Βαθέος-Πυ- 
θαγορείου» και «Διαδημοτικό Λιμενικό Ταμείο Καρλο- 
βασίου - Μαραθοκάμπου», που συγχωνεύτηκαν σε ένα 
νομικό πρόσωπο με την επωνυμία «Δημοτικό Λιμενικό 
Ταμείο Σάμου» σύμφωνα με την παρ. 1 του άρθρου 28 
του ν. 2738/1999 και, ανεξαρτήτως αν έχουν συγκροτή¬ 
σει διοικητικό συμβούλιο, δεν λειτούργησαν μέχρι την 
έναρξη ισχύος του νόμου αυτού συγκροτούν, εντός δύο 
μηνών από τη δημοσίευση του παρόντος, νέο διοικητικό 
συμβούλιο, σύμφωνα με τις κείμενες διατάξεις. 

2. Μέσα στην ίδια προθεσμία, τα όργανα διοίκησης 
των φορέων που ασκούσαν πριν από τη δημοσίευση του 
παρόντος τις αρμοδιότητες των αναφερόμενων στην 
παράγραφο 1 λιμενικών ταμείων, ολοκληρώνουν την 
απογραφή των πάσης φύσεως περιουσιακών στοιχείων, 
απαιτήσεων και εν γένει δικαιωμάτων και υποχρεώσεων, 
καθώς και των εκκρεμών δικών και συμβάσεων που εί¬ 
ναι σε εξέλιξη και που συνδέονται με τις αρμοδιότητες 
αυτές για κάθε λιμενικό ταμείο της παραγράφου 1. Στην 
έκθεση απογραφής ενσωματώνονται και τυχόν αποφά¬ 
σεις της επιτροπής της επόμενης παραγράφου. 

3. Στις περιπτώσεις που οι αρμοδιότητες μεταφέρ¬ 
θηκαν σε περισσότερα του ενός λιμενικά ταμεία της 
παραγράφου 1 ή από τη μεταφορά τους σε ένα ή 
περισσότερα από αυτά εξακολουθεί να υφίσταται λι¬ 
μενικό ταμείο που ασκεί τις αρμοδιότητές του στον 
εναπομείναντα χώρο γεωγραφικής του ευθύνης και 
δεν προκύπτει με σαφήνεια ποιο εξ αυτών καθίσταται 
διάδοχος ως προς τα στοιχεία της προηγούμενης πα¬ 
ραγράφου, με απόφαση του Γενικού Γραμματέα της 
οικείας Αποκεντρωμένης Διοίκησης, συγκροτείται επι¬ 
τροπή, έργο της οποίας είναι η επίλυση των σχετικών 
αμφισβητήσεων, οι αποφάσεις της οποίας προηγούνται 
της έκθεσης απογραφής. Η επιτροπή αποτελείται από 
τον πρόεδρο του Λιμενικού Ταμείου, από το οποίο 
μεταφέρθηκαν εν όλω ή εν μέρει οι αρμοδιότητες, 
τους προέδρους των νέων διοικητικών συμβουλίων των 
Λιμενικών Ταμείων της παραγράφου 1, τον Προϊστάμε¬ 
νο της οικείας Λιμενικής αρχής, έναν εκπρόσωπο της 
οικείας Περιφερειακής Ένωσης Δήμων που ορίζεται με 
τον αναπληρωτή του με απόφαση της διοικούσας επι¬ 
τροπής της, καθώς και τον Προϊστάμενο του Τμήματος 
Διοικητικού - Οικονομικού του νομού της Αποκεντρω¬ 
μένης Διοίκησης, ως πρόεδρο. Στην περίπτωση που η 
επιτροπή συστήνεται στην έδρα της Αποκεντρωμένης 
Διοίκησης, ως πρόεδρος ορίζεται ο προϊστάμενος της 
Διεύθυνσης Διοίκησης της Αποκεντρωμένης Διοίκησης. 
Στην ίδια απόφαση ορίζονται και οι αναπληρωτές τους, 
καθώς και ειδικότερα θέματα λειτουργίας της ως άνω 
επιτροπής. Οι αποφάσεις της επιτροπής λαμβάνονται 
κατά πλειοψηφία και σε περίπτωση ισοψηφίας επικρα¬ 
τεί η ψήφος του προέδρου. 


Η σύσταση και συγκρότηση της ανωτέρω Επιτροπής 
είναι υποχρεωτική στις περιπτώσεις της παραγράφου 
7β του παρόντος. 

4. Μετά την ολοκλήρωση της διαδικασίας που προβλέ- 
πεται στις παραγράφους 2 και 3 του παρόντος, συντάσ- 
σεται πρωτόκολλο παράδοσης και παραλαβής, το οποίο 
υπογράφεται από τον πρόεδρο του φορέα που ασκούσε 
πριν από τη δημοσίευση του παρόντος τις αρμοδιότητες 
των λιμενικών ταμείων της παραγράφου 1 και από τον 
πρόεδρο του νέου διοικητικού συμβουλίου αυτών. 

Η πράξη συγκρότησης του νέου διοικητικού συμβου¬ 
λίου, η έκθεση απογραφής, καθώς και το σχετικό πρω¬ 
τόκολλο παράδοσης και παραλαβής, αποστέλλονται 
στον Γενικό Γραμματέα της οικείας Αποκεντρωμένης 
Διοίκησης, ο οποίος εκδίδει πράξη εντός ενός (1) μηνός, 
με επιφύλαξη της παραγράφου 7β του παρόντος, με την 
οποία αφ’ ενός μεν διαπιστώνεται η έναρξη λειτουργί¬ 
ας των λιμενικών ταμείων της παραγράφου 1 και αφ’ 
ετέρου εγκρίνεται η έκθεση απογραφής και το ως άνω 
πρωτόκολλο. 

5. Μέχρι την έκδοση της πράξης της προηγούμενης 
παραγράφου από τον Γενικό Γραμματέα της Αποκε¬ 
ντρωμένης Διοίκησης, οι αρμοδιότητες συνεχίζουν να 
ασκούνται νομίμως από τα όργανα διοίκησης των φο¬ 
ρέων που τις ασκούσαν πριν από τη δημοσίευση του 
παρόντος. 

6. Με την έκδοση της ανωτέρω πράξης του Γ ενικού 
Γ ραμματέα της Αποκεντρωμένης Διοίκησης, τα λιμενικά 
ταμεία της παραγράφου 1 υπεισέρχονται αυτοδικαίως, 
στην κινητή και ακίνητη περιουσία, καθώς και σε πόρους, 
δικαιώματα και υποχρεώσεις εν γένει των Λιμενικών 
Ταμείων των οποίων οι αρμοδιότητες μεταφέρθηκαν εν 
όλω ή εν μέρει. Οι εκκρεμείς δίκες που σχετίζονται με 
τις αρμοδιότητες που μεταφέρθηκαν συνεχίζονται αυ¬ 
τοδικαίως από το οικείο λιμενικό ταμείο της παραγρά¬ 
φου 1, χωρίς να διακόπτονται και χωρίς να απαιτείται 
ειδική διαδικαστική πράξη συνέχισης. Για τις εκκρεμείς 
δημόσιες συμβάσεις που αφορούν περισσότερους από 
έναν φορείς, καταρτίζεται υποχρεωτικά προγραμματική 
σύμβαση του άρθρου 100 του ν. 3852/2010, με την οποία 
καθορίζονται όλα τα ζητήματα που αφορούν τη διεύθυν¬ 
ση των συμβάσεων και τη χρηματοδότησή τους. 

Απόσπασμα της εγκεκριμένης έκθεσης απογραφής 
μεταγράφεται ατελώς, προκειμένου για ακίνητα, στα 
οικεία βιβλία μεταγραφών. Ομοίως, ατελώς πραγματο¬ 
ποιούνται οι απαιτούμενες κτηματολογικές εγγραφές. 

7α. Το τακτικό προσωπικό που κατέχει οργανικές ή 
προσωποπαγείς θέσεις στα Λιμενικά Ταμεία, των οποί¬ 
ων οι αρμοδιότητες μεταβιβάστηκαν εξ ολοκλήρου στα 
λιμενικά ταμεία της παραγράφου 1 του παρόντος, μετα¬ 
τάσσεται ή μεταφέρεται αυτοδικαίως στο αντίστοιχο 
λιμενικό ταμείο με διαπιστωτική πράξη του οικείου Γ ε¬ 
νικού Γ ραμματέα της Αποκεντρωμένης Διοίκησης, εντός 
προθεσμίας ενός (1) μηνός από την έναρξη λειτουργίας 
του λιμενικού αυτού ταμείου, η οποία δημοσιεύεται στην 
Εφημερίδα της Κυβερνήσεως. 

Η ένταξη του ανωτέρω προσωπικού γίνεται σε αντί¬ 
στοιχες κενές και αν δεν υπάρχουν, σε προσωποπαγείς 
θέσεις, οι οποίες συνιστώνται με τον παρόντα νόμο, 
μετά από απόφαση του αρμόδιου για το διορισμό ορ¬ 
γάνου, η οποία δημοσιεύεται στην Εφημερίδα της Κυ¬ 
βερνήσεως. 

Στις ανωτέρω θέσεις κατατάσσεται το προσωπικό που μετατάχθηκε ή μεταφέρθηκε, με απόφαση του αρμόδιου 
προς διορισμό οργάνου, η οποία δημοσιεύεται στην Εφημερίδα της Κυβερνήσεως. 

Το προσωπικό των προηγούμενων παραγράφων λογίζεται στο εξής ως προσωπικό των παραπάνω λιμενικών 
ταμείων της παραγράφου 1 και διέπεται, ως προς το υπηρεσιακό του καθεστώς, το μεν μόνιμο από το πρώτο 
μέρος, το δε ιδιωτικού δικαίου αορίστου χρόνου από το δεύτερο μέρος του Κώδικα Κατάστασης Δημοτικών 
και Κοινοτικών Υπαλλήλων (ν. 3584/2007), όπως ισχύει. Το ανωτέρω προσωπικό εξακολουθεί να διέπεται από το 
ασφαλιστικό και συνταξιοδοτικό καθεστώς στο οποίο υπαγόταν πριν από τη μετάταξη ή μεταφορά του. 

Η προϋπηρεσία του προσωπικού, στις θέσεις από τις οποίες μετατάσσεται ή μεταφέρεται, λογίζεται ως χρόνος 
πραγματικής υπηρεσίας για όλες τις συνέπειες. 

β. Στις περιπτώσεις που οι αρμοδιότητες μεταφέρθηκαν σε περισσότερα του ενός λιμενικά ταμεία της παρα¬ 
γράφου 1 ή από τη μεταφορά τους σε ένα ή περισσότερα από αυτά εξακολουθεί να υφίσταται λιμενικό ταμείο 
που ασκεί τις αρμοδιότητές του στον εναπομείναντα χώρο γεωγραφικής του ευθύνης, η κατανομή του τακτικού 
προσωπικού που υπηρετούσε στον φορέα που ασκούσε τις αρμοδιότητες πριν την έναρξη ισχύος του παρόντος 
γίνεται με κοινή απόφαση των Υπουργών Εσωτερικών και Ανάπτυξης, Ανταγωνιστικότητας και Ναυτιλίας, ύστε¬ 
ρα από πρόταση της Επιτροπής της παραγράφου 3 του παρόντος, η οποία λαμβάνει υπόψη ιδίως την κάλυψη 
υπηρεσιακών αναγκών, τον τόπο κατοικίας, την οικογενειακή κατάσταση, σοβαρά προβλήματα υγείας και έτη 
υπηρεσίας. Στην περίπτωση αυτή η διαπιστωτική πράξη της παραγράφου 4 εκδίδεται εντός μηνός από τη δη¬ 
μοσίευση της ανωτέρω κοινής υπουργικής απόφασης. 

8. Οι διατάξεις των παραγράφων 7, 8 και 9 του άρθρου 28 του ν. 2738/1999 (Α' 180), καθώς και κάθε άλλη γενική 
ή ειδική διάταξη που είναι αντίθετη με τις διατάξεις του παρόντος, καταργούνται από τότε που ίσχυσαν, όσον 
αφορά στα Λιμενικά Ταμεία της παραγράφου 1 του παρόντος. 

Άρθρο 47 
Έναρξη ισχύος 

Η ισχύς των διατάξεων του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, 
εκτός εάν ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 



Αθήνα, 11 Απριλίου 2012 



Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 



ΚΑΡΟΛΟΣ ΓΡ. ΠΑΠΟΥΛΙΑΣ 



ΟΙ ΥΠΟΥΡΓΟΙ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΕΣΩΤΕΡΙΚΩΝ 

ΟΙΚΟΝΟΜΙΚΩΝ 

ΔΗΜΗΤΡΙΟΣ ΡΕΠΠΑΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

ΦΙΛΙΠΠΟΣ ΣΑΧΙΝΙΔΗΣ 

ΕΞΩΤΕΡΙΚΩΝ 

ΕΘΝΙΚΗΣ ΑΜΥΝΑΣ 

ΑΝΑΠΤΥΞΗΣ, 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΣΤΑΥΡΟΣ ΔΗΜΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΑΝΝΑ ΔΙΑΜΑΝΤΟΠΟΥΛΟΥ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 

ΚΑΙ ΘΡΗΣΚΕΥΜΑΤΩΝ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ, 

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΓΕΩΡΓΙΟΣ ΜΠΑΜΠΙΝΙΩΤΗΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΔΙΚΤΥΩΝ 

ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΜΑΥΡΟΥΔΗΣ ΒΟΡΙΔΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΑΝΔΡΕΑΣ ΛΟΒΕΡΔΟΣ 

ΑΓΡΟΤΙΚΗΣ 

ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΠΡΟΣΤΑΣΙΑΣ 

ΤΟΥ ΠΟΛΙΤΗ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΜΙΧΑΗΛ ΧΡΥΣΟΧΟΪΔΗΣ 

ΠΟΛΙΤΙΣΜΟΥ 

ΚΑΙ ΤΟΥΡΙΣΜΟΥ 

ΕΠΙΚΡΑΤΕΙΑΣ 

ΕΠΙΚΡΑΤΕΙΑΣ 

ΚΑΙ ΚΥΒΕΡΝΗΤΙΚΟΣ ΕΚΠΡΟΣΩΠΟΣ 

ΠΑΥΛΟΣ ΓΕΡΟΥΛΑΝΟΣ 

ΓΕΩΡΓΙΟΣ ΣΤΑΥΡΟΠΟΥΛΟΣ 

ΠΑΝΤΕΛΕΗΜΩΝ ΚΑΨΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 11 Απριλίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί·^) 


Ηλεκτρονική Διεύθυνση: ήίίρ://νννννν.βί.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 1000851 1041 20040* - 























































































